
ANNESS I

SOMMARJU TAL-KARATTERISTIĊI TAL-PRODOTT

1.	ISEM IL-PRODOTT MEDIĊINALI 

Rapamune 1 mg/mL soluzzjoni orali


2.	GĦAMLA KWALITATTIVA U KWANTITATTIVA

Kull mL għandu 1 mg sirolimus.
Kull flixkun ta’ 60 mL fih 60 mg ta’ sirolimus.

Eċċipjenti b’effett magħruf

Kull mL fih sa 25 mg ta’ ethanol, madwar 350 mg ta’ propylene glycol (E1520), u 20 mg ta’ żejt tas-sojja.

Għal-lista kompluta sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Soluzzjoni orali.
Soluzzjoni safra ċara għal safra.


4.	TAGĦRIF KLINIKU

4.1	Indikazzjonijiet terapewtiċi

Rapamune hu indikat f’pazjenti adulti għall-prevenzjoni ta’ rifjut tal-organi b’riskju immunoloġiku minn baxx sa moderat, li jirċievu trapjant renali. Hu rakkomandat li għall-ewwel Rapamune jingħata flimkien ma’ mikroemulsjoni ta’ ciclosporin u ta’ kortikosterojdi għal bejn xahrejn u 3 xhur. Rapamune jista’ jitkompla bħala terapija ta’ manteniment flimkien ma’ kortikosterojdi, dejjem jekk il-mikroemulsjoni ta’ ciclosporin tista’ tiġi progressivament imwaqqfa (ara sezzjonijiet 4.2 u 5.1).

Rapamune huwa indikat għall-kura ta’ pazjenti b’limfanġjolejomijomatożi sporadika b’marda tal-pulmun moderata jew b’funzjoni tal-pulmun li qed tonqos (ara sezzjonijiet 4.2 u 5.1).

4.2	Pożoloġija u metodu ta’ kif għandu jingħata

Pożoloġija

Profilassi ta’ rifjut tal-organi

Il-kura għandha tinbeda minn u għandha tibqa’ taħt il-gwida ta’ speċjalista kkwalifikat kif jixraq fit-trapjanti.

Terapija tal-bidu (minn xahrejn sa 3 xhur wara t-trapjant)
Il-kors ta’ doża normalment rakkomandat għal kors ta’ terapija b’Rapamune huwa doża waħda inizjali qawwija ta’ 6 mg meħuda mill-ħalq, li tingħata kemm jista’ jkun malajr wara t-trapjant, u segwita b’2 mg darba kuljum sakemm ir-riżultati tal-monitoraġġ terapewtiku tal-prodott mediċinali jkunu disponibbli (ara Monitoraġġ terapewtiku tal-prodott mediċinali u aġġustament fid-doża). Id-doża ta’ Rapamune trid imbagħad tkun assenjata għall-individwu, sakemm jintlaħaq il-livell l-aktar baxx ta’ bejn 4 sa 12 ng/mL fid-demm (assaġġ kromatografiku). It-terapija ta’ Rapamune għandha tilħaq l-aħjar kundizzjoni bi tnaqqis skont skeda programmata ta’ sterojdi u mikroemulsjoni ta’ ciclosporin. Il-livelli suġġeriti tal-konċentrazzjoni l-aktar baxxa ta’ ciclosporin għall-ewwel xahrejn sa 3 xhur wara t-trapjant, huma bejn 150-400 ng/mL (analiżi monoklonali jew xi tip ta’ analiżi simili) (ara sezzjoni 4.5). 

Biex tiġi mminimizzata l-varjabilità, Rapamune għandu jittieħed fl-istess ħin fir-rigward ta’ ciclosporin, 4 sigħat wara d-doża ta’ ciclosporin, u b’mod konsistenti jew mal-ikel jew fuq stonku vojt (ara sezzjoni 5.2).

Terapija ta’ manteniment
Ciclosporin għandu jitwaqqaf gradwalment fuq perjodu ta’ minn 4 sa 8 ġimgħat, u d-doża ta’ Rapamune għandha tkun aġġustata biex tikseb l-inqas livell ta’ 12 sa 20 ng/mL fid-demm (assaġġ kromatografiku; ara Monitoraġġ terapewtiku tal-prodott mediċinali u aġġustament fid-doża). Rapamune għandu jingħata ma’ kortikosterojdi. F’pazjenti li għalihom it-twaqqif ta’ ciclosporin jew ma jirnexxix jew ma jkunx jista’ jiġi ppruvat, il-kombinazzjoni ta’ ciclosporin u ta’ Rapamune m’għandhiex titkompla għal aktar minn 3 xhur wara t-trapjant. F’pazjenti bħal dawn, meta jkun klinikament xieraq, Rapamune għandu jitwaqqaf u jinbeda xi kors ta’ kura alternattiva maħsuba biex tnaqqas l-immunità. 

Monitoraġġ terapewtiku tal-prodott mediċinali u aġġustament fid-doża 
Il-livelli ta’ sirolimus fid-demm sħiħ għandhom jiġu mmonitorjati mill-qrib fil-popolazzjonijiet li ġejjin: 

(1) f’pazjenti b’indeboliment tal-fwied
(2) meta indutturi jew inibituri ta’ CYP3A4 u/jew P‑glikoproteina (P‑gp) jingħataw fl-istess ħin u wara t-twaqqif tagħhom (ara sezzjoni 4.5) u/jew 
(3) jekk id-dożaġġ ta’ ciclosporin jitnaqqas b’mod notevoli jew jitwaqqaf, għax dawn il-popolazzjonijiet huma l-aktar li għandhom ċans li jkunu jeħtieġu dożaġġ speċjali.

Il-monitoraġġ terapewtiku tal-prodott mediċinali m’għandux ikun l-unika bażi biex tiġi aġġustata t-terapija b’sirolimus. Għandha tingħata attenzjoni bir-reqqa lil sinjali/sintomi kliniċi, bijopsiji ta’ tessuti u parametri tal-laboratorju.

Il-biċċa l-kbira tal-pazjenti li rċivew 2 mg ta’ Rapamune 4 sigħat wara ciclosporin, kellhom l-inqas konċentrazzjonijiet ta’ sirolimus fid-demm sħiħ fil-medda mixtieqa ta’ 4 sa 12 ng/mL (espressi bħala valuri ta’ assaġġ kromatografiku). L-aħjar terapija teħtieġ monitoraġġ tal-konċentrazzjoni terapewtika tal-prodott mediċinali fil-pazjenti kollha.

L-aħjar li jsir hu li, aġġustamenti fid-doża ta’ Rapamune għandhom jiġu bbażati fuq iktar minn livell minimu wieħed miksub wara iżjed minn 5 ijiem wara bidla li tkun saret qabel fid-dożaġġ.  

Il-pazjenti jistgħu jaqilbu minn soluzzjoni orali ta’ Rapamune għall-formulazzjoni tal-pillola fuq il-bażi ta’ mg għal kull mg. Hu rakkomandat li titkejjel l-inqas konċentrazzjoni ġimgħa jew ġimagħtejn wara li pazjent jaqleb minn formulazzjoni għal oħra jew jibdel il-qawwa tal-pillola biex jiġi kkonfermat li l-inqas konċentrazzjoni tkun fil-medda mixtieqa rakkomandata.

Wara t-twaqqif ta’ terapija b’ciclosporin, hu rakkomandat li jkun hemm medda ta’ konċentrazzjoni minima mixtieqa bejn 12 u 20 ng/mL (assaġġ kromatografiku). Ciclosporin jinibixxi l-metaboliżmu ta’ sirolimus, u konsegwentement il-livelli ta’ sirolimus ser jonqsu meta ciclosporin jitwaqqaf, jekk id-doża ta’ sirolimus ma tiżdiedx. Bħala medja, id-doża ta’ sirolimus jeħtieġ li tkun 4 darbiet ogħla biex tagħmel tajjeb kemm għall-assenza tal-interazzjoni farmakokinetika (żieda bid-doppju) u żieda fil-ħtieġa immunosoppressiva fl-assenza ta’ ciclosporin (żieda bid-doppju). Ir-rata li biha d-doża ta’ sirolimus tiżdied għandha tikkorrispondi mar-rata ta’ tneħħija ta’ ciclosporin.

Jekk ikun(u) meħtieġ(a) aġġustament(i) addizzjonali fid-doża matul it-terapija ta’ manteniment (wara t-twaqqif ta’ ciclosporin), fil-biċċa l-kbira tal-pazjenti, dawn l-aġġustamenti jistgħu jiġu bbażati fuq proporzjon sempliċi: doża ġdida ta’ Rapamune=doża kurrenti x (konċentrazzjoni mixtieqa/konċentrazzjoni kurrenti). Għandha tiġi kkunsidrata doża għolja tal-bidu flimkien ma’ doża ġdida ta’ manteniment meta jkun hemm bżonn li l-konċentrazzjonijiet minimi ta’ sirolimus jiżdiedu b’mod konsiderevoli: doża għolja tal-bidu ta’ Rapamune=3 x (doża ġdida ta’ manteniment – doża kurrenti ta’ manteniment). Id-doża massima ta’ Rapamune mogħtija fi kwalunkwe jum m’għandhiex taqbeż 40 mg. Jekk doża stmata ta’ kuljum taqbeż 40 mg minħabba ż-żieda ta’ doża għolja tal-bidu, id-doża għolja tal-bidu għandha tingħata fuq perjodu ta’ jumejn. Il-konċentrazzjonijiet minimi ta’ sirolimus għandhom jiġu mmonitorjati għal mill-inqas minn 3 sa 4 ijiem wara doża(i) ogħla inizjali.

Il-meded minimi rakkomandati tal-konċentrazzjoni ta’ sirolimus fuq perjodu ta’ 24 siegħa huma bbażati fuq metodi kromatografiċi. Intużaw diversi metodoloġiji ta’ assaġġ biex ikejlu l-konċentrazzjonijiet ta’ sirolimus fid-demm sħiħ. Bħalissa fil-prattika klinika, il-konċentrazzjonijiet ta’ sirolimus fid-demm sħiħ qed jitkejlu kemm permezz ta’ metodoloġiji kromatografiċi kif ukoll metodi ta’ immunoassaġġ. Il-valuri tal-konċentrazzjoni miksuba minn dawn il-metodoloġiji differenti ma jistgħux jiġu mibdula bejniethom. Il-konċentrazzjonijiet kollha ta’ sirolimus irrappurtati f’dan is-Sommarju tal-Karatteristiċi tal-Prodott kienu mkejla jew bl-użu ta’ metodi kromatografiċi jew inkella inqalbu għal metodi kromatografiċi ekwivalenti. Aġġustamenti fil-medda mixtieqa għandhom isiru skont l-assaġġ li jkun qed jintuża biex jiġu stabbiliti l-konċentrazzjonijiet minimi ta’ sirolimus. Billi r-riżultati jiddependu mill-assaġġ u mil-laboratorju, u r-riżultati jistgħu jinbidlu maż-żmien, irid isir aġġustament fil-medda terapewtika mixtieqa, b’għarfien dettaljat tal-assaġġ speċifiku għas-sit li jkun intuża. Għalhekk it-tobba għandhom jibqgħu jiġu infurmati kontinwament mir-rappreżentanti responsabbli għal-laboratorju lokali tagħhom, dwar il-mod kif jaħdem il-metodu użat lokalment għad-determinazzjoni tal-konċentrazzjoni ta’ sirolimus.

Pazjenti b’limfanġjolejomijomatożi sporadika (S-LAM)

Il-kura għandha tinbeda minn u għandha tibqa’ taħt il-gwida ta’ speċjalista kkwalifikat kif jixraq.

Għal pazjenti bi S-LAM, id-doża inizjali ta’ Rapamune għandha tkun 2 mg/jum. Il-konċentrazzjonijiet minimi ta’ sirolimus fid-demm sħiħ għandhom jitkejlu f’10 sa 20 jum, b’aġġustament fid-dożaġġ biex jinżammu konċentrazzjonijiet bejn 5 sa 15 ng/mL.

F’ħafna mill-pazjenti, l-aġġustamenti fid-doża jistgħu jiġu bbażati fuq proporzjon sempliċi: doża ġdida ta’ Rapamune=doża attwali x (konċentrazzjoni fil-mira/konċentrazzjoni attwali). Aġġustamenti frekwenti fid-doża ta’ Rapamune bbażati fuq konċentrazzjonijiet ta’ sirolimus mhux fi stat fiss jistgħu jwasslu għal dożaġġ eċċessiv jew dożaġġ mhux biżżejjed peress li sirolimus għandu half-life twila. Ladarba tiġi aġġustata d-doża ta’ manteniment ta’ Rapamune, il-pazjenti għandhom ikomplu fuq id-doża ta’ manteniment ġdida għal tal-inqas 7 sa 14-il jum qabel aġġustament fid-dożaġġ ulterjuri b’monitoraġġ tal-konċentrazzjoni. Ladarba tinkiseb doża stabbli, għandu jsir monitoraġġ tal-mediċina terapewtika tal-inqas kull 3 xhur.

Dejta minn studji kkontrollati għall-kura ta’ S-LAM ta’ aktar minn sena bħalissa mhijiex disponibbli, għalhekk il-benefiċċju tal-kura għandu jiġi vvalutat mill-ġdid meta tintuża fit-tul.

Popolazzjonijiet speċjali

Popolazzjoni sewda
Teżisti informazzjoni limitata li tindika li riċevituri Suwed ta’ trapjanti renali (fil-maġġoranza Amerikani-Afrikani) jeħtieġu li d-dożi u l-livelli l-aktar baxxi ta’ sirolimus ikunu ogħla, sabiex tintlaħaq l-istess effikaċja osservata f’pazjenti li mhumiex Suwed. It-tagħrif dwar l-effikaċja u s-sigurtà hu limitat wisq biex isiru rakkomandazzjonijiet speċifiċi għall-użu ta’ sirolimus f’pazjenti Suwed. 

Anzjani 
Fl-istudji kliniċi bis-soluzzjoni orali ta’ Rapamune, ma kienx hemm numru suffiċjenti ta’ pazjenti anzjani ta’ iktar minn 65 sena, biex tkun tista’ tgħid jekk jirrispondux b’mod differenti minn pazjenti ta’ età iżgħar (ara sezzjoni 5.2). 

Indeboliment tal-kliewi 
L-ebda aġġustament fid-doża ma hu meħtieġ (ara sezzjoni 5.2).

Indeboliment tal-fwied 
It-tneħħija ta’ sirolimus għandha mnejn tiġi mnaqqsa f’pazjenti li għandhom indeboliment fil-funzjoni tal-fwied (ara sezzjoni 5.2). Huwa rakkomandat li d-doża ta’ manteniment ta’ Rapamune titnaqqas b’madwar nofs f’pazjenti li għandhom indeboliment epatiku sever.

Huwa rakkomandat li l-aktar livelli baxxi ta’ sirolimus fid-demm sħiħ, ikunu mmonitorjati bir-reqqa f’pazjenti b’indeboliment fil-funzjoni tal-fwied (ara Monitoraġġ terapewtiku tal-prodott mediċinali u aġġustament fid-doża). Mhux neċessarju li d-doża qawwija ta’ Rapamune li tingħata inizjalment tkun modifikata

F’pazjenti b’indeboliment sever tal-fwied, il-monitoraġġ għandu jitwettaq kull 5 sa 7 ijiem sakemm 3 livelli minimi konsekuttivi jkunu wrew konċentrazzjonijiet stabbli ta’ sirolimus wara aġġustament fid-doża jew wara doża għolja tal-bidu minħabba d-dewmien biex jintlaħaq l-istat fiss minħabba l-half-life imtawla.

Popolazzjoni pedjatrika

Is-sigurtà u l-effikaċja ta’ Rapamune fi tfal u adolexxenti taħt it-18-il sena ma ġewx determinati s’issa. 

Dejta disponibbli hi deskritta fis-sezzjoni 4.8, 5.1 u 5.2, imma l-ebda rakkomandazzjoni dwar il-pożoloġija ma tista’ tingħata.

Metodu ta’ kif għandu jingħata

Rapamune hu għal użu orali biss.

Biex tiġi mnaqqsa l-varjabilità, Rapamune għandu jittieħed b’mod konsistenti jew mal-ikel jew fuq stonku vojt.

Il-meraq tal-grejpfrut għandu jiġi evitat (ara sezzjoni 4.5).

Għal struzzjonijiet fuq id-dilwizzjoni tal-prodott mediċinali qabel l-amministrazzjoni, ara sezzjoni 6.6.

4.3	Kontraindikazzjonijiet 

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fis-sezzjoni 6.1.

Rapamune soluzzjoni orali fih iż-żejt tas-sojja. Pazjenti li huma allerġiċi għall-karawett jew għas-sojja m’għandhomx jużaw din il-mediċina.

4.4	Twissijiet speċjali u prekawzjonijiet għall-użu 

Rapamune ma ġiex studjat adegwatament f’pazjenti li għamlu trapjant tal-kliewi li kienu f’riskju immunoloġiku għoli, għalhekk l-użu tiegħu mhuwiex rakkomandat f’dan il-grupp ta’ pazjenti (ara sezzjoni 5.1).

F’pazjenti li għamlu trapjant tal-kliewi li jkollhom dewmien fil-funzjoni tat-trapjant, sirolimus jista’ jikkawża dewmien fl-irkuprar tal-funzjoni tal-kliewi.

Reazzjonijiet minħabba sensittività eċċessiva

Reazzjonijiet minħabba sensittività eċċessiva, li jinkludu reazzjonijiet anafilattiċi/anafilattojdi, anġjoedema, dermatite bil-qxur, u vaskulite minħabba sensittività eċċessiva, kienu assoċjati mal-għoti ta’ sirolimus (ara sezzjoni 4.8).

Terapija mogħtija fl-istess ħin 

Mediċini immunosoppressivi (Pazjenti li għamlu trapjant tal-kliewi biss)
Fi studji kliniċi sirolimus ġie mogħti fl-istess waqt ma’ dawn il-mediċini li ġejjin: tacrolimus, ciclosporin, azathioprine, mycophenolate mofetil, kortikosterojdi u antikorpi ċitotossiċi. Sirolimus flimkien ma’ mediċini immunosoppressivi oħra ma ġiex investigat estensivament.

Il-funzjoni tal-kliewi għandha tiġi mmonitorjata waqt l-għoti fl-istess ħin ta’ Rapamune u ciclosporin.  Għandu jiġi kkunsidrat aġġustament adattat tal-kors ta’ immunosoppressjoni f’pazjenti b’livelli għolja ta’ krejatinina fis-serum. Għandu jkun hemm kawtela meta jingħata flimkien ma’ sustanzi oħrajn li hu magħruf li għandhom effett ta’ ħsara fuq il-funzjoni tal-kliewi.

Pazjenti kkurati b’ciclosporin u Rapamune għal aktar minn 3 xhur, kellhom livelli ogħla ta’ krejatinina fis-serum u rati kkalkulati ta’ filtrazzjoni glomerulari iktar baxxi meta mqabbla ma’ pazjenti kkurati b’ciclosporin u plaċebo jew kontrolli b’azathioprine. Pazjenti li t-terapija tagħhom b’ciclosporin twaqqfet b’suċċess, kellhom livelli iktar baxxi ta’ krejatinina fis-serum u rati kkalkulati ta’ filtrazzjoni glomerulari ogħla, kif ukoll inċidenza iktar baxxa ta’ tumuri malinni, meta mqabbla ma’ pazjenti li baqgħu jieħdu ciclosporin. It-tkomplija tal-għoti ta’ ciclosporin flimkien ma’ Rapamune bħala terapija ta’ manteniment ma tistax tiġi rakkomandata.

Minn informazzjoni miġbura minn studji kliniċi sussegwenti, l-użu ta’ Rapamune, mycophenolate mofetil u kortikosterojdi, flimkien mal-induzzjoni minn antikorpi ta’ riċetturi IL-2 (IL2R Ab), mhuwiex rakkomandat fl-ambjent ta’ trapjanti renali de novo (ara sezzjoni 5.1).

Hu rakkomandat monitoraġġ kwantitattiv perjodiku tat-tneħħija ta’ proteini mal-awrina. Fi studju li evalwa l-bdil minn inibituri ta’ calcineurin għal Rapamune f’pazjenti li kellhom trapjant tal-kliewi u li kienu fuq terapija ta’ manteniment, żieda fit-tneħħija ta’ proteini mal-awrina kienet osservata b’mod komuni wara minn 6 sa 24 xahar mill-bidla għal Rapamune (ara sezzjoni 5.1). Il-bidu mill-ġdid ta’ nefrosi (sindrome nefrotiku) kien irrappurtat ukoll fi 2% tal-pazjenti fl-istudju (ara sezzjoni 4.8). Abbażi ta’ informazzjoni minn studju randomizzat bit-tikketta mikxufa, qlib mill-inibitur ta’ calcineurin tacrolimus għal Rapamune f’pazjenti bi trapjant tal-kliewi ta’ manteniment, kien assoċjat ma’ profil tas-sigurtà mhux favorevoli mingħajr benefiċċju fir-rigward tal-effikaċja u għaldaqstant  ma jistax jiġi rrakkomandat (ara sezzjoni 5.1). 

L-użu fl-istess ħin ta’ Rapamune ma’ inibitur ta’ calcineurin jista’ jżid ir-riskju ta’ sindrome uremiku emolitiku/purpura tromboċitopenika trombotika/mikroanġjopatija trombotika (HUS/TTP/TMA) kkawżati minn inibituri ta’ calcineurin.

Inibituri ta’ HMG-CoA reductase
Fi studji kliniċi, l-għoti fl-istess ħin ta’ Rapamune u inibituri ta’ HMG-CoA reductase u/jew fibrates, kien ittollerat tajjeb. Waqt it-terapija b’Rapamune bi jew mingħajr CsA, il-pazjenti għandhom jiġu mmonitorjati għal livell għoli ta' lipidi, u l-pazjenti li jingħataw inibitur ta’ HMG-CoA reductase u/jew fibrate, għandhom jiġu mmonitorjati għall-iżvilupp possibbli ta’ rabdomijolisi u reazzjonijiet avversi oħrajn, kif deskritt fis-Sommarju tal-Karatteristiċi tal-Prodott rispettiv ta’ dawn is-sustanzi.

Isożimi ta’ ċitokrom P450 u P‑glikoproteina
L-għoti ta’ sirolimus flimkien ma’ inibituri qawwija ta’ CYP3A4 u/jew il-pompa tal-effluss ta’ ħafna mediċini P‑glikoproteina (P‑gp), (bħal ketoconazole, voriconazole, itraconazole, telithromycin jew clarithromycin) jaf iżid il-livelli ta’ sirolimus fid-demm u mhuwiex rakkomandat.

L-għoti flimkien ma’ indutturi qawwija ta’ CYP3A4 u/jew P‑gp (bħal rifampin, rifabutin) mhuwiex rakkomandat.

Jekk l-għoti flimkien ta’ indutturi jew inibituri ta’ CYP3A4 u/jew tal-P‑gp ma jistax jiġi evitat, huwa rrakkomandat li l-konċentrazzjonijiet minimi ta’ sirolimus fid-demm kollu u l-kundizzjoni klinika tal-pazjent jiġu mmonitorjati waqt li jkunu qed jingħataw flimkien ma’ sirolimus u wara t-twaqqif tagħhom. Aġġustamenti fid-doża ta’ sirolimus jaf ikunu meħtieġa (ara s-sezzjonijiet 4.2 u 4.5).

Anġjoedema
L-għoti fl-istess ħin ta’ Rapamune u ta’ inibituri ta’ enzimi li jibdlu angiotensin (ACE, angiotensin‑converting enzyme), irriżulta f’reazzjonijiet tat-tip edema anġjonewrotika. Żidiet fil-livelli ta’ sirolimus, pereżempju minħabba interazzjoni ma’ inibituri qawwija ta’ CYP3A4 (b’inibituri ACE fl-istess ħin/mingħajrhom) jistgħu wkoll iżidu l-effetti tal-anġjoedema (ara sezzjoni 4.5). F’xi każijiet, l-anġjoedema ssolviet bit-twaqqif jew bit-tnaqqis fid-doża ta’ Rapamune.

Żieda fir-rati ta’ rifjut akut ikkonfermat permezz ta’ bijopsija (BCAR) ġiet osservata f’pazjenti li għamlu trapjant tal-kliewi bl-użu konkomitanti ta’ sirolimus ma’ inibituri ACE (ara sezzjoni 5.1). Il-pazjenti li jkunu qed jirċievu sirolimus għandhom jiġu ssorveljati mill-qrib jekk ikunu qed jieħdu inibituri ACE fl-istess ħin.

Tilqim
L-immunosoppressuri jistgħu jeffetwaw ir-rispons għat-tilqim. It-tilqim jista’ jkun anqas effettiv matul trattament b’mediċini li jnaqqsu l-immunità, inkluż Rapamune. L-użu ta’ vaċċini ħajjin għandu jiġi evitat waqt it-trattament b’Rapamune.

Tumuri malinni

Żieda fis-suxxettibbilità għal infezzjoni u l-iżvilupp possibbli ta’ limfoma u tumuri malinni oħrajn, partikularment tal-ġilda, jistgħu jirriżultaw mill-immunosoppressjoni (ara sezzjoni 4.8). Bħalma jiġri s-soltu f’pazjenti li jkollhom żieda fir-riskju għal kanċer tal-ġilda, l-espożizzjoni għad-dawl tax-xemx u dawl ultravjola (UV) għandha tkun limitata billi wieħed jilbes ilbies protettiv u juża sunscreen b’fattur għoli ta’ protezzjoni.

Infezzjonijiet

Soppressjoni żejda tas-sistema immuni tista’ wkoll iżżid is-suxxettibbilità għal infezzjoni, li tinkludi infezzjonijiet opportunistiċi (batterjali, fungali, virali u protozoali), infezzjonijiet fatali, u sepsis. 

Fost dawn il-kundizzjonijiet f’pazjenti li għamlu trapjant tal-kliewi hemm nefropatija assoċjata mal-virus BK u lewkoenċefalopatija multifokali progressiva (PML) assoċjata mal-virus JC. Dawn l-infezzjonijiet ta’ spiss ikunu marbuta ma’ ammont immunosoppressiv totali għoli u jistgħu jwasslu għal kundizzjonijiet serji jew fatali li t-tobba għandhom jikkunsidraw fid-dijanjosi differenzjali f’pazjenti b’immunosuppressjoni li jkollhom funzjoni tal-kliewi li tkun sejra għall-agħar jew sintomi newroloġiċi.

Każijiet ta’ pnewmonja Pneumocystis carinii kienu rrappurtati f’pazjenti f’pazjenti li għamlu trapjant tal-kliewi li ma kinux qed jirċievu profilassi antimikrobjali. Għalhekk, profilassi antimikrobjali għal pnewmonja Pneumocystis carinii għandha tingħata għall-ewwel 12-il xahar wara t-trapjant.

Profilassi għal cytomegalovirus (CMV) hi rakkomandata għal 3 xhur wara t-trapjant tal-kliewi, partikularment għal pazjenti li għandhom riskju akbar ta’ mard b’CMV.

Indeboliment tal-fwied

F’pazjenti b’indeboliment epatiku, hu rakkomandat li l-livelli ta’ konċentrazzjoni l-aktar baxxi ta’ sirolimus fid-demm sħiħ ikunu mmonitorjati mill-qrib. F’pazjenti li għandhom indeboliment epatiku sever, it-tnaqqis bin-nofs fid-doża ta’ manteniment hu rakkomandat skont it-tnaqqis fit-tneħħija (ara sezzjonijiet 4.2 u 5.2). Peress li l-half-life hi mtawla f’dawn il-pazjenti, monitoraġġ terapewtiku tal-prodott mediċinali wara doża inizjali qawwija jew bidla fid-doża għandu jitwettaq għal perjodu mtawwal ta’ żmien sakemm jintlaħqu konċentrazzjonijiet stabbli (ara sezzjonijiet 4.2 u 5.2).

Popolazzjonijiet li kellhom trapjant tal-pulmun u tal-fwied

Is-sigurtà u l-effikaċja ta’ Rapamune bħala terapija immunosoppressiva ma ġewx determinati s’issa f’pazjenti li kellhom trapjant tal-fwied jew tal-pulmun, u għalhekk użu bħal dan mhuwiex rakkomandat.

F’żewġ studji kliniċi f’pazjenti li kellhom trapjant tal-fwied de novo, l-użu ta’ sirolimus flimkien ma’ ciclosporin jew tacrolimus kien assoċjat ma’ żieda ta’ trombożi tal-arterja tal-fwied, li l-biċċa l-kbira tagħha wasslet għal telf tat-trapjant jew mewt.

Studju kliniku f’pazjenti li kellhom trapjant tal-fwied, li fih il-parteċipanti ntgħażlu b’mod każwali biex jaqilbu minn kors ibbażat fuq inibitur ta’ calcineurin (CNI), għal kors ibbażat fuq sirolimus, meta mqabbel mat-tkomplija fuq kors ibbażat fuq CNI, minn 6 sa 144 xahar wara trapjant tal-fwied, ma rnexxilux juri superjorità f’GFR aġġustat għal-linja bażi, wara 12-il xahar (-4.45 mL/min u -3.07 mL/min, rispettivament). L-istudju ma rnexxilux juri wkoll nuqqas ta’ inferjorità tar-rata ta’ telf ta’ trapjanti kombinati, dejta nieqsa dwar is-sopravivenza jew mewt, għall-grupp li qaleb għal sirolimus meta mqabbel mal-grupp li kompla b’CNI. Ir-rata ta’ mewt fil-grupp li qaleb għal sirolimus kienet ogħla milli fil-grupp li kompla b’CNI, għalkemm ir-rati ma kinux differenti b’mod sinifikanti. Ir-rati ta’ twaqqif prematur tal-istudju, total ta’ avvenimenti avversi (u infezzjonijiet, speċifikament), u r-rifjut akut ta’ trapjant tal-fwied, ippruvat minn bijopsija wara 12-il xahar, kienu kollha ogħla b’mod sinifikanti fil-grupp li qaleb għal sirolimus meta mqabbel mal-grupp li kompla b’CNI. 

Każijiet ta’ ftuħ anastomotiku tal-ferita kirurġika tal-bronki, il-biċċa l-kbira fatali, kienu rrappurtati f’pazjenti li kellhom trapjant tal-pulmun de novo meta sirolimus intuża bħala parti minn kors immunosoppressiv.

Effetti sistemiċi

Kien hemm rapporti ta’ fejqan indebolit jew imdewwem ta’ feriti f’pazjenti li kienu qed jirċievu Rapamune, li jinkludi limfosel f’pazjenti li għamlu trapjant tal-kliewi jew ftuħ tal-ferita. Pazjenti li għandhom indiċi ta’ piż tal-ġisem (BMI) ogħla minn 30 kg/m2 jistgħu jkunu f’riskju akbar ta’ fejqan anormali tal-feriti bbażat fuq dejta miksuba minn letteratura medika.

Kien hemm ukoll rapporti ta’ akkumulazzjoni ta’ fluwidu, li jinkludu edema periferali, limfoedema, effużjoni plewrali u effużjonijiet perikardjali (li jinkludu effużjonijiet emodinamikament sinifikanti fi tfal u adulti), f’pazjenti li jirċievu Rapamune.

L-użu ta’ Rapamune kien assoċjat ma’ żieda ta’ kolesterol u trigliċeridi fis-serum li jista’ jkollha bżonn li tiġi kkurata. Pazjenti li jingħataw Rapamune għandhom jiġu mmonitorjati għal iperlipidimja permezz ta’ testijiet tal-laboratorju u jekk tinstab l-iperlipidimja, għandhom jinbdew interventi sussegwenti bħalma huma dieta, eżerċizzju, u mediċini li jbaxxu l-lipidi (xaħmijiet). Ir-riskju/benefiċċju għandu jkun ikkunsidrat f’pazjenti li jbatu regolarment minn iperlipidimja, qabel tinbeda kura immunosoppressiva, inkluż Rapamune. Hekk ukoll ir-riskju/benefiċċju tat-tkomplija tat-terapija b’Rapamune għandu jkun evalwat mill-ġdid f’pazjenti li jbatu minn iperlipidimja refrattorja severa.

Ethanol

Rapamune soluzzjoni orali fih sa 3.17 vol% ta’ ethanol (alkoħol). Doża għolja tal-bidu ta’ 6 mg fiha sa 150 mg ta’ alkoħol li hu ekwivalenti għal 3.80 mL ta’ birra jew 1.58 mL ta’ nbid. Din id-doża tista’ tkun potenzjalment ta’ ħsara għal dawk li jbatu mill-alkoħoliżmu u dan għandu jiġi kkunsidrat f’nisa tqal jew li jkunu qed ireddgħu, tfal u gruppi li qegħdin f’riskju għoli bħal pazjenti b’mard tal-fwied jew epilessija.

Dożi ta’ manteniment ta’ 4 mg jew inqas fihom ammonti żgħar ta’ ethanol (100 mg jew inqas) li x’aktarx ikunu baxxi wisq biex jagħmlu l-ħsara.

4.5	Interazzjoni ma’ prodotti mediċinali oħra u forom oħra ta’ interazzjoni

Sirolimus jiġi metabolizzat b’mod estensiv mill-isoenzimi CYP3A4 fil-ħajt tal-musrana u fil-fwied. Sirolimus huwa wkoll substrat għall-pompa tal-effluss ta’ mediċini differenti, P-glikoproteina (P-gp) li tinsab fil-musrana ż-żgħira. Għalhekk, l-assorbiment u l-eliminazzjoni sussegwenti ta’ sirolimus jistgħu jkunu influwenzati minn sustanzi li jaffettwaw dawn il-proteini. Inibituri ta’ CYP3A4 (bħal ketoconazole, voriconazole, itraconazole, telithromycin jew clarithromycin) inaqqsu l-metaboliżmu ta’ sirolimus u jżidu l-livelli ta’ sirolimus. Mediċini li jistimulaw CYP3A4 (bħal rifampin jew rifabutin) iżidu l-metaboliżmu ta’ sirolimus u jnaqqsu l-livelli ta’ sirolimus. L-għoti ta’ sirolimus flimkien ma’ inibituri qawwija ta’ CYP3A4 jew mediċini li jistimulaw CYP3A4 mhuwiex rakkomandat (ara sezzjoni 4.4). 

Rifampicin (stimulatur ta’ CYP3A4)

L-għoti ta’ dożi multipli ta’ rifampicin naqqas il-konċentrazzjoni ta’ sirolimus fid-demm wara li ttieħdet doża waħda ta’ 10 mg ta’ Rapamune soluzzjoni orali. Rifampicin żied it-tneħħija ta’ sirolimus b’madwar 5.5 darbiet u naqqas AUC u Cmax b’madwar 82% u 71%, rispettivament. Mhux rakkomandat li sirolimus u rifampicin jittieħdu flimkien (ara sezzjoni 4.4)

Ketoconazole (inibitur ta’ CYP3A4) 

Meta ttieħdet doża multipla ta’ ketoconazole, din affettwat b’mod sinifikattiv ir-rata u l-firxa tal-assorbiment u tal-espożizzjoni ta’ sirolimus mis-soluzzjoni orali ta’ Rapamune kif ġie rifless minn żidiet f’sirolimus Cmax, tmax, u AUC ta’ 4.4 darbiet, 1.4 darbiet, u 10.9 darbiet, rispettivament. Mhux rakkomandat li sirolimus u ketoconazole jingħataw flimkien (ara sezzjoni 4.4).

Voriconazole (inibitur ta’ CYP3A4) 

Sirolimus (2 mg f’doża waħdanija) meħud ma’ doża multipla ta’ voriconazole orali (400 mg kull 12-il siegħa għal jum wieħed biss, u 100 mg kull 12-il siegħa għal 8 ijiem), f’individwi b’saħħithom, kien irrappurtat li jżid is-Cmax u l-AUC ta’ sirolimus, b’medja ta’ 7 darbiet u 11-il darba, rispettivament. Mhux rakkomandat li sirolimus u voriconazole jingħataw flimkien (ara sezzjoni 4.4).
 
Diltiazem (inibitur ta’ CYP3A4) 

L-għoti mill-ħalq fl-istess ħin ta’ 10 mg ta’ soluzzjoni orali ta’ Rapamune flimkien ma’ 120 mg ta’ diltiazem affettwa b’mod sinifikanti l-bijodisponibilità ta’ sirolimus. Sirolimus Cmax, tmax, u AUC żdiedu b’1.4 darbiet, 1.3 darbiet, u 1.6 darbiet, rispettivament. Sirolimus ma affettwax il-farmakokinetika ta’ diltiazem jew il-metaboliti tiegħu desacetyldiltiazem u desmethyldiltiazem. Jekk diltiazem jiġi mogħti, il-livelli ta’ sirolimus fid-demm għandhom jiġu mmonitorjati, u jista’ jkun meħtieġ aġġustament fid-doża.

Verapamil (inibitur ta’ CYP3A4) 

L-għoti ta’ dożi multipli ta’ verapamil u soluzzjoni orali ta’ sirolimus, affettwaw b’mod sinifikanti r-rata u l-grad ta’ assorbiment taż-żewġ prodotti mediċinali. Cmax, tmax, u AUC ta’ sirolimus fid-demm sħiħ żdiedu b’2.3 darbiet, b’1.1 darbiet, u 2.2 darbiet rispettivament. Cmax u AUC ta’ S-(-) verapamil fil-plażma, it-tnejn żdiedu b’1.5 darbiet, u tmax naqset b’24%. Il-livelli ta’ sirolimus għandhom jiġu mmonitorjati, u għandu jiġi kkunsidrat tnaqqis adattat fid-doża taż-żewġ prodotti mediċinali.

Erythromycin (inibitur ta’ CYP3A4)

L-għoti ta’ dożi multipli ta’ erythromycin u ta’ soluzzjoni orali ta’ sirolimus, żied b’mod sinifikanti r- r-rata u l-grad ta’ assorbiment taż-żewġ prodotti mediċinali. Cmax, tmax, u AUC ta’ sirolimus fid-demm sħiħ żdiedu b’4.4 darbiet, b’1.4 darbiet, u 4.2 darbiet rispettivament. Cmax, tmax u AUC ta’ erythromycin fil-plażma żdiedu b’1.6 darbiet, b’1.3 darbiet, u b’1.7 darbiet rispettivament. Il-livell ta’ sirolimus għandu jiġi mmonitorjat, u għandu jiġi kkunsidrat tnaqqis adattat fid-doża taż-żewġ prodotti mediċinali.

Ciclosporin (substrat ta’ CYP3A4) 

Ir-rata u l-grad ta’ assorbiment ta’ sirolimus żdiedu b’mod sinifikanti minn ciclosporin A (CsA). Sirolimus mogħti fl-istess ħin (5 mg), u wara sagħtejn (5 mg) u 4 sigħat (10 mg) wara CsA (300 mg), irriżulta f’żieda fl-AUC ta’ sirolimus ta’ madwar 183%, 141% u 80%, rispettivament. L-effett ta’ CsA kien ukoll rifless minn żidiet fis-Cmax u t-tmax ta’ sirolimus. Meta ngħata sagħtejn qabel l-għoti ta’ CsA, is-Cmax u l-AUC ta’ sirolimus ma kinux affettwati. Doża waħda ta’ sirolimus ma affettwatx il-farmakokinetika ta’ ciclosporin (mikroemulsjoni) f’voluntiera b’saħħithom meta ngħatat fl-istess ħin miegħu jew wara intervall ta’ 4 sigħat. Hu rakkomandat li Rapamune jingħata 4 sigħat wara ciclosporin (mikroemulsjoni).

[bookmark: _Hlk99727955]Cannabidiol (inibitur ta’ P‑gp)

Kien hemm rapporti ta’ livelli ogħla ta’ sirolimus fid-demm waqt l-użu flimkien ma’ cannabidiol. L-għoti flimkien ta’ cannabidiol ma’ inibitur tal-mTOR ieħor amministrat bil-fomm fi studju fuq voluntiera b’saħħithom wassal għal żieda fl-esponiment għall-inibitur tal-mTOR ta’ madwar 2.5 darbiet kemm għas-Cmax kif ukoll għall-AUC, minħabba l-inibizzjoni tal-effluss tal-P‑gp intestinali minn cannabidiol. Għandha tiġi eżerċitata kawtela meta cannabidiol u Rapamune jingħataw flimkien, b’monitoraġġ mill-qrib għal effetti sekondarji. Immonitorja l-livelli ta’ sirolimus fid-demm u aġġusta d-doża kif meħtieġ (ara s-sezzjonijiet 4.2 u 4.4).

Kontraċettivi orali

Ma kienet osservata l-ebda interazzjoni farmakokinetika klinikament sinifikanti bejn soluzzjoni orali ta’ Rapamune u 0.3 mg norgestrel/0.03 mg ethinyl estradiol. Għalkemm ir-riżultati ta’ studju ta’ interazzjoni b’doża waħda ma’ kontraċettiv orali ssuġġerew in-nuqqas ta’ interazzjoni farmakokinetika, ir-riżultati ma jistgħux jeskludu l-possibilità ta’ bidliet fil-farmakokinetika li jistgħu jaffettwaw l-effikaċja tal-kontraċettiv orali waqt trattament fuq perjodu fit-tul b’Rapamune.
 
Interazzjonijiet oħra possibbli 

Inibituri ta’ CYP3A4 jistgħu jnaqqsu l-metaboliżmu ta’ sirolimus u jżidu l-livell ta’ sirolimus fid-demm. Inibituri bħal dawn jinkludu ċerti antifungali (eż. clotrimazole, fluconazole; itraconazole, voriconazole), ċerti antibijotiċi (eż. troleandomycin, telithromycin, clarithromycin), ċerti inibituri tal-protease (eż. ritonavir, indinavir, boceprevir, telaprevir), nicardipine, bromocriptine, cimetidine, danazol u letermovir. 

Mediċini li jistimulaw CYP3A4 jistgħu jżidu l-metaboliżmu ta’ sirolimus u jnaqqsu l-livelli ta’ sirolimus fid-demm (eż. St. John’s Wort (Hypericum perforatum), antikonvulsivi: caramazepine, phenobarbital, phenytoin). 

Għalkemm sirolimus in vitro jinibixxi ċ-ċitokromu mikrosomali tal-fwied uman P450 CYP2C9, CYP2C19, CYP2D6, u CYP3A4/5, madankollu s-sustanza attiva mhix mistennija li tfixkel l-attività ta’ dawn l-isoenzimi in vivo, għax il-konċentrazzjonijiet ta’ sirolimus neċessarji biex jikkawżaw inibizzjoni huma ħafna aktar għoljin minn dawk osservati f’pazjenti li jirċievu dożi terapewtiċi ta’ Rapamune. Inibituri tal-P-gp jistgħu jnaqqsu l-effluss ta’ sirolimus miċ-ċelluli intestinali u jżidu l-livelli ta’ sirolimus.

Il-meraq tal-grejpfrut jaffettwa l-metaboliżmu permezz ta’ CYP3A4, u għalhekk għandu jiġi evitat. 

Interazzjonijiet farmakokinetiċi jistgħu jiġu osservati b’sustanzi prokinetiċi gastrointestinali, bħal cisapride u metoclopramide.

Ma ġiet osservata l-ebda interazzjoni farmakokinetika klinikament sinifikanti bejn sirolimus u xi waħda minn dawn is-sustanzi: acyclovir, atorvastatin, digoxin, glibenclamide, methlprednisolone, nifedipine, prednisolone, u trimethoprim/sulfamethoxazole.

Popolazzjoni pedjatrika

Studji ta' interazzjoni twettqu biss fl-adulti.

4.6	Fertilità, tqala u treddigħ

Nisa li jista’ jkollhom it-tfal

Trid tintuża kontraċezzjoni effettiva matul it-terapija b’Rapamune u għal 12-il ġimgħa wara li Rapamune jkun twaqqaf (ara sezzjoni 4.5).

Tqala

M’hemmx dejta jew hemm dejta limitata dwar l-użu ta’ sirolimus waqt it-tqala. Studji fuq bhejjem urew ħsara fuq is-sistema riproduttiva (ara sezzjoni 5.3). Mhux magħruf ir-riskju potenzjali fuq in-nies. Rapamune m’għandux jintuża waqt it-tqala jekk ma jkunx hemm bżonn ċar. Iridu jintużaw kontraċettivi effettivi matul it-terapija b’Rapamune u għal 12-il ġimgħa wara li jitwaqqaf Rapamune.

Treddigħ

Wara l-għoti ta’ sirolimus radjutikkettat, ir-radjuattività tiġi eliminata fil-ħalib tal-firien li jreddgħu. Mhux magħruf jekk sirolimus jitneħħiex fil-ħalib tal-bnedmin. Minħabba l-effetti negattivi li sirolimus jista’ jkollu fuq it-trabi mreddgħa, it-treddigħ għandu jitwaqqaf matul il-kura b’Rapamune.

Fertilità

Fost xi pazjenti kkurati b’Rapamune kienu osservati indebolimenti fil-parametri tal-isperma. F’ħafna każijiet dawn l-effetti kienu riversibbli malli twaqqaf Rapamune (ara sezzjoni 5.3).

4.7	Effetti fuq il-ħila biex issuq u tħaddem magni

Rapamune m’għandu l-ebda effett fuq il-ħila biex issuq u tħaddem magni. Ma sarux studji dwar l-effetti fuq il-ħila biex issuq jew tħaddem magni.

4.8	Effetti mhux mixtieqa 

Effetti mhux mixtieqa osservati bil-prevenzjoni ta’ rifjut tal-organi fi trapjant tal-kliewi

L-aktar reazzjonijiet avversi komuni rrappurtati (li jiġru f’>10% tal-pazjenti) huma tromboċitopenija, anemija, deni, pressjoni għolja, ipokalimja, ipofosfatimija, infezzjoni tal-passaġġi urinarji, iperkolesterolemija, ipergliċemija, ipertrigliċeridemija, uġigħ addominali, limfoċele, edema periferali, artralġja, akne, dijarea, uġigħ, stitikezza, tqalligħ, uġigħ ta’ ras, żieda ta’ krejatinina fid-demm u żieda fil-lactate dehydrogenase (LDH) fid-demm. 

L-inċidenza ta’ kull reazzjoni(jiet) avversa(i) tista’ tiżdied kif jiżdied l-aktar livell baxx ta’ sirolimus.

Il-lista ta’ reazzjonijiet avversi li ġejja hi bbażata fuq esperjenza li nkisbet minn studji kliniċi u fuq esperjenza li nkisbet wara li l-prodott tpoġġa fis-suq.

Fis-sistema tal-klassifika tal-organi, ir-reazzjonijiet avversi huma elenkati taħt titli ta’ frekwenza (numru ta’ pazjenti mistennija li jkollhom ir-reazzjoni), bl-użu tal-kategoriji li ġejjin: komuni ħafna (≥1/10); komuni (≥1/100 sa <1/10); mhux komuni (≥1/1,000 sa <1/100); rari (≥1/10,000 sa <1/1,000); mhux magħruf (ma tistax tittieħed stima mid-data disponibbli).

F’kull sezzjoni ta’ frekwenza, ir-reazzjonijiet avversi huma mniżżla skont is-serjetà tagħhom, bl-aktar serji jitniżżlu l-ewwel.

Il-maġġoranza tal-pazjenti kienu fuq korsijiet immunosoppressivi, li inkludew Rapamune flimkien ma’ mediċini immunosoppressivi oħra.

	Sistema tal-klassifika tal-organi
	Komuni ħafna (≥1/10)
	Komuni
(≥1/100 sa <1/10)
	Mhux komuni
(≥1/1000 sa <1/100)
	Rari (≥1/10,000 sa <1/1000)
	Frekwenza mhux magħrufa
(ma tistax tittieħed stima mid-data disponibbli)

	Infezzjonijiet u infestazzjonijiet
	Pnewmonja;
Infezzjoni fungali;
Infezzjoni virali;
Infezzjoni batterjali;
Infezzjoni b’herpes simplex;
Infezzjoni tal-apparat urinarju

	Sepsis
Pijelonefrite; Infezzjoni b’ċitomegalovirus; Herpes zoster ikkawżat mill-virus tal-varicella zoster
	Kolite Clostridium difficile;
Infezzjoni mikobatterjali (li tinkludi tuberkulożi);
Infezzjoni bil-virus Epstein-Barr
	
	

	Neoplażmi beninni, malinni u dawk mhux speċifikati (inklużi ċesti u polipi)
	
	Kanċer tal-ġilda mhux melanoma*
	Limfoma*; Melanoma malinna*; disturb limfoproliferattiv ta’ wara t-trapjant
	
	Karċinoma newroendokrinalital-ġilda*

	Disturbi 
tad-demm u 
tas-sistema limfatika

	Tromboċitopenija 
Anemija
	Sindromu uremiku emolitiku;
Newtropenija 
	Panċitopenija; Purpura 
tromboċitopenika trombotika

	
	

	Disturbi fis-sistema immuni
	
	Sensittività eċċessiva (li tinkludi anġjoedema, reazzjoni anafilattika, u reazzjoni anafilattojde)
	
	
	

	Disturbi fil-metaboliżmu u n-nutrizzjoni
	Ipokalimja;
Ipofosfatimija;
Iperlipidemija
(li tinkludi iperkolesterolemija);
Ipergliċemija;
Ipertrigliċeridemija;
Diabetes mellitus
	
	
	
	

	Disturbi fis-sistema nervuża
	Uġigħ ta’ ras
	
	
	
	Sindrome ta’ enċefalopatija riversibbli posterjuri

	Disturbi fil-qalb
	Takikardija
	Effużjoni perikardjali 
	
	
	

	Disturbi vaskulari
	Limfoċele
Pressjoni għolja
	Trombożi tal-vini fondi (li tinkludi trombożi tal-vini fondi)
	Limfoedema
		
	

	Disturbi respiratorji, toraċiċi u medjastinali
	
	Emboliżmu pulmonari;
Pnewmonite*
Effużjoni plewrali
Epistassi
	Emorraġija pulmonari
	Proteinosi alveolari
	

	Disturbi gastrointestinali
	Uġigħ addominali, Dijarea 
Stitikezza
Tqalligħ

	Pankreatite;
Stomatite
Axxite
	
	
	

	Disturbi fil-fwied u fil-marrara
	Test tal-funzjoni tal-fwied mhux normali
(li jinkludi żieda f’alanine aminotransferase u żieda f’aspartate amino transferase)
	
	Insuffiċjenza tal-fwied*

	
	

	Disturbi fil-ġilda u fit-tessuti ta’ taħt il-ġilda
	Raxx;
Akne
	

	Dermatite bil-qxur
	Ipersensittività;
Vaskulite
	

	Disturbi muskolu-skeletriċi u tat-tessuti konnettivi
	Artralġja

	Osteonekrosi
	
	
	

	Disturbi fil-kliewi u fis-sistema urinarja
	Proteinurja
	
	Sindromu nefrotiku (ara sezzjoni 4.4); Glomerulosklerożi segmentali fokali*

	
	

	Disturbi fis-sistema riproduttiva u fis-sider
	Disturb fil-mestrwazzjoni (li jinkludi amenorrea u menorraġija)
	Ċisti fl-ovarji

	
	
	

	Disturbi ġenerali u kundizzjonijiet ta’ mnejn jingħata
	Edema;
Edema periferali;
Deni;
Uġigħ;
Fejqan imdgħajjef*

	
	
	
	

	Investigazzjonijiet
	Żieda fil-lactate dehydrogenase fid-demm;
Żieda fil-krejatinina fid-demm
	 
	
	
	


*Ara s-sezzjoni hawn taħt.

Deskrizzjoni ta’ reazzjonijiet avversi magħżula

L-immunosoppressjoni żżid is-suxxetibilità għall-iżvilupp ta’ limfoma u tumuri malinni oħra, partikolarment tal-ġilda (ara sezzjoni 4.4.).

Każijiet ta’ nefropatija assoċjata ma’ virus BK, kif ukoll każijiet ta’ lewkoenċefalopatija multifokali progressiva (PML) assoċjata ma’ virus JC, ġew irrappurtati f’pazjenti kkurati b’immunosoppressanti, li jinkludu Rapamune.

Epatossiċità ġiet irrappurtata. Ir-riskju jista’ jiżdied hekk kif jiżdiedu l-livelli l-aktar baxxi ta’ sirolimus. Rapporti rari ta’ nekrożi epatika fatali ġew irrappurtati ma’ żidiet fil-livelli l-aktar baxxi ta’ sirolimus.

Każijiet ta’ mard interstizjali tal-pulmun (li jinkludu pnewmonja u infrekwentement bronchitis obliterans organizing pneumonia (BOOP) u fibrożi pulmunarja), xi wħud minnhom fatali, bl-ebda etjoloġija infettiva identifikata, seħħew f’pazjenti li qegħdin jingħataw korsijiet immunosoppressivi li jinkludu Rapamune. F’xi każijiet il-mard interstizjali tal-pulmun fieq billi twaqqfet jew tnaqqset id-doża ta’ Rapamune. Ir-riskju jista’ jiżdied jekk il-livelli l-aktar baxxi ta’ sirolimus jogħlew.

Kien irrappurtat fejqan imdgħajjef wara kirurġija ta’ trapjant, inklużi ftuħ tal-faxxa, ftuq inċiżjonali u sfaxxar tal-anastomożi (eż. ferita, vaskulari, passaġġi tal-arja, uretrali, biljari).

Fost xi pazjenti kkurati b’Rapamune kienu osservati indebolimenti fil-parametri tal-isperma. F’ħafna każijiet dawn l-effetti kienu riversibbli malli twaqqaf Rapamune (ara sezzjoni 5.3).

F’pazjenti b’funzjoni ta’ trapjant li tittardja, sirolimus jista’ jdewwem l-irkupru tal-funzjoni renali. 

L-użu ta’ sirolimus flimkien ma’ impeditur ta’ calcineurin jista’ jżid ir-riskju ta’ HUS/TTP/TMA ikkaġunati minn impeditur ta’ calcineurin.

Kien hemm rapporti ta’ glomerulosklerosi segmentali fokali.

Kien hemm ukoll rapporti ta’ akkumulazzjoni ta’ fluwidu, li jinkludu edema periferali, limfoedema, effużjoni plewrali u effużjonijiet perikardjali (li jinkludu effużjonijiet emodinamikament sinifikanti fi tfal u adulti), f’pazjenti li jirċievu Rapamune.

Fi studju li jevalwa s-sigurtà u l-effikaċja ta’ bidla minn inibituri ta’ calcineurin għal sirolimus (livelli mmirati ta’ 12–20 ng/mL f’pazjenti bi trapjant renali mantenut, ir-reġistrazzjoni twaqqfet fis-sottogrupp ta’ pazjenti (n=90) b’rata ta’ filtrazzjoni glomerulari fil-linja bażi ta’ anqas minn 40 mL/min (ara sezzjoni 5.1). Kien hemm rata ogħla ta’ reazzjonijiet avversi serji, li jinkludu pnewmonja, rifjut akut, telf tal-trapjant u mewt, f’dan il-grupp ta’ kura b’sirolimus (n=60, żmien medjan wara t-trapjant, 36 xahar).

Ġew irrapportati ċesti fl-ovarji u disturbi fil-mestruwazzjoni (inkluż amenorrea u menorraġija). Pazjenti b’ċesti fl-ovarji sintomatiċi għandhom jiġu riferuti għal aktar evalwazzjoni. L-inċidenza ta’ ċesti fl-ovarji tista’ tkun ogħla f’nisa qabel il-menopawża meta mqabbel ma’ nisa ta’ wara l-menopawża. F’xi każijiet, iċ-ċesti fl-ovarji u dawn id-disturbi mestruwali għebu wara l-waqfien ta’ Rapamune.

Popolazzjoni pedjatrika

Studji kliniċi kkontrollati b’pożoloġija li tista’ titqabbel ma’ dik li attwalment hija indikata għall-użu ta’ Rapamune fl-adulti ma sarux fi tfal jew adolexxenti taħt l-età ta’ 18-il sena).

Is-sigurtà ġiet analizzata fi studju kliniku kkontrollat li fih kienu rreġistrati pazjenti ta’ taħt it-18-il sena li kellhom trapjant tal-kliewi li kellhom u li kienu kkunsidrati bħala li għandhom riskju immunoloġiku għoli, definit bħala storja medika ta’ episodju wieħed jew aktar ta’ rifjut akut u/jew il-preżenza ta’ nefropatija ta’ allograft kronika meta ssir bijopsija tal-kliewi (ara sezzjoni 5.1). L-użu ta’ Rapamune flimkien ma’ impedituri ta’ calcineurin u kortikosterojdi kien assoċjat ma’ risku ogħla ta’ deterjorament tal-funzjoni renali, abnormalitajiet tal-lipidi fis-serum (li jinkludu imma mhumiex limitati għal, żieda fit-trigliċeridi u l-kolesterol fis-serum), u infezzjonijiet fl-apparat urinarju. Il-kors tal-kura studjat (l-użu kontinwu ta’ Rapamune flimkien ma’ impeditur ta’ calcineurin) mhuwiex indikat għal pazjenti adulti jew pedjatriċi (ara sezzjoni 4.1).

Fi studju ieħor li fih kienu rreġistrati pazjenti ta’ 20 sena jew inqas li kellhom trapjant tal-kliewi li kien maħsub biex jevalwa s-sigurtà ta’ twaqqif progressiv tal-kortikosterojdi (li beda sitt xhur wara t-trapjant) minn kors immunosoppressiv li nbeda mat-trapjant li kien jinkludi immunosoppressjoni b’doża sħiħa kemm b’Rapamune kif ukoll b’impeditur ta’ calcineurin flimkien ma’ induzzjoni ta’ basiliximab, mill-274 pazjent li rreġistraw, 19 (6.9%) kienu rrappurtati li żviluppaw disturb limfoproliferattiv ta’ wara t-trapjant (PTLD). Fost 89 pazjent magħruf li kienu seronegattivi għall-virus Epstein-Barr (EBV) qabel it-trapjant, 13 (15.6%) kienu rrappurtati li żviluppaw PTLD. Il-pazjenti kollha li żviluppaw PTLD kellhom inqas minn 18-il sena. 

M’hemmx biżżejjed esperjenza sabiex l-użu ta’ Rapamune jiġi rakkomandat fi tfal u adolexxenti (ara sezzjoni 4.2). 

Effetti mhux mixtieqa osservati f’pazjenti bi S-LAM

Is-sigurtà ġiet ivvalutata fi studju kkontrollat li involva 89 pazjent b’LAM, li minnhom 81 pazjent kellhom S-LAM u li 42 minnhom ġew ikkurati b’Rapamune (ara sezzjoni 5.1). Ir-reazzjonijiet avversi għal mediċina osservati f’pazjenti b’S-LAM kienu konsistenti mal-profil tas-sigurtà magħruf tal-prodott għall-indikazzjoni prevenzjoni ta’ rifjut tal-organi fi trapjant tal-kliewi biż-żieda ta’ tnaqqis fil-piż, li ġie rrappurtat fl-istudju b’inċidenza akbar b’Rapamune meta mqabbel ma’ dak osservat bil-plaċebo (komuni ħafna, 9.5% kontra komuni, 2.6%).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9		Doża eċċessiva

Attwalment hemm esperjenza minima f’każ ta’ doża eċċessiva. Pazjent wieħed kellu esperjenza ta’ episodju ta’ fibrillazzjoni atrijali wara li ħa doża ta’ 150 mg ta’ Rapamune. Ġeneralment l-effetti avversi ta’ doża eċċessiva huma konsistenti ma’ dawk elenkati f’sezzjoni 4.8. Għandhom jittieħdu miżuri ġenerali ta’ appoġġ fil-każijiet kollha ta’ doża eċċessiva. Huwa antiċipat li Rapamune ma jkunx dijalizzabbli b’mod sinifikattiv, minħabba li ma jinħallx malajr fl-ilma u r-rabta għolja mal-eritroċiti u l-proteini fil-plażma.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Immunosoppressanti. Kodiċi ATC: L04AH01.

Sirolimus jinibixxi l-attivazzjoni taċ-ċelluli T ikkawżata mill-biċċa l-kbira tal-istimuli, billi dan jimblokka t-transduzzjoni ta’ messaġġi intraċellulari kemm dawk li huma u li mhumiex dipendenti mill-kalċju. Studji wrew li l-effetti tiegħu jsiru permezz ta’ mekkaniżmu li hu differenti minn dak ta’ cyclosprin, tacrolimus, u mediċini immunosoppressivi oħra. Evidenza mill-esperimenti turi li sirolimus jintrabat ma’ proteina ċitosolika speċifika FKPB-12, u li l-kumpless FKPB 12-sirolimus jinibixxi l-attivazzjoni tal-mammalian Target Of Rapamycin (mTOR), kinase kritiku għal progressjoni taċ-ċiklu ċellulari. L-inibizzjoni ta’ mTOR tirriżulta fl-ostruzzjoni ta’ diversi mogħdijiet speċifiċi tas-sinjal tat-transduzzjoni. Ir-riżultat nett hu t-twaqqif tal-inibizzjoni tal-attivazzjoni tal-limfoċita, li tirriżulta f’immunosoppressjoni.

Fl-annimali, sirolimus għandu effett dirett fuq l-attivazzjoni taċ-ċelluli T u B li jrażżan reazzjonijiet immunitarji, bħalma huwa r-rifjut tal-allograft. 

LAM tinvolvi infiltrazzjoni tat-tessut tal-pulmun b’ċelluli lixxi qishom muskoli li fihom mutazzjonijiet li ma jattivawx tal-ġene kumpless tal-isklerożi tuberuża (TSC) (ċelluli LAM). It-telf tal-funzjoni tal-ġene TSC jattiva l-mogħdija ta’ sinjalazzjoni mTOR, li jirriżulta fi proliferazzjoni ċellulari u fir-rilaxx ta’ fatturi tat-tkabbir limfanġjoġeniċi. Sirolimus jinibixxi l-mogħdija mTOR attivata u b’hekk il-proliferazzjoni taċ-ċelluli LAM.

Studji kliniċi

Prevenzjoni ta’ Rifjut tal-Organi

Pazjenti b’riskju immunologiku minn baxx sa moderat kienu mistħarrġa fi studju ta’ fażi 3 dwar l-eliminazzjoni ta’ ciclosporin-manteniment ta’ Rapamune, li kien jinkludi pazjenti li ngħataw allograft renali minn donatur kadaveriku jew ħaj. Barra dan, kienu inklużi wkoll riċevituri ta’ trapjanti ġodda li l-grafts li kellhom baqgħu jgħixu għal tal-inqas 6 xhur minn wara li sar it-trapjant. Ciclosporin ma kienx imwaqqaf f’pazjenti li esperjenzaw episodji ta’ rifjut akut Banff Grad 3, li kienu dipendenti mid-dijalisi, li kellhom krejatinina fis-serum ogħla minn 400 μmol/L, jew li kellhom il-funzjoni renali inadegwata sabiex tiflaħ għat-twaqqif ta’ ciclosporin. Pazjenti li kienu f’riskju immunoloġiku għoli li jitilfu t-tessuti tat-trapjant ma kinux mistħarrġa f’numru suffiċjenti fil-proċessi ta’ studji dwar l-eliminazzjoni ta’ ciclosporin-manteniment ta’ Rapamune u mhumiex rakkomandati għal dan ir-reġim ta’ kura.

Fit-12, 24 u 36 xahar, is-sopravivenza tat-trapjant u tal-pazjent kienu l-istess għaż-żewġ gruppi. Fit-48 xahar, kien hemm differenza statistikament sinifikattiva fis-sopravivenza tat-trapjant favur il-grupp li rċieva Rapamune wara l-eliminazzjoni ta’ ciclosporin, meta mqabbel mal-grupp li rċieva Rapamune flimkien mat-terapija b’ciclosporin (li tinkludi u teskludi t-telf sal-follow up). Kien hemm rata sinifikament ogħla tal-ewwel rifjut pprovat b’bijopsija fil-grupp tal-eliminazzjoni ta’ ciclosporin meta mqabbel mal-grupp ta’ manteniment ta’ ciclosporin wara l-perjodu ta’ wara meta l-pazjenti ntgħażlu b’mod każwali għal 12-il xahar (9.8% vs. 4.2% rispettivament). Minn hemm ’il quddiem, id-differenza bejn iż-żewġ gruppi ma kinitx sinifikanti.

Ir-rata medja kkalkulata ta’ filtrazzjoni glomerulari (GFR) fi 12, 24, 36, 48 u 60 xahar kienet sinifikament ogħla għal pazjenti li jirċievu Rapamune wara l-eliminazzjoni ta’ ciclosporin minn dawk fil-grupp tat-terapija ta’ Rapamune ma’ ciclosporin. Abbażi tal-analiżi tad-dejta minn 36 xahar ’il quddiem, li wriet differenza dejjem tikber fis-sopravivenza tat-trapjant u tal-funzjoni renali, kif ukoll pressjoni tad-demm sinifikattivament iktar baxxa fil-grupp ta’ eliminazzjoni ta’ ciclosporin, ġie deċiż li l-pazjenti ma jitħallewx ikomplu fil-grupp ta’ Rapamune flimkien ma’ ciclosporin. Sa 60 xahar, l-inċidenza ta’ tumuri malinni mhux tal-ġilda kienet sinifikament ogħla fil-grupp li kompla b’ciclosporin meta mqabbel mal-grupp li waqqaf ciclosporin (8.4% vs 3.8% rispettivament). Għal karċinoma tal-ġilda, iż-żmien medjan għall-ewwel okkorenza kien ittardjat b’mod sinifikanti.

Is-sigurtà u l-effikaċja tal-bidla minn inibituri ta’ calcineurin għal Rapamune f’pazjenti bi trapjanti renali mantenuti (6-120 xahar wara t-trapjant) kienu assessjati fi prova kkontrollata, każwali, multiċentri, stratifikata skont il-GFR ikkalkulat fil-linja bażi (20-40 mL/min kontra iktar minn 40 mL/min). Sustanzi immunosoppressivi konkomitanti kienu jinkludu mycophenolate mofetil, azathioprine u kortikosterojdi. Ir-reġistrazzjoni fl-istratum tal-pazjenti bil-GFR ikkalkulat fil-linja bażi taħt 40 mL/min ġiet imwaqqfa minħabba żbilanċ f’okkorrenzi ta’ sigurtà (ara sezzjoni 4.8). 

Fl-istratum tal-pazjenti bil-GFR ikkalkulat fil-linja bażi ta’ iżjed minn 40 mL/min, il-funzjoni renali ma kinitx imtejba globalment. Ir-rati ta’ rifjut akut, telf ta’ trapjant u mewt kienu simili wara sena u sentejn. Każijiet emerġenti ta’ avvenimenti avversi seħħew bi frekwenza akbar matul l-ewwel sitt xhur wara l-bidla għal Rapamune. Fl-istratum bil-GFR ikkalkulat fil-linja bażi ta’ iżjed minn 40 mL/min, il-proteina urinarja medja u medjana għal proporzjonijiet ta’ krejatinina kienu sinifikament ogħla fil-grupp ta’ bidla ta’ Rapamune meta mqabbel ma’ dawk fil-grupp li kompla fuq l-inibituri ta’ calcineurin għal 24 xahar (ara sezzjoni 4.4). Kien irrappurtat ukoll ħruġ ta’ nefrożi ġdida (sindromu nefrotiku) (ara sezzjoni 4.8).

Wara sentejn, ir-rata ta’ tumuri malinni tal-ġilda li mhumiex melanoma, kienet sinifikament aktar baxxa fil-grupp li qaleb għal Rapamune meta mqabbla mal-grupp li kompla fuq inibituri ta’ calcineurin (1.8% u 6.9%). F’sottosett tal-pazjenti studjati b’linja bażi ta’ GFR ta’ iżjed minn 40 mL/min u eliminazzjoni normali ta’ proteina urinarja, il-GFR ikkalkulat kien ogħla fl-ewwel sena u sentejn f’pazjenti li qalbu għal Rapamune milli għas-sottosett korrispondenti ta’ pazjenti li komplew fuq inibitur ta’ calcineurin. Ir-rati ta’ rifjut akut, ta’ telf tat-trapjant, u mewt kienu simili, imma l-eliminazzjoni ta’ proteina urinarja żdiedet fil-parti tal-istudju dwar Rapamune ta’ dan is-sottosett.

Fi studju multiċentriku, bit-tikketta mikxufa, randomizzat, komparattiv fejn pazjenti bi trapjant tal-kliewi jew inqelbu minn tacrolimus għal sirolimus 3 sa 5 xhur wara t-trapjant jew baqgħu fuq tacrolimus, ma kien hemm ebda differenza sinifikanti fil-funzjoni renali wara sentejn. Kien hemm aktar episodji avversi (99.2% vs. 91.1%, p=0.002*) u aktar twaqqif mill-kura minħabba episodji avversi (26.7% vs. 4.1%, p<0.001*) fil-grupp li nqeleb għal sirolimus meta mqabbel mal-grupp ta’ tacrolimus. L-inċidenza ta’ rifjut akut ikkonfermat b’bijopsija kienet ferm ogħla (p=0.020*) għal pazjenti fil-grupp ta’ sirolimus (11, 8.4%) meta mqabbel mal-grupp ta’ tacrolimus (2, 1.6%) wara sentejn; il-parti l-kbira tar-rifjuti kienu ħfief fis-severità tagħhom (8 minn 9 [89%] ċellola-T BCAR, 2 minn 4 [50%] BCAR medjat b’antikorpi) fil-grupp ta’ sirolimus. Pazjenti li kellhom kemm rifjut medjat b’antikorpi u rifjut medjat b’ċelloli-T fl-istess bijopsija ngħaddew darba għal kull kategorija. Aktar pazjenti li nqelbu għal sirolimus żviluppaw diabetes mellitus b’feġġa ġdida, definita bħala 30 jum jew aktar ta’ użu kontinwu jew għallinqas 25 jum bla waqfien (mingħajr interruzzjoni) ta’ kwalunkwe kura kontra d-dijabete wara r-randomizzazzjoni, glucose ta’ sawma ≥126 mg/dL jew glucose mhux ta’ sawma ≥200 mg/dL wara randomizzazzjoni (18.3% vs. 5.6%, p=0.025*). Inċidenza iktar baxxa ta’ karċinoma ta’ ċelloli skwamużi tal-ġilda ġiet osservata fil-grupp ta’ sirolimus (0% vs. 4.9%). *Nota: valuri-p mhux ikkontrollati għall-ittestjar multiplu.

F’żewġ studji kliniċi multiċentri, pazjenti ta’ trapjanti renali de novo kkurati b’sirolimus, mycophenolate mofetil (MMF), kortikosterojdi, u antagonista tar-riċettur IL-2 kellhom rati ta’ rifjut akut sinifikament ogħla u rati ta’ mwiet numerikament ogħla meta mqabbla ma’ pazjenti kkurati b’inibitur ta’ calcineurin, MMF, kortikosterojdi u antagonista tar-riċettur IL-2 (ara sezzjoni 4.4). Il-funzjoni renali ma kinitx aħjar fil-parti tal-istudju dwar sirolimus de novo mingħajr inibitur ta’ calcineurin. F’wieħed mill-istudji ntużat skeda ta’ dożaġġ fil-qosor ta’ daclizumab.

F’evalwazzjoni każwali, komparattiva ta’ ramipril kontra plaċebo għall-prevenzjoni ta’ proteinurja f’pazjenti bi trapjant tal-kliewi li qalbu minn inibituri ta’ calcineurin għal sirolimus, ġiet osservata differenza fin-numru ta’ pazjenti bil-BCAR matul 52 ġimgħa [13 (9.5%) vs. 5 (3.2%), rispettivament; p=0.073]. Il-pazjenti mibdija fuq ramipril 10 mg kellhom rata ogħla ta’ BCAR (15%) meta mqabbla mal-pazjenti mibdija fuq ramipril 5 mg (5%). Il-biċċa l-kbira tar-rifjuti seħħew fl-ewwel sitt xhur wara l-bidla u kienu ta’ severità ħafifa; ebda telf tat-trapjant ma kien irrapportat waqt l-istudju (ara sezzjoni 4.4).

Pazjenti b’Limfanġjolejomijomatożi Sporadika (S-LAM)

Is-sigurtà u l-effikaċja ta’ Rapamune għall-kura ta’ S-LAM ġew ivvalutati fi prova randomizzata, double-blind, multiċentrika, ikkontrollata. Dan l-istudju qabbel Rapamune (doża aġġustata għal 5‑15 ng/mL) mal-plaċebo għal perjodu ta’ kura ta’ 12-il xahar, segwit minn perjodu ta’ osservazzjoni ta’ 12-il xahar f’pazjenti b’TSC-LAM jew S-LAM. Ġew irreġistrati disgħa u tmenin (89) pazjent fi 13-il sit ta’ studju fl-Istati Uniti, fil-Kanada u fil-Ġappun li minnhom 81 pazjent kellhom S-LAM; minn dawn il-pazjenti b’S-LAM, 39 ġew randomizzati biex jirċievu l-plaċebo u 42 biex jirċievu Rapamune. Il-kriterji ta’ inklużjoni ewlenin kienu volum espiratorju furzat wara l-bronkodilatur f’sekonda (FEV1) ≤70% ta’ dak imbassar waqt il-vista fil-linja bażi. F’pazjenti b’S-LAM, il-pazjenti rreġistrati kellhom marda tal-pulmun avvanzata b’mod moderat, bil-FEV1 fil-linja bażi ta’ 49.2±13.6% (±SD medju) tal-valur imbassar. Il-punt aħħari primarju kien id-differenza bejn il-gruppi fir-rata ta’ bidla (inklinazzjoni) f’FEV1. Waqt il-perjodu tal-kura f’pazjenti b’S-LAM, l-inklinazzjoni ta’ ±SE medju FEV1 kienet -12±2 mL kull xahar fil-grupp tal-plaċebo u 0.3±2 mL kull xahar fil-grupp ta’ Rapamune (p<0.001). Id-differenza assoluta bejn il-gruppi fil-bida medja fil-FEV1 waqt il-perjodu tal-kura kienet 152 mL, jew madwar 11% tal-FEV1 medju mar-reġistrazzjoni.

Meta mqabbel mal-grupp tal-plaċebo, il-grupp ta’ sirolimus kellu titjib mil-linja bażi għal 12-il xahar f’kejl ta’ kapaċità vitali furzata (-12±3 vs. 7±3 mL kull xahar, rispettivament, p<0.001), fattur ta’ tkabbir D endoteljati vaskulari fis-seru (VEGF-D; -8.6±15.2 vs. -85.3±14.2 pg/mL kull xahar, rispettivament, p<0.001), u kwalità tal-ħajja (punteġġ ta’ Skala Analoga Viżwali – Kwalità tal-Ħajja [VAS-QOL]: -0.3±0.2 vs. 0.4±0.2 kull xahar, rispettivament, p=0.022) u prestazzjoni funzjonali (-0.009±0.005 vs. 0.004±0.004 kull xahar, rispettivament, p=0.044) f’pazjenti b’S-LAM. Ma kien hemm l-ebda differenza konsiderevoli bejn il-gruppi f’dan l-intervall fil-bidla fil-kapaċità residwali funzjonali, distanza bil-mixi ta’ 6 minuti, li tifrex il-kapaċità tal-pulmun għall-monossidu tal-karbonju, jew il-punteġġ tal-benesseri ġenerali f’pazjenti b’S-LAM.

Popolazzjoni pedjatrika

Rapamune kien evalwat fi studju kliniku kkontrollat li dam 36 xahar li għalih ġew irreġistrati pazjenti ta’ inqas minn 18-il sena li kellhom trapjant tal-kliewi li kienu kkunsidrati li kienu f’riskju immunoloġiku għoli, imfisser bħala li pazjent ikollu storja medika ta’ episodju wieħed jew aktar ta’ rifjut ta’ allograft akut u/jew il-preżenza ta’ nefropatija ta’ allograft kronika meta ssir bijopsija tal-kliewi. L-individwi kellhom jirċievu Rapamune (konċentrazzjonijiet fil-mira ta’ sirolimus ta’ bejn 5 sa 15 ng/mL) flimkien ma’ impeditur ta’ calcineurin u kortikosterojdi jew inkella jirċievu immunosoppressjoni bbażata fuq impeditur ta’ calcineurin mingħajr Rapamune. Il-grupp li kien qed jieħu Rapamune naqas milli juri superjorità fuq il-grupp tal-kontroll fir-rigward tal-ewwel każijiet ta’ rifjut akut ikkonfermat permezz ta’ bijopsija, telf tat-trapjant jew mewt. Mewt waħda seħħet f’kull grupp. L-użu ta’ Rapamune li ngħata flimkien ma’ impedituri ta’ calcineurin u kortikosterojdi kien assoċjat ma’ riskju ogħla ta’ deterjorament tal-funzjoni renali, abnormalitajiet tal-lipidi fis-serum (li jinkludu, imma mhumiex limitati għal, żieda ta’ trigliċeridi u kolesterol totali fis-serum), u infezzjonijiet fis-sistema urinarja (ara sezzjoni 4.8).

Kienet osservata frekwenza għolja mhix aċċettabbli ta’ PTLD fi studju kliniku dwar it-trapjanti fuq it-tfal meta doża sħiħa ta’ Rapamune ngħatat lil tfal u adolexxenti flimkien ma’ doża sħiħa ta’ impedituri ta’ calcineurin flimkien ma’ basiliximab u kortikosterojdi (ara sezzjoni 4.8).

F’evalwazzjoni retrospettiva ta’ mard veno-okklużiv epatiku (VOD) f’pazjenti li kellhom trapjant majeloablattiv ta’ ċelluli staminali bl-użu ta’ cyclosphophamide u irradjazzjoni totali tal-ġisem, kienet osservata żieda fl-inċidenza ta’ VOD epatika f’pazjenti kkurati b’Rapamune, speċjalment bl-użu fl-istess ħin ta’ methotrexate.

5.2	Tagħrif farmakokinetiku

Soluzzjoni orali

Wara t-teħid tas-soluzzjoni orali Rapamune, sirolimus jiġi assorbit malajr, biex jilħaq l-ogħla konċentrazzjoni tiegħu f’ħin ta’ siegħa f’individwi b’saħħithom li ngħataw dożi waħdanin u sagħtejn f’pazjenti b’allografts renali stabbli li ngħataw dożi multipli. Id-disponibilità sistemika ta’ sirolimus f’kumbinazzjoni ma’ ciclosporin (Sandimune) mogħti fl-istess ħin hija ta’ madwar 14%. B’għoti ripetut, il-konċentrazzjoni medja ta’ sirolimus fid-demm tiżdied b’madwar 3 darbiet. Il-half life terminali wara dożi orali multipli f’pazjenti stabbli bi trapjant renali kienet ta’ 62±16-il siegħa. Madankollu, il-half-life effettiva hija iqsar u l-konċentrazzjonijiet medji fl-istat fiss intlaħqu wara minn 5 sa 7 ijiem. Il-proporzjon fid-demm mal-plażma (B/P) ta’ 36 jindika li sirolimus huwa mqassam estensivament ġol-elementi ffurmati tad-demm. 

Sirolimus huwa substrat kemm għaċ-ċitokromu P450 IIIA4 (CYP3A4) kif ukoll għall-glikoproteina-P. Sirolimus huwa metabolizzat estensivament b’O-demethylation u/jew hydroxylation. Seba’ metaboliti ewlenin, li jinkludu hydroxyl, demethyl, u hydroxydemethyl, ġew identifikati fid-demm sħiħ. Sirolimus hu l-komponent prinċipali fid-demm sħiħ tal-bniedem u jikkontribwixxi għal aktar minn 90% tal-attività immunosoppressiva. Wara doża waħda ta’ [14C] sirolimus f’voluntiera b’saħħithom, il-parti l-kbira (91.1%) ta’ radjoattività ġiet irkuprata fl-ippurgar, u ammont minuri biss (2.2%) ġie eliminat fl-awrina. 

Studji kliniċi ta’ Rapamune ma kinux jinkludu numru suffiċjenti ta’ pazjenti li kellhom iżjed minn 65 sena sabiex jiġi stabbilit jekk jirreaġixxux b’mod differenti minn pazjenti ta’ età iżgħar. It-tagħrif dwar l-aktar konċentrazzjoni baxxa ta’ sirolimus minn 35 pazjent bi trapjant renali li għandhom iżjed minn 65 sena kien simili għal dak fil-popolazzjoni adulta (n=822) ta’ bejn 18 sa 65 sena.

F’pazjenti pedjatriċi fuq dijalisi (tnaqqis ta’ bejn 30% sa 50% fir-rata ta’ filtrazzjoni glomerulari) f’etajiet ta’ bejn il-5 u l-11-il sena u t-12 u t-18-il sena, is-CL/F medju normalizzat għall-piż kien aktar f’pazjenti pedjatriċi iżgħar (580 mL/h/kg) milli għal pazjenti pedjatriċi akbar (450 mL/siegħa/kg) kif imqabbel ma’ adulti (287 mL/siegħa/kg). Kien hemm varjabilità kbira għal individwi fil-gruppi tal-etajiet differenti.

Il-konċentrazzjonijiet ta’ sirolimus tkejlu fi studji kliniċi b’konċentrazzjonijiet ikkontrollati fuq pazjenti pedjatriċi bi trapjant tal-kliewi li kienu qed jirċievu ciclosporin u kortikosterojdi wkoll. Il-mira għall-konċentrazzjonijiet l-aktar baxxi kienet ta’ 10-20 ng/mL. Fl-istat fiss, 8 itfal ta’ bejn l-etajiet ta’ 6-11-il sena rċivew dożi medji  SD ta’ 1.75  0.71 mg/kuljum (0.064  0.018 mg/kg, 1.65  0.43 mg/m2) filwaqt li 14-il adolexxent ta’ bejn l-etajiet ta’ 12-18-il sena rċivew dożi medji  SD ta’ 2.79  1.25 mg/kuljum (0.053  0.0150 mg/kg, 1.86  0.61 mg/m2). It-tfal iżgħar kellhom CL/F normalizzat ogħla meta mqabbel mal-piż (214 mL/siegħa/kg) meta mqabbel mal-adolexxenti (136 mL/siegħa/kg). Din id-dejta tindika li t-tfal iżgħar għandhom mnejn ikunu jeħtieġu dożi ogħla aġġustati għall-piż tal-ġisem milli għall-adolexxenti u l-adulti sabiex jintlaħqu konċentrazzjonijiet fil-mira simili. Madanakollu, rakkomandazzjonijiet għall-iżvilupp ta’ dożi speċjali bħal dawn għat-tfal jeħtieġu aktar dejta sabiex jiġu kkonfermati b’mod definittiv.

F’pazjenti b’indeboliment epatiku minn ħafif għal moderat (klassifikazzjoni Child-Pugh A jew B), il-valuri medji għal AUC u t1/2 ta’ sirolimus żdiedu b’61% u b’43% rispettivament, u CL/F kien imnaqqas b’33% meta mqabbel ma’ individwi normali b’saħħithom. F’pazjenti b’indeboliment epatiku sever (klassifikazzjoni Child-Pugh C), il-valuri medji għal AUC u t1/2 għal sirolimus żdiedu b’210% u 170% rispettivament, u CL/F tnaqqas b’67% meta mqabbel ma’ individwi b’saħħithom normali. Il-half-lives itwal osservati f’pazjenti b’indeboliment epatiku jdewmu milli jintlaħaq l-istat fiss. 

Relazzjoni farmakokinetika/farmakodinamika

Il-farmakokinetika ta’ sirolimus kienet simili f’popolazzjonijiet diversi b’funzjoni renali li tvarja minn normali sa assenti (pazjenti tad-dijalisi).

Limfanġjolejomijomatożi (LAM)

Fi prova klinika ta’ pazjenti b’LAM, il-konċentrazzjoni minima ta’ sirolimus fid-demm sħiħ medjana wara 3 ġimgħat ta’ riċeviment ta’ pilloli ta’ sirolimus b’doża ta’ 2 mg/jum kienet ta’ 6.8 ng/mL (medda interkwartili 4.6 sa 9.0 ng/mL; n=37). B’kontroll tal-konċentrazzjoni (konċentrazzjonijiet fil-mira 5 sa 15 ng/mL), il-konċentrazzjoni medjana ta’ sirolimus fl-aħħar tal-kura ta’ 12-il xahar kienet ta’ 6.8 ng/mL (medda interkwartili 5.9 sa 8.9 ng/mL; n=37).

5.3	Tagħrif ta’ qabel l-użu kliniku dwar is-sigurtà

[bookmark: OLE_LINK5][bookmark: OLE_LINK4]Ma dehrux effetti mhux mixtieqa waqt studji kliniċi, iżda dehru f’annimali li ġew esposti għal doża daqs dik klinika u jista’ jkollhom rilevanza għall-użu kliniku, kif spjegat: vakwolazzjoni taċ-ċelluli tal-frixa, tħassir tat-tubi testikolari, ulċerazzjoni gastrointestinali, ksur tal-għadam u kallijiet, ematopojesi epatika, u fosfolipidosi pulmonarja.

Sirolimus ma kienx mutaġeniku fl-assaġġi in vitro ta’ mutazzjonijiet batteriċi riversibbli, fl-assaġġ ta’ aberrazzjoni kromosomali taċ-ċellula tal-ovarji tal-Ħamster Ċiniż, fl-assaġġ tal-mutazzjoni ’l quddiem taċ-ċellula tal-limfoma tal-ġurdien, jew fl-assaġġ in vivo tal-mikronukleju tal-ġurdien. 

Studji dwar il-karċinoġeniċità magħmula fuq ġrieden u firien, urew żieda fl-inċidenza ta’ limfomi (fi ġrieden irġiel u nisa), adenoma epatoċellulari u karċinoma (fi ġrieden irġiel) u lewkimja granuloċitika (fi ġrieden nisa). Huwa magħruf li tumuri malinni (limfoma) sekondarji għall-użu kroniku ta’ mediċini immunosoppressivi jistgħu jseħħu u ġew irrappurtati b’mod rari f’pazjenti. Fil-ġrieden, leżjonijiet ulċerattivi kroniċi fil-ġilda, żdiedu. Il-bidliet jistgħu jkunu relatati ma’ immunosoppressjoni kronika. Fil-firien, adenomi fiċ-ċelluli interstizjali testikolari kienu probabbilment indikattivi ta’ reazzjoni dipendenti fuq l-ispeċi għal-livelli ta’ ormon lewtenizzanti. Dawn huma ġeneralment meqjusa ta’ relevanza klinika limitata. 

Fi studji dwar l-effett tossiku fuq is-sistema riproduttiva ġie osservat tnaqqis fil-fertilità ta’ firien irġiel. Tnaqqis parzjalment riversibbli fl-għadd tal-isperma kien irrappurtat fi stħarriġ ta’ 13-il ġimgħa fil-firien. Tnaqqis fil-piż tat-testikoli u/jew leżjonijiet istoloġiċi (eż., atrofija tubulari u ċelluli tubulari ġganti) kienu osservati fil-firien u fi studju fuq ix-xadini. Fil-firien, sirolimus ikkawża tossiċità fl-embriju/fetu li kienet tidher bħala mortalità u tnaqqis fil-piżijiet fetali (b’dewmien assoċjat fl-ossifikazzjoni skeletrika) (ara sezzjoni 4.6).


6.	TAGĦRIF FARMAĊEWTIKU 

6.1	Lista ta’ eċċipjenti

Polysorbate 80 (E433)

Phosal 50 PG (phosphatidyl choline, propylene glycol [E1520], mono-u diglycerides, ethanol, soya fatty acids, u ascorbyl palmitate).

6.2	Inkompatibbiltajiet 

[bookmark: OLE_LINK1]Rapamune m’għandux jiġi dilwit fil-meraq tal-grejpfrut jew ma’ xi likwidu ieħor għajr ilma jew meraq tal-laring (ara sezzjoni 6.6).

Rapamune soluzzjoni orali fih polysorbate-80, li hu magħruf li jgħolli r-rata ta’ estrazzjoni di-(2-ethylhexyl)phthalate (DEHP) minn polyvinyl chloride (PVC). Huwa importanti li wieħed isegwi l-istruzzjonijiet sabiex tixrob Rapamune soluzzjoni orali minnufih meta l-kontenitur tal-plastik jintuża għad-dilwizzjoni u/jew għoti (ara sezzjoni 6.6).

6.3	Żmien kemm idum tajjeb il-prodott mediċinali

 Sentejn.

30 ġurnata għal flixkun miftuħ.

24 siegħa fis-siringa tad-dożaġġ (f’temperatura tal-kamra, li ma taqbiżx 25°C).

Wara t-taħlita (ara sezzjoni 6.6), il-preparazzjoni għandha tiġi użata minnufih.

6.4	Prekawzjonijiet speċjali għall-ħażna 

Aħżen fi friġġ (2°C - 8°C).

Aħżen fil-flixkun oriġinali sabiex tilqa’ mid-dawl.

Jekk ikun meħtieġ, il-pazjent jista’ jżomm il-fliexken f’temperatura ambjentali tal-kamra sa 25°C għal żmien qasir (24 siegħa).

Għall-kondizzjonijiet ta’ ħażna wara dilwizzjoni tal-prodott mediċinali, ara sezzjoni 6.3.

6.5	In-natura tal kontenitur u ta’ dak li hemm ġo fih

Kull pakkett fih: flixkun wieħed (ħġieġ ta’ lewn safrani) li fih 60 mL ta’ soluzzjoni ta’ Rapamune, adapter wieħed għas-siringa, 30 siringa għad-dożaġġ (polypropylene ta’ lewn safrani) u carry case għal siringa waħda.

6.6	Prekawzjonijiet speċjali li għandhom jittieħdu meta jintrema u għal immaniġġar ieħor 

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.

Istruzzjonijiet għall-użu u manipulazzjoni:

Is-siringi tad-doża għandhom jiġu użati sabiex jiġbdu l-ammont preskritt ta’ Rapamune mill-flixkun. Battal l-ammont korrett ta’ Rapamune mis-siringa f’tazza jew kontenitur tal-plastik li mill-anqas għandu 60 mL ta’ ilma jew meraq tal-larinġ. L-ebda likwidu ieħor inkluż il-meraq tal-grejpfrut, m’għandu jintuża għad-dilwizzjoni. Ħawwad tajjeb u ixrob mill-ewwel. Erġa’ imla l-kontenitur b’volum addizzjonali (mill-anqas 120 mL) ta’ ilma jew meraq tal-larinġ, ħawwad tajjeb u ixrob mill-ewwel.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/01/171/001


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 13 ta’ Marzu 2001
Data tal-aħħar tiġdid: 13 ta’ Marzu 2011


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.


1.	ISEM IL-PRODOTT MEDIĊINALI 

Rapamune 0.5 mg pilloli miksija
Rapamune 1 mg pilloli miksija
Rapamune 2 mg pilloli miksija


2.	GĦAMLA KWALITATTIVA U KWANTITATTIVA

Rapamune 0.5 mg pilloli miksija
Kull pillola miksija fiha 0.5 mg sirolimus.

Rapamune 1 mg pilloli miksija
Kull pillola miksija fiha 1 mg sirolimus.

Rapamune 2 mg pilloli miksija
Kull pillola miksija fiha 2 mg sirolimus.

Eċċipjenti b’effett magħruf

Rapamune 0.5 mg pilloli miksija
Kull pillola fiha 86.4 mg ta’ lactose monohydrate u 215.7 mg ta’ sucrose.

Rapamune 1 mg pilloli miksija
Kull pillola fiha 86.4 mg ta’ lactose monohydrate u 215.8 mg ta’ sucrose.

Rapamune 2 mg pilloli miksija
Kull pillola fiha 86.4 mg ta’ lactose monohydrate u 214.4 mg ta’ sucrose.

Għal-lista kompluta ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Pillola miksija (pillola).

Rapamune 0.5 mg pilloli miksija
Pillola miksija ta’ kulur kannella jagħti fl-isfar, f’għamla trijangulari, u mmarkata “RAPAMUNE 0.5 mg” fuq naħa waħda.

Rapamune 1 mg pilloli miksija
Pillola miksija ta’ kulur abjad, f’għamla trijangulari, immarkata “RAPAMUNE 1 mg” fuq naħa waħda.

Rapamune 2 mg pilloli miksija
Pillola miksija ta’ kulur isfar għal beige, f’għamla trijangulari, immarkata “RAPAMUNE 2 mg” fuq naħa waħda.


4.	TAGĦRIF KLINIKU

4.1	Indikazzjonijiet terapewtiċi

Rapamune hu indikat f’pazjenti adulti għall-prevenzjoni ta’ rifjut tal-organi b’riskju immunoloġiku minn baxx sa moderat, li jirċievu trapjant renali. Huwa rakkomandat li għall-ewwel Rapamune jingħata flimkien ma’ mikroemulsjoni ta’ ciclosporin u ta’ kortikosterojdi għal bejn xahrejn u 3 xhur. Rapamune jista’ jitkompla bħala terapija ta’ manteniment flimkien ma’ kortikosterojdi, dejjem jekk il-mikroemulsjoni ta’ ciclosporin tista’ tiġi progressivament imwaqqfa (ara sezzjonijiet 4.2 u 5.1).

Rapamune huwa indikat għall-kura ta’ pazjenti b’limfanġjolejomijomatożi sporadika b’marda tal-pulmun moderata jew b’funzjoni tal-pulmun li qed tonqos (ara sezzjonijiet 4.2 u 5.1).

4.2	Pożoloġija u metodu ta’ kif għandu jingħata

Pożoloġija

Profilassi ta’ rifjut tal-organi

Il-kura għandha tinbeda minn u għandha tibqa’ taħt il-gwida ta’ speċjalista kkwalifikat kif jixraq.

Terapija tal-bidu (minn xahrejn sa 3 xhur wara t-trapjant)
Il-kors ta’ doża normalment rakkomandat għal kors ta’ terapija b’Rapamune huwa doża waħda inizjali qawwija ta’ 6 mg meħuda mill-ħalq, li tingħata kemm jista’ jkun malajr wara t-trapjant, u segwita b’2 mg darba kuljum sakemm ir-riżultati tal-monitoraġġ terapewtiku tal-prodott mediċinali jkunu disponibbli (ara Monitoraġġ terapewtiku tal-prodott mediċinali u aġġustament fid-doża). Id-doża ta’ Rapamune trid imbagħad tkun assenjata għall-individwu, sakemm jintlaħaq il-livell l-aktar baxx ta’ bejn 4 sa 12 ng/mL fid-demm (assaġġ kromatografiku). It-terapija ta’ Rapamune għandha tilħaq l-aħjar kundizzjoni bi tnaqqis skont skeda programmata ta’ sterojdi u mikroemulsjoni ta’ ciclosporin. Il-livelli suġġeriti tal-konċentrazzjoni l-aktar baxxa ta’ ciclosporin għall-ewwel xahrejn sa 3 xhur wara t-trapjant, huma bejn 150-400 ng/mL (analiżi monoklonali jew xi tip ta’ analiżi simili) (ara sezzjoni 4.5). 

Biex tiġi mminimizzata l-varjabilità, Rapamune għandu jittieħed fl-istess ħin fir-rigward ta’ ciclosporin, 4 sigħat wara d-doża ta’ ciclosporin, u b’mod konsistenti jew mal-ikel jew fuq stonku vojt (ara sezzjoni 5.2).

Terapija ta’ manteniment
Ciclosporin għandu jitwaqqaf gradwalment fuq perjodu ta’ minn 4 sa 8 ġimgħat, u d-doża ta’ Rapamune għandha tkun aġġustata biex tikseb l-inqas livell ta’ 12 sa 20 ng/mL fid-demm (assaġġ kromatografiku; ara Monitoraġġ terapewtiku tal-prodott mediċinali u aġġustament fid-doża). Rapamune għandu jingħata ma’ kortikosterojdi. F’pazjenti li għalihom it-twaqqif ta’ ciclosporin jew ma jirnexxix jew ma jkunx jista’ jiġi ppruvat, il-kombinazzjoni ta’ ciclosporin u ta’ Rapamune m’għandhiex titkompla għal aktar minn 3 xhur wara t-trapjant. F’pazjenti bħal dawn, meta jkun klinikament xieraq, Rapamune għandu jitwaqqaf u jinbeda xi kors ta’ kura alternattiva maħsuba biex tnaqqas l-immunità. 

Monitoraġġ terapewtiku tal-prodott mediċinali u aġġustament fid-doża 
Il-livelli ta’ sirolimus fid-demm sħiħ għandhom jiġu mmonitorjati mill-qrib fil-popolazzjonijiet li ġejjin: 
(1) f’pazjenti b’indeboliment tal-fwied 
(2) meta indutturi jew inibituri ta’ CYP3A4 u/jew P‑glikoproteina (P‑gp) jingħataw fl-istess ħin u wara t-twaqqif tagħhom (ara sezzjoni 4.5) u/jew 
(3) jekk id-dożaġġ ta’ ciclosporin jitnaqqas b’mod notevoli jew jitwaqqaf, għax dawn il-popolazzjonijiet huma l-aktar li għandhom ċans li jkunu jeħtieġu dożaġġ speċjali.

Il-monitoraġġ terapewtiku tal-prodott mediċinali m’għandux ikun l-unika bażi biex tiġi aġġustata t-terapija b’sirolimus. Għandha tingħata attenzjoni bir-reqqa lil sinjali/sintomi kliniċi, bijopsiji ta’ tessuti u parametri tal-laboratorju.

Il-biċċa l-kbira tal-pazjenti li rċivew 2 mg ta’ Rapamune 4 sigħat wara ciclosporin, kellhom l-inqas konċentrazzjonijiet ta’ sirolimus fid-demm sħiħ fil-medda mixtieqa ta’ 4 sa 12 ng/mL (espressi bħala valuri ta’ assaġġ kromatografiku). L-aħjar terapija teħtieġ monitoraġġ tal-konċentrazzjoni terapewtika tal-prodott mediċinali fil-pazjenti kollha.

L-aħjar li jsir hu li, aġġustamenti fid-doża ta’ Rapamune għandhom jiġu bbażati fuq iktar minn livell minimu wieħed miksub wara iżjed minn 5 ijiem wara bidla li tkun saret qabel fid-dożaġġ.  

Il-pazjenti jistgħu jaqilbu minn soluzzjoni orali ta’ Rapamune għall-formulazzjoni tal-pillola fuq il-bażi ta’ mg għal kull mg. Hu rakkomandat li titkejjel l-inqas konċentrazzjoni ġimgħa jew ġimagħtejn wara li pazjent jaqleb minn formulazzjoni għal oħra jew jibdel il-qawwa tal-pillola biex jiġi kkonfermat li l-inqas konċentrazzjoni tkun fil-medda mixtieqa rakkomandata.

Wara t-twaqqif ta’ terapija b’ciclosporin, hu rakkomandat li jkun hemm medda ta’ konċentrazzjoni minima mixtieqa bejn 12 u 20 ng/mL (assaġġ kromatografiku). Ciclosporin jinibixxi l-metaboliżmu ta’ sirolimus, u konsegwentement il-livelli ta’ sirolimus ser jonqsu meta ciclosporin jitwaqqaf, jekk id-doża ta’ sirolimus ma tiżdiedx. Bħala medja, id-doża ta’ sirolimus jeħtieġ li tkun 4 darbiet ogħla biex tagħmel tajjeb kemm għall-assenza tal-interazzjoni farmakokinetika (żieda bid-doppju) u żieda fil-ħtieġa immunosoppressiva fl-assenza ta’ ciclosporin (żieda bid-doppju). Ir-rata li biha d-doża ta’ sirolimus tiżdied għandha tikkorrispondi mar-rata ta’ tneħħija ta’ ciclosporin.

Jekk ikun(u) meħtieġ(a) aġġustament(i) addizzjonali fid-doża matul it-terapija ta’ manteniment (wara t-twaqqif ta’ ciclosporin), fil-biċċa l-kbira tal-pazjenti, dawn l-aġġustamenti jistgħu jiġu bbażati fuq proporzjon sempliċi: doża ġdida ta’ Rapamune=doża kurrenti x (konċentrazzjoni mixtieqa/konċentrazzjoni kurrenti). Għandha tiġi kkunsidrata doża għolja tal-bidu flimkien ma’ doża ġdida ta’ manteniment meta jkun hemm bżonn li l-konċentrazzjonijiet minimi ta’ sirolimus jiżdiedu b’mod konsiderevoli: doża għolja tal-bidu ta’ Rapamune=3 x (doża ġdida ta’ manteniment – doża kurrenti ta’ manteniment). Id-doża massima ta’ Rapamune mogħtija fi kwalunkwe jum m’għandhiex taqbeż 40 mg. Jekk doża stmata ta’ kuljum taqbeż 40 mg minħabba ż-żieda ta’ doża għolja tal-bidu, id-doża għolja tal-bidu għandha tingħata fuq perjodu ta’ jumejn. Il-konċentrazzjonijiet minimi ta’ sirolimus għandhom jiġu mmonitorjati għal mill-inqas minn 3 sa 4 ijiem wara doża(i) ogħla inizjali.

Il-meded minimi rakkomandati tal-konċentrazzjoni ta’ sirolimus fuq perjodu ta’ 24 siegħa huma bbażati fuq metodi kromatografiċi. Intużaw diversi metodoloġiji ta’ assaġġ biex ikejlu l-konċentrazzjonijiet ta’ sirolimus fid-demm sħiħ. Bħalissa fil-prattika klinika, il-konċentrazzjonijiet ta’ sirolimus fid-demm sħiħ qed jitkejlu kemm permezz ta’ metodoloġiji kromatografiċi kif ukoll metodi ta’ immunoassaġġ. Il-valuri tal-konċentrazzjoni miksuba minn dawn il-metodoloġiji differenti ma jistgħux jiġu mibdula bejniethom. Il-konċentrazzjonijiet kollha ta’ sirolimus irrappurtati f’dan is-Sommarju tal-Karatteristiċi tal-Prodott kienu mkejla jew bl-użu ta’ metodi kromatografiċi jew inkella inqalbu għal metodi kromatografiċi ekwivalenti. Aġġustamenti fil-medda mixtieqa għandhom isiru skont l-assaġġ li jkun qed jintuża biex jiġu stabbiliti l-konċentrazzjonijiet minimi ta’ sirolimus. Billi r-riżultati jiddependu mill-assaġġ u mil-laboratorju, u r-riżultati jistgħu jinbidlu maż-żmien, irid isir aġġustament fil-medda terapewtika mixtieqa, b’għarfien dettaljat tal-assaġġ speċifiku għas-sit li jkun intuża. Għalhekk it-tobba għandhom jibqgħu jiġu infurmati kontinwament mir-rappreżentanti responsabbli għal-laboratorju lokali tagħhom, dwar il-mod kif jaħdem il-metodu użat lokalment għad-determinazzjoni tal-konċentrazzjoni ta’ sirolimus.

Pazjenti b’limfanġjolejomijomatożi sporadika (S-LAM)

Il-kura għandha tinbeda minn u għandha tibqa’ taħt il-gwida ta’ speċjalista kkwalifikat kif jixraq.

Għal pazjenti bi S-LAM, id-doża inizjali ta’ Rapamune għandha tkun 2 mg/jum. Il-konċentrazzjonijiet minimi ta’ sirolimus fid-demm sħiħ għandhom jitkejlu f’10 sa 20 jum, b’aġġustament fid-dożaġġ biex jinżammu konċentrazzjonijiet bejn 5 sa 15 ng/mL.

F’ħafna mill-pazjenti, l-aġġustamenti fid-doża jistgħu jiġu bbażati fuq proporzjon sempliċi: doża ġdida ta’ Rapamune=doża attwali x (konċentrazzjoni fil-mira/konċentrazzjoni attwali). Aġġustamenti frekwenti fid-doża ta’ Rapamune bbażati fuq konċentrazzjonijiet ta’ sirolimus mhux fi stat fiss jistgħu jwasslu għal dożaġġ eċċessiv jew dożaġġ mhux biżżejjed peress li sirolimus għandu half-life twila. Ladarba tiġi aġġustata d-doża ta’ manteniment ta’ Rapamune, il-pazjenti għandhom ikomplu fuq id-doża ta’ manteniment ġdida għal tal-inqas 7 sa 14-il jum qabel aġġustament fid-dożaġġ ulterjuri b’monitoraġġ tal-konċentrazzjoni. Ladarba tinkiseb doża stabbli, għandu jsir monitoraġġ tal-mediċina terapewtika tal-inqas kull 3 xhur.

Dejta minn studji kkontrollati għall-kura ta’ S-LAM ta’ aktar minn sena bħalissa mhijiex disponibbli, għalhekk il-benefiċċju tal-kura għandu jiġi vvalutat mill-ġdid meta tintuża fit-tul.

Popolazzjonijiet speċjali

Popolazzjoni sewda
Teżisti informazzjoni limitata, li tindika li riċevituri Suwed ta’ trapjanti renali (fil-maġġoranza Amerikani-Afrikani) jeħtieġu li d-dożi u l-livelli l-aktar baxxi ta’ sirolimus ikunu ogħla, sabiex tintlaħaq l-istess effikaċja osservata f’pazjenti li mhumiex Suwed. It-tagħrif dwar l-effikaċja u s-sigurtà hu limitat wisq biex isiru rakkomandazzjonijiet speċifiċi għall-użu ta’ din il-mediċina f’pazjenti Suwed. 

Anzjani 
Fl-istudji kliniċi bis-soluzzjoni orali ta’ Rapamune, ma kienx hemm numru suffiċjenti ta’ pazjenti anzjani ta’ iktar minn 65 sena, biex tkun tista’ tgħid jekk jirrispondux b’mod differenti minn pazjenti ta’ età iżgħar (ara sezzjoni 5.2). 

Indeboliment tal-kliewi 
L-ebda aġġustament fid-doża ma hu meħtieġ (ara sezzjoni 5.2).

Indeboliment tal-fwied 
It-tneħħija ta’ sirolimus għandha mnejn tiġi mnaqqsa f’pazjenti li għandhom indeboliment fil-funzjoni tal-fwied (ara sezzjoni 5.2). Huwa rakkomandat li d-doża ta’ manteniment ta’ Rapamune titnaqqas b’madwar nofs f’pazjenti li għandhom indeboliment epatiku sever.

Huwa rakkomandat li l-aktar livelli baxxi ta’ sirolimus fid-demm sħiħ, ikunu mmonitorjati bir-reqqa f’pazjenti b’indeboliment fil-funzjoni tal-fwied (ara Monitoraġġ terapewtiku tal-prodott mediċinali u aġġustament fid-doża). Mhux neċessarju li d-doża qawwija ta’ Rapamune li tingħata inizjalment tkun modifikata

F’pazjenti b’indeboliment sever tal-fwied, il-monitoraġġ għandu jitwettaq kull 5 sa 7 ijiem sakemm 3 livelli minimi konsekuttivi jkunu wrew konċentrazzjonijiet stabbli ta’ sirolimus wara aġġustament fid-doża jew wara doża għolja tal-bidu minħabba d-dewmien biex jintlaħaq l-istat fiss minħabba l-half-life imtawla.

Popolazzjoni pedjatrika

Is-sigurtà u l-effikaċja ta’ Rapamune fi tfal u adolexxenti taħt it-18-il sena ma ġewx determinati s’issa. 

Dejta disponibbli hi deskritta fis-sezzjoni 4.8, 5.1 u 5.2, imma l-ebda rakkomandazzjoni dwar il-pożoloġija ma tista’ tingħata.

Metodu ta’ kif għandu jingħata

Rapamune hu għal użu orali biss.

Il-bijodisponibilità ma ġietx stabbilita għal pilloli wara li jkunu tfarrku, intmagħdu jew inqasmu, u għalhekk dan ma jistax jiġi rakkomandat.

Biex tiġi mnaqqsa l-varjabilità, Rapamune għandu jittieħed b’mod konsistenti jew mal-ikel jew fuq stonku vojt.

Il-meraq tal-grejpfrut għandu jiġi evitat (ara sezzjoni 4.5).

Ammonti ta’ pilloli ta’ 0.5 mg m’għandhomx jintużaw bħala sostitut għall-pillola ta’ 1 mg jew għal qawwiet oħrajn (ara sezzjoni 5.2).

4.3	Kontraindikazzjonijiet 

Sensittività eċċessiva għas-sustanza attiva jew għal kwalunkwe wieħed mill-eċċipjenti elenkati fis-sezzjoni 6.1.

4.4	Twissijiet speċjali u prekawzjonijiet għall-użu 

Rapamune ma ġiex studjat adegwatament f’pazjenti li għamlu trapjant tal-kliewi li kienu f’riskju immunoloġiku għoli, għalhekk l-użu tiegħu mhuwiex rakkomandat f’dan il-grupp ta’ pazjenti (ara sezzjoni 5.1).

F’pazjenti li għamlu trapjant tal-kliewi li jkollhom dewmien fil-funzjoni tat-trapjant, sirolimus jista’ jikkawża dewmien fl-irkuprar tal-funzjoni tal-kliewi.

Reazzjonijiet minħabba sensittività eċċessiva

Reazzjonijiet minħabba sensittività eċċessiva, li jinkludu reazzjonijiet anafilattiċi/anafilattojdi, anġjoedema, dermatite bil-qxur, u vaskulite minħabba sensittività eċċessiva, kienu assoċjati mal-għoti ta’ sirolimus (ara sezzjoni 4.8).

Terapija mogħtija fl-istess ħin 

Mediċini immunosoppressivi (Pazjenti li għamlu trapjant tal-kliewi biss)
Fi studji kliniċi sirolimus ġie mogħti fl-istess waqt ma’ dawn il-mediċini li ġejjin: tacrolimus, ciclosporin, azathioprine, mycophenolate mofetil, kortikosterojdi u antikorpi ċitotossiċi. Sirolimus flimkien ma’ mediċini immunosoppressivi oħra ma ġiex investigat estensivament.

Il-funzjoni tal-kliewi għandha tiġi mmonitorjata waqt l-għoti fl-istess ħin ta’ Rapamune u ciclosporin.  Għandu jiġi kkunsidrat aġġustament adattat tal-kors ta’ immunosoppressjoni f’pazjenti b’livelli għolja ta’ krejatinina fis-serum. Għandu jkun hemm kawtela meta jingħata flimkien ma’ sustanzi oħrajn li hu magħruf li għandhom effett ta’ ħsara fuq il-funzjoni tal-kliewi.

Pazjenti kkurati b’ciclosporin u Rapamune għal aktar minn 3 xhur, kellhom livelli ogħla ta’ krejatinina fis-serum u rati kkalkulati ta’ filtrazzjoni glomerulari iktar baxxi meta mqabbla ma’ pazjenti kkurati b’ciclosporin u plaċebo jew kontrolli b’azathioprine. Pazjenti li t-terapija tagħhom b’ciclosporin twaqqfet b’suċċess, kellhom livelli iktar baxxi ta’ krejatinina fis-serum u rati kkalkulati ta’ filtrazzjoni glomerulari ogħla, kif ukoll inċidenza iktar baxxa ta’ tumuri malinni, meta mqabbla ma’ pazjenti li baqgħu jieħdu ciclosporin. It-tkomplija tal-għoti ta’ ciclosporin flimkien ma’ Rapamune bħala terapija ta’ manteniment ma tistax tiġi rakkomandata.

Minn informazzjoni miġbura minn studji kliniċi sussegwenti, l-użu ta’ Rapamune, mycophenolate mofetil u kortikosterojdi, flimkien mal-induzzjoni minn antikorpi ta’ riċetturi IL-2 (IL2R Ab), mhuwiex rakkomandat fl-ambjent ta’ trapjanti renali de novo (ara sezzjoni 5.1).

Hu rakkomandat monitoraġġ kwantitattiv perjodiku tat-tneħħija ta’ proteini mal-awrina. Fi studju li evalwa l-bdil minn inibituri ta’ calcineurin għal Rapamune f’pazjenti li kellhom trapjant tal-kliewi u li kienu fuq terapija ta’ manteniment, żieda fit-tneħħija ta’ proteini mal-awrina kienet osservata b’mod komuni wara minn 6 sa 24 xahar mill-bidla għal Rapamune (ara sezzjoni 5.1). Il-bidu mill-ġdid ta’ nefrosi (sindrome nefrotiku) kien irrappurtat ukoll fi 2% tal-pazjenti fl-istudju (ara sezzjoni 4.8). Abbażi ta’ informazzjoni minn studju randomizzat bit-tikketta mikxufa, qlib mill-inibitur ta’ calcineurin tacrolimus għal Rapamune f’pazjenti bi trapjant tal-kliewi ta’ manteniment, kien assoċjat ma’ profil tas-sigurtà mhux favorevoli mingħajr benefiċċju fir-rigward tal-effikaċja u għaldaqstant  ma jistax jiġi rrakkomandat (ara sezzjoni 5.1). 

L-użu fl-istess ħin ta’ Rapamune ma’ inibitur ta’ calcineurin jista’ jżid ir-riskju ta’ sindrome uremiku emolitiku/purpura tromboċitopenika trombotika/mikroanġjopatija trombotika (HUS/TTP/TMA) kkawżati minn inibituri ta’ calcineurin.

Inibituri ta’ HMG-CoA reductase
Fi studji kliniċi, l-għoti fl-istess ħin ta’ Rapamune u inibituri ta’ HMG-CoA reductase u/jew fibrates, kien ittollerat tajjeb. Waqt it-terapija b’Rapamune bi jew mingħajr CsA, il-pazjenti għandhom jiġu mmonitorjati għal livell għoli ta' lipidi, u l-pazjenti li jingħataw inibitur ta’ HMG-CoA reductase u/jew fibrate, għandhom jiġu mmonitorjati għall-iżvilupp possibbli ta’ rabdomijolisi u reazzjonijiet avversi oħrajn, kif deskritt fis-Sommarju tal-Karatteristiċi tal-Prodott rispettiv ta’ dawn is-sustanzi.

Isożimi ta’ ċitokrom P450 u P‑glikoproteina
L-għoti ta’ sirolimus flimkien ma’ inibituri qawwija ta’ CYP3A4 u/jew il-pompa tal-effluss ta’ ħafna mediċini P‑glikoproteina (P‑gp), (bħal ketoconazole, voriconazole, itraconazole, telithromycin jew clarithromycin) jaf iżid il-livelli ta’ sirolimus fid-demm u mhuwiex rakkomandat.

L-għoti flimkien ma’ indutturi qawwija ta’ CYP3A4 u/jew P‑gp (bħal rifampin, rifabutin) mhuwiex rakkomandat.

Jekk l-għoti flimkien ta’ indutturi jew inibituri ta’ CYP3A4 u/jew tal-P‑gp ma jistax jiġi evitat, huwa rrakkomandat li l-konċentrazzjonijiet minimi ta’ sirolimus fid-demm kollu u l-kundizzjoni klinika tal-pazjent jiġu mmonitorjati waqt li dawn jingħataw flimkien ma’ sirolimus u wara t-twaqqif. Aġġustamenti fid-doża ta’ sirolimus jaf ikunu meħtieġa (ara s-sezzjonijiet 4.2 u 4.5).

Anġjoedema
L-għoti fl-istess ħin ta’ Rapamune u ta’ inibituri ta’ enzimi li jibdlu angiotensin (ACE, angiotensin‑converting enzyme), irriżulta f’reazzjonijiet tat-tip edema anġjonewrotika. Żidiet fil-livelli ta’ sirolimus, pereżempju minħabba interazzjoni ma’ inibituri qawwija ta’ CYP3A4 (b’inibituri ACE fl-istess ħin/mingħajrhom) jistgħu wkoll iżidu l-effetti tal-anġjoedema (ara sezzjoni 4.5). F’xi każijiet, l-anġjoedema ssolviet bit-twaqqif jew bit-tnaqqis fid-doża ta’ Rapamune.

Żieda fir-rati ta’ rifjut akut ikkonfermat permezz ta’ bijopsija (BCAR) f’pazjenti li għamlu trapjant tal-kliewi ġiet osservata bl-użu konkomitanti ta’ sirolimus ma’ inibituri ACE (ara sezzjoni 5.1). Il-pazjenti li jkunu qed jirċievu sirolimus għandhom jiġu ssorveljati mill-qrib jekk ikunu qed jieħdu inibituri ACE fl-istess ħin.

Tilqim
L-immunosoppressuri jistgħu jeffetwaw ir-rispons għat-tilqim. It-tilqim jista’ jkun anqas effettiv matul trattament b’mediċini li jnaqqsu l-immunità, inkluż Rapamune. L-użu ta’ vaċċini ħajjin għandu jiġi evitat waqt it-trattament b’Rapamune.

Tumuri malinni

Żieda fis-suxxettibbilità għal infezzjoni u l-iżvilupp possibbli ta’ limfoma u tumuri malinni oħrajn, partikularment tal-ġilda, jistgħu jirriżultaw mill-immunosoppressjoni (ara sezzjoni 4.8). Bħalma jiġri s-soltu f’pazjenti li jkollhom żieda fir-riskju għal kanċer tal-ġilda, l-espożizzjoni għad-dawl tax-xemx u dawl ultravjola (UV) għandha tkun limitata billi wieħed jilbes ilbies protettiv u juża sunscreen b’fattur għoli ta’ protezzjoni.

Infezzjonijiet

Soppressjoni żejda tas-sistema immuni tista’ wkoll iżżid is-suxxettibbilità għal infezzjoni, li tinkludi infezzjonijiet opportunistiċi (batterjali, fungali, virali u protozoali), infezzjonijiet fatali, u sepsis.

Fost dawn il-kundizzjonijiet f’pazjenti li għamlu trapjant tal-kliewi hemm nefropatija assoċjata mal-virus BK u lewkoenċefalopatija multifokali progressiva (PML) assoċjata mal-virus JC. Dawn l-infezzjonijiet ta’ spiss ikunu marbuta ma’ ammont immunosoppressiv totali għoli u jistgħu jwasslu għal kundizzjonijiet serji jew fatali li t-tobba għandhom jikkunsidraw fid-dijanjosi differenzjali f’pazjenti b’immunosuppressjoni li jkollhom funzjoni tal-kliewi li tkun sejra għall-agħar jew sintomi newroloġiċi.

Każijiet ta’ pnewmonja Pneumocystis carinii kienu rrappurtati f’pazjenti li għamlu trapjant tal-kliewi li ma kinux qed jirċievu profilassi antimikrobjali. Għalhekk, profilassi antimikrobjali għal pnewmonja Pneumocystis carinii għandha tingħata għall-ewwel 12-il xahar wara t-trapjant.

Profilassi għal cytomegalovirus (CMV) hi rakkomandata għal 3 xhur wara t-trapjant tal-kliewi, partikularment għal pazjenti li għandhom riskju akbar ta’ mard b’CMV.

Indeboliment tal-fwied

F’pazjenti b’indeboliment epatiku, hu rakkomandat li l-livelli ta’ konċentrazzjoni l-aktar baxxi ta’ sirolimus fid-demm sħiħ ikunu mmonitorjati mill-qrib. F’pazjenti li għandhom indeboliment epatiku sever, it-tnaqqis bin-nofs fid-doża ta’ manteniment hu rakkomandat skont it-tnaqqis fit-tneħħija (ara sezzjonijiet 4.2 u 5.2). Peress li l-half-life hi mtawla f’dawn il-pazjenti, monitoraġġ terapewtiku tal-prodott mediċinali wara doża inizjali qawwija jew bidla fid-doża għandu jitwettaq għal perjodu mtawwal ta’ żmien sakemm jintlaħqu konċentrazzjonijiet stabbli (ara sezzjonijiet 4.2 u 5.2).

Popolazzjonijiet li kellhom trapjant tal-pulmun u tal-fwied

Is-sigurtà u l-effikaċja ta’ Rapamune bħala terapija immunosoppressiva ma ġewx determinati s’issa f’pazjenti li kellhom trapjant tal-fwied jew tal-pulmun, u għalhekk użu bħal dan mhuwiex rakkomandat.

F’żewġ studji kliniċi f’pazjenti li kellhom trapjant tal-fwied de novo, l-użu ta’ sirolimus flimkien ma’ ciclosporin jew tacrolimus kien assoċjat ma’ żieda ta’ trombożi tal-arterja tal-fwied, li l-biċċa l-kbira tagħha wasslet għal telf tat-trapjant jew mewt.

Studju kliniku f’pazjenti li kellhom trapjant tal-fwied, li fih il-parteċipanti ntgħażlu b’mod każwali biex jaqilbu minn kors ibbażat fuq inibitur ta’ calcineurin (CNI), għal kors ibbażat fuq sirolimus, meta mqabbel mat-tkomplija fuq kors ibbażat fuq CNI, minn 6 sa 144 xahar wara trapjant tal-fwied, ma rnexxilux juri superjorità f’GFR aġġustat għal-linja bażi, wara 12-il xahar (-4.45 mL/min u -3.07 mL/min, rispettivament). L-istudju ma rnexxilux juri wkoll nuqqas ta’ inferjorità tar-rata ta’ telf ta’ trapjanti kombinati, dejta nieqsa dwar is-sopravivenza jew mewt, għall-grupp li qaleb għal sirolimus meta mqabbel mal-grupp li kompla b’CNI. Ir-rata ta’ mewt fil-grupp li qaleb għal sirolimus kienet ogħla milli fil-grupp li kompla b’CNI, għalkemm ir-rati ma kinux differenti b’mod sinifikanti. Ir-rati ta’ twaqqif prematur tal-istudju, total ta’ avvenimenti avversi (u infezzjonijiet, speċifikament), u r-rifjut akut ta’ trapjant tal-fwied, ippruvat minn bijopsija wara 12-il xahar, kienu kollha ogħla b’mod sinifikanti fil-grupp li qaleb għal sirolimus meta mqabbel mal-grupp li kompla b’CNI. 

Każijiet ta’ ftuħ anastomotiku tal-ferita kirurġika tal-bronki, il-biċċa l-kbira fatali, kienu rrappurtati f’pazjenti li kellhom trapjant tal-pulmun de novo meta sirolimus intuża bħala parti minn kors immunosoppressiv.

Effetti sistemiċi

Kien hemm rapporti ta’ fejqan indebolit jew imdewwem ta’ feriti f’pazjenti li kienu qed jirċievu Rapamune, li jinkludi limfosel f’pazjenti li għamlu trapjant tal-kliewi jew ftuħ tal-ferita. Pazjenti li għandhom indiċi ta’ piż tal-ġisem (BMI) ogħla minn 30 kg/m2 jistgħu jkunu f’riskju akbar ta’ fejqan anormali tal-feriti bbażat fuq dejta miksuba minn letteratura medika.

Kien hemm ukoll rapporti ta’ akkumulazzjoni ta’ fluwidu, li jinkludu edema periferali, limfoedema, effużjoni plewrali u effużjonijiet perikardjali (li jinkludu effużjonijiet emodinamikament sinifikanti fi tfal u adulti), f’pazjenti li jirċievu Rapamune.

L-użu ta’ Rapamune kien assoċjat ma’ żieda ta’ kolesterol u trigliċeridi fis-serum li jista’ jkollha bżonn li tiġi kkurata. Pazjenti li jingħataw Rapamune għandhom jiġu mmonitorjati għal iperlipidimja permezz ta’ testijiet tal-laboratorju u jekk tinstab l-iperlipidimja, għandhom jinbdew interventi sussegwenti bħalma huma dieta, eżerċizzju, u mediċini li jbaxxu l-lipidi (xaħmijiet). Ir-riskju/benefiċċju għandu jkun ikkunsidrat f’pazjenti li jbatu regolarment minn iperlipidimja, qabel tinbeda kura immunosoppressiva, inkluż Rapamune. Hekk ukoll ir-riskju/benefiċċju tat-tkomplija tat-terapija b’Rapamune għandu jkun evalwat mill-ġdid f’pazjenti li jbatu minn iperlipidimja refrattorja severa.

Sucrose u lactose

Sucrose
Pazjenti bi problemi ereditarji rari ta’ intolleranza għall-fructose, malassorbiment ta’ glucose-galactose jew insuffiċjenza ta’ sucrase-isomaltase, m’għandhomx jieħdu din il-mediċina.

Lactose
Pazjenti bi problemi ereditarji rari ta’ intolleranza għall-galactose, ta’ defiċjenza tal-Lapp lactase jew ta’ malassorbiment ta’ glucose-galactose, m’għandhomx jieħdu din il-mediċina.

4.5	Interazzjoni ma’ prodotti mediċinali oħra u forom oħra ta’ interazzjoni

Sirolimus jiġi metabolizzat b’mod estensiv mill-isoenzimi CYP3A4 fil-ħajt tal-musrana u fil-fwied. Sirolimus huwa wkoll substrat għall-pompa tal-effluss ta’ mediċini differenti, P-glikoproteina (P-gp) li tinsab fil-musrana ż-żgħira. Għalhekk, l-assorbiment u l-eliminazzjoni sussegwenti ta’ sirolimus jistgħu jkunu influwenzati minn sustanzi li jaffettwaw dawn il-proteini. Inibituri ta’ CYP3A4 (bħal ketoconazole, voriconazole, itraconazole, telithromycin jew clarithromycin) inaqqsu l-metaboliżmu ta’ sirolimus u jżidu l-livelli ta’ sirolimus. Mediċini li jistimulaw CYP3A4 (bħal rifampin jew rifabutin) iżidu l-metaboliżmu ta’ sirolimus u jnaqqsu l-livelli ta’ sirolimus. L-għoti ta’ sirolimus flimkien ma’ inibituri qawwija ta’ CYP3A4 jew mediċini li jistimulaw CYP3A4 mhuwiex rakkomandat (ara sezzjoni 4.4). 

Rifampicin (stimulatur ta’ CYP3A4)

L-għoti ta’ dożi multipli ta’ rifampicin naqqas il-konċentrazzjoni ta’ sirolimus fid-demm wara li ttieħdet doża waħda ta’ 10 mg ta’ Rapamune soluzzjoni orali. Rifampicin żied it-tneħħija ta’ sirolimus b’madwar 5.5 darbiet u naqqas AUC u Cmax b’madwar 82% u 71%, rispettivament. Mhux rakkomandat li sirolimus u rifampicin jittieħdu flimkien (ara sezzjoni 4.4)

Ketoconazole (inibitur ta’ CYP3A4) 

Meta ttieħdet doża multipla ta’ ketoconazole, din affettwat b’mod sinifikattiv ir-rata u l-firxa tal-assorbiment u tal-espożizzjoni ta’ sirolimus mis-soluzzjoni orali ta’ Rapamune kif ġie rifless minn żidiet f’sirolimus Cmax, tmax, u AUC ta’ 4.4 darbiet, 1.4 darbiet, u 10.9 darbiet, rispettivament. Mhux rakkomandat li sirolimus u ketoconazole jingħataw flimkien (ara sezzjoni 4.4).

Voriconazole (inibitur ta’ CYP3A4) 

Sirolimus (2 mg f’doża waħdanija) meħud ma’ doża multipla ta’ voriconazole orali (400 mg kull 12-il siegħa għal jum wieħed biss, u 100 mg kull 12-il siegħa għal 8 ijiem), f’individwi b’saħħithom, kien irrappurtat li jżid is-Cmax u l-AUC  ta’ sirolimus, b’medja ta’ 7 darbiet u 11-il darba, rispettivament. Mhux rakkomandat li sirolimus u voriconazole jingħataw flimkien (ara sezzjoni 4.4).
 
Diltiazem (inibitur ta’ CYP3A4) 

L-għoti mill-ħalq fl-istess ħin ta’ 10 mg ta’ soluzzjoni orali ta’ Rapamune flimkien ma’ 120 mg ta’ diltiazem affettwa b’mod sinifikanti l-bijodisponibilità ta’ sirolimus. Sirolimus Cmax, tmax, u AUC żdiedu b’1.4 darbiet, 1.3 darbiet, u 1.6 darbiet, rispettivament. Sirolimus ma affettwax il-farmakokinetika ta’ diltiazem jew il-metaboliti tiegħu desacetyldiltiazem u desmethyldiltiazem. Jekk diltiazem jiġi mogħti, il-livelli ta’ sirolimus fid-demm għandhom jiġu mmonitorjati, u jista’ jkun meħtieġ aġġustament fid-doża.

Verapamil (inibitur ta’ CYP3A4) 

L-għoti ta’ dożi multipli ta’ verapamil u soluzzjoni orali ta’ sirolimus, affettwaw b’mod sinifikanti r-rata u l-grad ta’ assorbiment taż-żewġ prodotti mediċinali. Cmax, tmax, u AUC ta’ sirolimus fid-demm sħiħ żdiedu b’2.3 darbiet, b’1.1 darbiet, u 2.2 darbiet rispettivament. Cmax u AUC ta’ S-(-) verapamil fil-plażma it-tnejn żdiedu b’1.5 darbiet, u tmax naqset b’24%. Il-livelli ta’ sirolimus għandhom jiġu mmonitorjati, u għandu jiġi kkunsidrat tnaqqis adattat fid-doża taż-żewġ prodotti mediċinali.

Erythromycin (inibitur ta’ CYP3A4)

L-għoti ta’ dożi multipli ta’ erythromycin u ta’ soluzzjoni orali ta’ sirolimus, żied b’mod sinifikanti r- r-rata u l-grad ta’ assorbiment taż-żewġ prodotti mediċinali. Cmax, tmax, u AUC ta’ sirolimus fid-demm sħiħ żdiedu b’4.4 darbiet, b’1.4 darbiet, u 4.2 darbiet rispettivament. Cmax, tmax u AUC ta’ erythromycin fil-plażma żdiedu b’1.6 darbiet, b’1.3 darbiet, u b’1.7 darbiet rispettivament. Il-livell ta’ sirolimus għandu jiġi mmonitorjat, u għandu jiġi kkunsidrat tnaqqis adattat fid-doża taż-żewġ prodotti mediċinali.

Ciclosporin (substrat ta’ CYP3A4) 

Ir-rata u l-grad ta’ assorbiment ta’ sirolimus żdiedu b’mod sinifikanti minn ciclosporin A (CsA). Sirolimus mogħti fl-istess ħin (5 mg), u wara sagħtejn (5 mg) u 4 sigħat (10 mg) wara CsA (300 mg), irriżulta f’żieda fl-AUC ta’ sirolimus ta’ madwar 183%, 141% u 80%, rispettivament. L-effett ta’ CsA kien ukoll rifless minn żidiet fis-Cmax u t-tmax ta’ sirolimus. Meta ngħata sagħtejn qabel l-għoti ta’ CsA, is-Cmax u l-AUC ta’ sirolimus ma kinux affettwati. Doża waħda ta’ sirolimus ma affettwatx il-farmakokinetika ta’ ciclosporin (mikroemulsjoni) f’voluntiera b’saħħithom meta ngħatat fl-istess ħin miegħu jew wara intervall ta’ 4 sigħat. Hu rakkomandat li Rapamune jingħata 4 sigħat wara ciclosporin (mikroemulsjoni).

Cannabidiol (inibitur ta’ P‑gp)

Kien hemm rapporti ta’ livelli ogħla ta’ sirolimus fid-demm waqt l-użu flimkien ma’ cannabidiol. L-għoti flimkien ta’ cannabidiol ma’ inibitur tal-mTOR ieħor amministrat bil-fomm fi studju fuq voluntiera b’saħħithom wassal għal żieda fl-esponiment għall-inibitur tal-mTOR ta’ madwar 2.5 darbiet kemm għas-Cmax kif ukoll għall-AUC, minħabba l-inibizzjoni tal-effluss tal-P‑gp intestinali minn cannabidiol. Għandha tiġi eżerċitata kawtela meta cannabidiol u Rapamune jingħataw flimkien, b’monitoraġġ mill-qrib għal effetti sekondarji. Immonitorja l-livelli ta’ sirolimus fid-demm u aġġusta d-doża kif meħtieġ (ara s-sezzjonijiet 4.2 u 4.4).

Kontraċettivi orali

Ma kienet osservata l-ebda interazzjoni farmakokinetika klinikament sinifikanti bejn soluzzjoni orali ta’ Rapamune u 0.3 mg norgestrel/0.03 mg ethinyl estradiol. Għalkemm ir-riżultati ta’ studju ta’ interazzjoni b’doża waħda ma’ kontraċettiv orali ssuġġerew in-nuqqas ta’ interazzjoni farmakokinetika, ir-riżultati ma jistgħux jeskludu l-possibilità ta’ bidliet fil-farmakokinetika li jistgħu jaffettwaw l-effikaċja tal-kontraċettivi orali waqt trattament fuq perjodu fit-tul b’Rapamune.
 
Interazzjonijiet oħra possibbli 

Inibituri ta’ CYP3A4 jistgħu jnaqqsu l-metaboliżmu ta’ sirolimus u jżidu l-livell ta’ sirolimus fid-demm. Inibituri bħal dawn jinkludu ċerti antifungali (eż. clotrimazole, fluconazole; itraconazole, voriconazole), ċerti antibijotiċi (eż. troleandomycin, telithromycin, clarithromycin), ċerti inibituri tal-protease (eż. ritonavir, indinavir, boceprevir, telaprevir), nicardipine, bromocriptine, cimetidine, danazol u letermovir. 

Mediċini li jistimulaw CYP3A4 jistgħu jżidu l-metaboliżmu ta’ sirolimus u jnaqqsu l-livelli ta’ sirolimus fid-demm (eż. St. John’s Wort (Hypericum perforatum), antikonvulsivi: caramazepine, phenobarbital, phenytoin). 

Għalkemm sirolimus in vitro jinibixxi ċ-ċitokromu mikrosomali tal-fwied uman P450 CYP2C9, CYP2C19, CYP2D6, u CYP3A4/5, madankollu s-sustanza attiva mhix mistennija li tfixkel l-attività ta’ dawn l-isoenzimi in vivo, għax il-konċentrazzjonijiet ta’ sirolimus neċessarji biex jikkawżaw inibizzjoni huma ħafna aktar għoljin minn dawk osservati f’pazjenti li jirċievu dożi terapewtiċi ta’ Rapamune. Inibituri tal-P-gp jistgħu jnaqqsu l-effluss ta’ sirolimus miċ-ċelluli intestinali u jżidu l-livelli ta’ sirolimus.

Il-meraq tal-grejpfrut jaffettwa l-metaboliżmu permezz ta’ CYP3A4, u għalhekk għandu jiġi evitat. 

Interazzjonijiet farmakokinetiċi jistgħu jiġu osservati b’sustanzi prokinetiċi gastrointestinali, bħal cisapride u metoclopramide.

Ma ġiet osservata l-ebda interazzjoni farmakokinetika klinikament sinifikanti bejn sirolimus u xi waħda minn dawn is-sustanzi: acyclovir, atorvastatin, digoxin, glibenclamide, methlprednisolone, nifedipine, prednisolone, u trimethoprim/sulfamethoxazole. 

Popolazzjoni pedjatrika

Studji ta' interazzjoni twettqu biss fl-adulti.

4.6	Fertilità, tqala u treddigħ

Nisa li jista’ jkollhom it-tfal

Trid tintuża kontraċezzjoni effettiva matul it-terapija b’Rapamune u għal 12-il ġimgħa wara li Rapamune jkun twaqqaf (ara sezzjoni 4.5).

Tqala

M’hemmx dejta jew hemm dejta limitata dwar l-użu ta’ sirolimus waqt it-tqala. Studji fuq bhejjem urew ħsara fuq is-sistema riproduttiva (ara sezzjoni 5.3). Mhux magħruf ir-riskju potenzjali fuq in-nies. Rapamune m’għandux jintuża waqt it-tqala jekk ma jkunx hemm bżonn ċar. Iridu jintużaw kontraċettivi effettivi matul it-terapija b’Rapamune u għal 12-il ġimgħa wara li jitwaqqaf Rapamune.

Treddigħ

Wara l-għoti ta’ sirolimus radjutikkettat, ir-radjuattività tiġi eliminata fil-ħalib tal-firien li jreddgħu. Mhux magħruf jekk sirolimus jitneħħiex fil-ħalib tal-bnedmin. Minħabba l-effetti negattivi li sirolimus jista’ jkollu fuq it-trabi mreddgħa, it-treddigħ għandu jitwaqqaf matul il-kura b’Rapamune.

Fertilità

Fost xi pazjenti kkurati b’Rapamune kienu osservati indebolimenti fil-parametri tal-isperma. F’ħafna każijiet dawn l-effetti kienu riversibbli malli twaqqaf Rapamune (ara sezzjoni 5.3).

4.7	Effetti fuq il-ħila biex issuq u tħaddem magni

Rapamune m’għandu l-ebda effett fuq il-ħila biex issuq u tħaddem magni. Ma sarux studji dwar l-effetti fuq il-ħila biex issuq jew tħaddem magni.

4.8	Effetti mhux mixtieqa 

Effetti mhux mixtieqa osservati bi prevenzjoni ta’ rifjut tal-organi fi trapjant tal-kliewi

L-aktar reazzjonijiet avversi komuni rrappurtati (li jiġru f’>10% tal-pazjenti) huma tromboċitopenija, anemija, deni, pressjoni għolja, ipokalimja, ipofosfatimija, infezzjoni tal-passaġġi urinarji, iperkolesterolemija, ipergliċemija, ipertrigliċeridemija, uġigħ addominali, limfoċele, edema periferali, artralġja, akne, dijarea, uġigħ, stitikezza, tqalligħ, uġigħ ta’ ras, żieda ta’ krejatinina fid-demm u żieda fil-lactate dehydrogenase (LDH) fid-demm. 

L-inċidenza ta’ kull reazzjoni(jiet) avversa(i) tista’ tiżdied kif jiżdied l-aktar livell baxx ta’ sirolimus.

Il-lista ta’ reazzjonijiet avversi li ġejja hi bbażata fuq esperjenza li nkisbet minn studji kliniċi u fuq esperjenza li nkisbet wara li l-prodott tpoġġa fis-suq.

Fis-sistema tal-klassifika tal-organi, ir-reazzjonijiet avversi huma elenkati taħt titli ta’ frekwenza (numru ta’ pazjenti mistennija li jkollhom ir-reazzjoni), bl-użu tal-kategoriji li ġejjin: komuni ħafna (≥1/10); komuni (≥1/100 sa <1/10); mhux komuni (≥1/1,000 sa <1/100); rari (≥1/10,000 sa <1/1,000); rari ħafna (<1/10,000), mhux magħruf (ma tistax tittieħed stima mid-data disponibbli).

F’kull sezzjoni ta’ frekwenza, ir-reazzjonijiet avversi huma mniżżla skont is-serjetà tagħhom, bl-aktar serji jitniżżlu l-ewwel.

Il-maġġoranza tal-pazjenti kienu fuq korsijiet immunosoppressivi, li inkludew Rapamune flimkien ma’ mediċini immunosoppressivi oħra.

	Sistema tal-klassifika tal-organi
	Komuni ħafna (≥1/10)
	Komuni
(≥1/100 sa <1/10)
	Mhux komuni
(≥1/1000 sa <1/100)
	Rari (≥1/10,000 sa <1/1000)
	Frekwenza mhux magħrufa
(ma tistax tittieħed stima mid-data disponibbli)

	Infezzjonijiet u infestazzjonijiet
	Pnewmonja;
Infezzjoni fungali;
Infezzjoni virali;
Infezzjoni batterjali;
Infezzjoni b’herpes simplex;
Infezzjoni tal-apparat urinarju

	Sepsis
Pijelonefrite; Infezzjoni b’ċitomegalovirus; Herpes zoster ikkawżat mill-virus tal-varicella zoster
	Kolite Clostridium difficile;
Infezzjoni mikobatterjali (li tinkludi tuberkulożi);
Infezzjoni bil-virus Epstein-Barr
	
	

	Neoplażmi beninni, malinni u dawk mhux speċifikati (inklużi ċesti u polipi)
	
	Kanċer tal-ġilda mhux melanoma*
	Limfoma*; Melanoma malinna*;disturb limfoproliferattiv ta’ wara t-trapjant
	
	Karċinoma newroendokrinali tal-ġilda*

	Disturbi 
tad-demm u 
tas-sistema limfatika

	Tromboċitopenija 
Anemija
	Sindromu uremiku emolitiku;
Newtropenija 
	Panċitopenija; Purpura 
tromboċitopenika trombotika

	
	

	Disturbi fis-sistema immuni
	
	Sensittività eċċessiva (li tinkludi anġjoedema, reazzjoni anafilattika, u reazzjoni anafilattojde)
	
	
	

	Disturbi fil-metaboliżmu u n-nutrizzjoni
	Ipokalimja;
Ipofosfatimija;
Iperlipidemija
(li tinkludi iperkolesterolemija);
Ipergliċemija;
Ipertrigliċeridemija;
Diabetes mellitus
	
	
	
	

	Disturbi fis-sistema nervuża
	Uġigħ ta’ ras
	
	
	
	Sindrome ta’ enċefalopatija riversibbli posterjuri

	Disturbi fil-qalb
	Takikardija
	Effużjoni perikardjali 
	
	
	

	Disturbi vaskulari
	Limfoċele
Pressjoni għolja
	Trombożi tal-vini fondi (li tinkludi trombożi tal-vini fondi)
	Limfoedema
		
	

	Disturbi respiratorji, toraċiċi u medjastinali
	
	Emboliżmu pulmonari;
Pnewmonite*
Effużjoni plewrali
Epistassi
	Emorraġija pulmonari
	Proteinosi alveolari
	

	Disturbi gastrointestinali
	Uġigħ addominali, Dijarea 
Stitikezza
Tqalligħ

	Pankreatite;
Stomatite
Axxite
	
	
	

	Disturbi fil-fwied u fil-marrara
	Test tal-funzjoni tal-fwied b’riżultat mhux normali (li jinkludi żieda f’alanine aminotransferase u żieda f’aspartate amino transferase)
	
	Insuffiċjenza tal-fwied*

	
	

	Disturbi fil-ġilda u fit-tessuti ta’ taħt il-ġilda
	Raxx;
Akne
	

	Dermatite bil-qxur
	Ipersensittività;
Vaskulite
	

	Disturbi muskolu-skeletriċi u tat-tessuti konnettivi
	Artralġja

	Osteonekrosi
	
	
	

	Disturbi fil-kliewi u fis-sistema urinarja
	Proteinurja
	
	Sindromu nefrotiku (ara sezzjoni 4.4); Glomerulosklerożi segmentali fokali*

	
	

	Disturbi fis-sistema riproduttiva u fis-sider
	Disturb fil-mestrwazzjoni (li jinkludi amenorrea u menorraġija)
	Ċisti fl-ovarji

	
	
	

	Disturbi ġenerali u kundizzjonijiet ta’ mnejn jingħata
	Edema;
Edema periferali;
Deni;
Uġigħ;
Fejqan imdgħajjef*

	
	
	
	

	Investigazzjonijiet
	Żieda fil-lactate dehydrogenase fid-demm;
Żieda fil-krejatinina fid-demm
	 
	
	
	


*Ara s-sezzjoni hawn taħt.

Deskrizzjoni ta’ reazzjonijiet avversi magħżula

L-immunosoppressjoni żżid is-suxxetibilità għall-iżvilupp ta’ limfoma u tumuri malinni oħra, partikolarment tal-ġilda (ara sezzjoni 4.4.).

Każijiet ta’ nefropatija assoċjata ma’ virus BK, kif ukoll każijiet ta’ lewkoenċefalopatija multifokali progressiva (PML) assoċjata ma’ virus JC, ġew irrappurtati f’pazjenti kkurati b’immunosoppressanti, li jinkludu Rapamune.

Epatossiċità ġiet irrappurtata. Ir-riskju jista’ jiżdied kif jiżdiedu l-livelli l-aktar baxxi ta’ sirolimus. Rapporti rari ta’ nekrożi epatika fatali ġew irrappurtati ma’ żidiet fil-livelli l-aktar baxxi ta’ sirolimus.

Każijiet ta’ mard interstizjali tal-pulmun (li jinkludu pnewmonja u infrekwentement bronchitis obliterans organizing pneumonia (BOOP) u fibrożi pulmunarja), xi wħud minnhom fatali, bl-ebda etjoloġija infettiva identifikata, seħħew f’pazjenti li qegħdin jingħataw korsijiet immunosoppressivi li jinkludu Rapamune. F’xi każijiet il-mard interstizjali tal-pulmun fieq billi twaqqfet jew tnaqqset id-doża ta’ Rapamune. Ir-riskju jista’ jiżdied jekk il-livelli l-aktar baxxi ta’ sirolimus jogħlew.

Kien irrappurtat fejqan imdgħajjef wara kirurġija ta’ trapjant, inklużi ftuħ tal-faxxa, ftuq inċiżjonali u sfaxxar tal-anastomożi (eż., ferita, vaskulari, passaġġi tal-arja, uretrali, biljari).

[bookmark: OLE_LINK10]Fost xi pazjenti kkurati b’Rapamune kienu osservati indebolimenti fil-parametri tal-isperma. F’ħafna każijiet dawn l-effetti kienu riversibbli malli twaqqaf Rapamune (ara sezzjoni 5.3).

F’pazjenti b’funzjoni ta’ trapjant li tittardja, sirolimus jista’ jdewwem l-irkupru tal-funzjoni renali. 

L-użu ta’ sirolimus flimkien ma’ impeditur ta’ calcineurin jista’ jżid ir-riskju ta’ HUS/TTP/TMA ikkaġunati minn impeditur ta’ calcineurin.

Kien hemm rapporti ta’ glomerulosklerosi segmentali fokali.

Kien hemm ukoll rapporti ta’ akkumulazzjoni ta’ fluwidu, li jinkludu edema periferali, limfoedema, effużjoni plewrali u effużjonijiet perikardjali (li jinkludu effużjonijiet emodinamikament sinifikanti fi tfal u adulti), f’pazjenti li jirċievu Rapamune.

Fi studju li jevalwa s-sigurtà u l-effikaċja ta’ bidla minn inibituri ta’ calcineurin għal sirolimus (livelli mmirati ta’ 12–20 ng/mL f’pazjenti bi trapjant renali mantenut, ir-reġistrazzjoni twaqqfet fis-sottogrupp ta’ pazjenti (n=90) b’rata ta’ filtrazzjoni glomerulari fil-linja bażi ta’ anqas minn 40 mL/min (ara sezzjoni 5.1). Kien hemm rata ogħla ta’ reazzjonijiet avversi serji, li jinkludu pnewmonja, rifjut akut, telf tat-trapjant u mewt, f’dan il-grupp ta’ kura b’sirolimus (n=60, żmien medjan wara t-trapjant, 36 xahar).

Ġew irrapportati ċesti fl-ovarji u disturbi fil-mestruwazzjoni (inkluż amenorrea u menorraġija). Pazjenti b’ċesti fl-ovarji sintomatiċi għandhom jiġu riferuti għal aktar evalwazzjoni. L-inċidenza ta’ ċesti fl-ovarji tista’ tkun ogħla f’nisa qabel il-menopawża meta mqabbel ma’ nisa ta’ wara l-menopawża. F’xi każijiet, iċ-ċesti fl-ovarji u dawn id-disturbi mestruwali għebu wara l-waqfien ta’ Rapamune.

Popolazzjoni pedjatrika

Studji kliniċi kkontrollati b’pożoloġija li tista’ titqabbel ma’ dik li attwalment hija indikata għall-użu ta’ Rapamune fl-adulti ma sarux fi tfal jew adolexxenti taħt l-età ta’ 18-il sena).

Is-sigurtà ġiet analizzata fi studju kliniku kkontrollat li fih kienu rreġistrati pazjenti ta’ taħt it-18-il sena li kellhom trapjant tal-kliewi li kellhom u li kienu kkunsidrati bħala li għandhom riskju immunoloġiku għoli, definit bħala storja medika ta’ episodju wieħed jew aktar ta’ rifjut akut u/jew il-preżenza ta’ nefropatija ta’ allograft kronika meta ssir bijopsija tal-kliewi (ara sezzjoni 5.1). L-użu ta’ Rapamune flimkien ma’ impedituri ta’ calcineurin u kortikosterojdi kien assoċjat ma’ risku ogħla ta’ deterjorament tal-funzjoni renali, abnormalitajiet tal-lipidi fis-serum (li jinkludu imma mhumiex limitati għal, żieda fit-trigliċeridi u l-kolesterol fis-serum), u infezzjonijiet fl-apparat urinarju. Il-kors tal-kura studjat (l-użu kontinwu ta’ Rapamune flimkien ma’ impeditur ta’ calcineurin) mhuwiex indikat għal pazjenti adulti jew pedjatriċi (ara sezzjoni 4.1).

Fi studju ieħor li fih kienu rreġistrati pazjenti ta’ 20 sena jew inqas li kellhom trapjant tal-kliewi li kien maħsub biex jevalwa s-sigurtà ta’ twaqqif progressiv tal-kortikosterojdi (li beda sitt xhur wara t-trapjant) minn kors immunosoppressiv li nbeda mat-trapjant li kien jinkludi immunosoppressjoni b’doża sħiħa kemm b’Rapamune kif ukoll b’impeditur ta’ calcineurin flimkien ma’ induzzjoni ta’ basiliximab, mill-274 pazjent li rreġistraw, 19 (6.9%) kienu rrappurtati li żviluppaw disturb limfoproliferattiv ta’ wara t-trapjant (PTLD). Fost 89 pazjent magħruf li kienu seronegattivi għall-virus Epstein-Barr (EBV) qabel it-trapjant, 13 (15.6%) kienu rrappurtati li żviluppaw PTLD. Il-pazjenti kollha li żviluppaw PTLD kellhom inqas minn 18-il sena. 

M’hemmx biżżejjed esperjenza sabiex l-użu ta’ Rapamune jiġi rakkomandat fi tfal u adolexxenti (ara sezzjoni 4.2). 

Effetti mhux mixtieqa osservati f’pazjenti b’S-LAM

Is-sigurtà ġiet ivvalutata fi studju kkontrollat li involva 89 pazjent b’LAM, li minnhom 81 pazjent kellhom S-LAM u li 42 minnhom ġew ikkurati b’Rapamune (ara sezzjoni 5.1). Ir-reazzjonijiet avversi għal mediċina osservati f’pazjenti b’S-LAM kienu konsistenti mal-profil tas-sigurtà magħruf tal-prodott għall-indikazzjoni prevenzjoni ta’ rifjut tal-organi fi trapjant tal-kliewi biż-żieda ta’ tnaqqis fil-piż, li ġie rrappurtat fl-istudju b’inċidenza akbar b’Rapamune meta mqabbel ma’ dak osservat bil-plaċebo (komuni ħafna, 9.5% kontra komuni, 2.6%).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Attwalment hemm esperjenza minima f’każ ta’ doża eċċessiva. Pazjent wieħed kellu esperjenza ta’ episodju ta’ fibrillazzjoni atrijali wara li ħa doża ta’ 150 mg ta’ Rapamune. Ġeneralment l-effetti avversi ta’ doża eċċessiva huma konsistenti ma’ dawk elenkati f’sezzjoni 4.8. Għandhom jittieħdu miżuri ġenerali ta’ appoġġ fil-każijiet kollha ta’ doża eċċessiva. Huwa antiċipat li Rapamune ma jkunx dijalizzabbli b’mod sinifikattiv, minħabba li ma jinħallx malajr fl-ilma u r-rabta għolja mal-eritroċiti u l-proteini fil-plażma.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Immunosoppressanti. Kodiċi ATC: L04AH01.

Sirolimus jinibixxi l-attivazzjoni taċ-ċelluli T ikkawżata mill-biċċa l-kbira tal-istimuli, billi dan jimblokka t-transduzzjoni ta’ messaġġi intraċellulari kemm dawk li huma u li mhumiex dipendenti mill-kalċju. Studji wrew li l-effetti tiegħu jsiru permezz ta’ mekkaniżmu li hu differenti minn dak ta’ cyclosprin, tacrolimus, u mediċini immunosoppressivi oħra. Evidenza mill-esperimenti turi li sirolimus jintrabat ma’ proteina ċitosolika speċifika FKPB-12, u li l-kumpless FKPB 12-sirolimus jinibixxi l-attivazzjoni tal-mammalian Target Of Rapamycin (mTOR), kinase kritiku għal progressjoni taċ-ċiklu ċellulari. L-inibizzjoni ta’ mTOR tirriżulta fl-ostruzzjoni ta’ diversi mogħdijiet speċifiċi tas-sinjal tat-transduzzjoni. Ir-riżultat nett hu t-twaqqif tal-inibizzjoni tal-attivazzjoni tal-limfoċita, li tirriżulta f’immunosoppressjoni.

Fl-annimali, sirolimus għandu effett dirett fuq l-attivazzjoni taċ-ċelluli T u B li jrażżan reazzjonijiet immunitarji, bħalma huwa r-rifjut tal-allograft.

LAM tinvolvi infiltrazzjoni tat-tessut tal-pulmun b’ċelluli lixxi qishom muskoli li fihom mutazzjonijiet li ma jattivawx tal-ġene kumpless tal-isklerożi tuberuża (TSC) (ċelluli LAM). It-telf tal-funzjoni tal-ġene TSC jattiva l-mogħdija ta’ sinjalazzjoni mTOR, li jirriżulta fi proliferazzjoni ċellulari u fir-rilaxx ta’ fatturi tat-tkabbir limfanġjoġeniċi. Sirolimus jinibixxi l-mogħdija mTOR attivata u b’hekk il-proliferazzjoni taċ-ċelluli LAM.

Studji kliniċi

Prevenzjoni ta’ Rifjut tal-Organi

Pazjenti b’riskju immunologiku minn baxx sa moderat kienu mistħarrġa fi studju ta’ fażi 3 dwar l-eliminazzjoni ta’ ciclosporin-manteniment ta’ Rapamune, li kien jinkludi pazjenti li ngħataw allograft renali minn donatur kadaveriku jew ħaj. Barra dan, kienu inklużi wkoll riċevituri ta’ trapjanti ġodda li l-grafts li kellhom baqgħu jgħixu għal tal-inqas 6 xhur minn wara li sar it-trapjant. Ciclosporin ma kienx imwaqqaf f’pazjenti li esperjenzaw episodji ta’ rifjut akuta Banff Grad 3, li kienu dipendenti mid-dijalisi, li kellhom krejatinina fis-serum ogħla minn 400 μmol/L, jew li kellhom il-funzjoni renali inadegwata sabiex tiflaħ għat-twaqqif ta’ ciclosporin. Pazjenti li kienu f’riskju immunoloġiku għoli li jitilfu t-tessuti tat-trapjant ma kinux mistħarrġa f’numru suffiċjenti fil-proċessi ta’ studji dwar l-eliminazzjoni ta’ ciclosporin-manteniment ta’ Rapamune u mhumiex rakkomandati għal dan ir-reġim ta’ kura.

Fit-12, 24 u 36 xahar, is-sopravivenza tat-trapjant u tal-pazjent kienu l-istess għaż-żewġ gruppi. Fit-48 xahar, kien hemm differenza statistikament sinifikattiva fis-sopravivenza tat-trapjant favur il-grupp li rċieva Rapamune wara l-eliminazzjoni ta’ ciclosporin, meta mqabbel mal-grupp li rċieva Rapamune flimkien mat-terapija b’ciclosporin (li tinkludi u teskludi t-telf sal-follow up). Kien hemm rata sinifikament ogħla tal-ewwel rifjut pprovat b’bijopsija fil-grupp tal-eliminazzjoni ta’ ciclosporin meta mqabbel mal-grupp ta’ manteniment ta’ ciclosporin wara l-perjodu ta’ wara meta l-pazjenti ntgħażlu b’mod każwali għal 12-il xahar (9.8% vs. 4.2% rispettivament). Minn hemm ’il quddiem, id-differenza bejn iż-żewġ gruppi ma kinitx sinifikanti.

Ir-rata medja kkalkulata ta’ filtrazzjoni glomerulari (GFR) fi 12, 24, 36, 48 u 60 xahar kienet sinifikament ogħla għal pazjenti li jirċievu Rapamune wara l-eliminazzjoni ta’ ciclosporin minn dawk fil-grupp tat-terapija ta’ Rapamune ma’ ciclosporin. Abbażi tal-analiżi tad-dejta minn 36 xahar ’il quddiem, li wriet differenza dejjem tikber fis-sopravivenza tat-trapjant u tal-funzjoni renali, kif ukoll pressjoni tad-demm sinifikattivament iktar baxxa fil-grupp ta’ eliminazzjoni ta’ ciclosporin, ġie deċiż li l-pazjenti ma jitħallewx ikomplu fil-grupp ta’ Rapamune flimkien ma’ ciclosporin. Sa 60 xahar, l-inċidenza ta’ tumuri malinni mhux tal-ġilda kienet sinifikament ogħla fil-grupp li kompla b’ciclosporin meta mqabbel mal-grupp li waqqaf ciclosporin (8.4% vs 3.8% rispettivament). Għal karċinoma tal-ġilda, iż-żmien medjan għall-ewwel okkorenza kien ittardjat b’mod sinifikanti.

Is-sigurtà u l-effikaċja tal-bidla minn inibituri ta’ calcineurin għal Rapamune f’pazjenti bi trapjanti renali mantenuti (6-120 xahar wara t-trapjant) kienu assessjati fi prova kkontrollata, każwali, multiċentri, stratifikata skont il-GFR ikkalkulat fil-linja bażi (20-40 mL/min kontra iktar minn 40 mL/min). Sustanzi immunosoppressivi konkomitanti kienu jinkludu mycophenolate mofetil, azathioprine u kortikosterojdi. Ir-reġistrazzjoni fl-istratum tal-pazjenti bil-GFR ikkalkulat fil-linja bażi taħt 40 mL/min ġiet imwaqqfa minħabba żbilanċ f’okkorrenzi ta’ sigurtà (ara sezzjoni 4.8). 

Fl-istratum tal-pazjenti bil-GFR ikkalkulat fil-linja bażi ta’ iżjed minn 40 mL/min, il-funzjoni renali ma kinitx mtejba globalment. Ir-rati ta’ rifjut akuta, telf ta’ trapjant u mewt kienu simili wara sena u sentejn. Każijiet emerġenti ta’ avvenimenti avversi seħħew bi frekwenza akbar matul l-ewwel sitt xhur wara l-bidla għal Rapamune. Fl-istratum bil-GFR ikkalkulat fil-linja bażi ta’ iżjed minn 40 mL/min, il-proteina urinarja medja u medjana għal proporzjonijiet ta’ krejatinina kienu sinifikament ogħla fil-grupp ta’ bidla ta’ Rapamune meta mqabbel ma’ dawk fil-grupp li kompla fuq l-inibituri ta’ calcineurin għal 24 xahar (ara sezzjoni 4.4). Kien irrappurtat ukoll ħruġ ta’ nefrożi ġdida (sindromu nefrotiku) (ara sezzjoni 4.8).

Wara sentejn, ir-rata ta’ tumuri malinni tal-ġilda li mhumiex melanoma, kienet sinifikament aktar baxxa fil-grupp ta’ li qaleb għal ta’ Rapamune meta mqabbla mal-grupp li kompla fuq inibituri ta’ calcineurin (1.8% u 6.9%). F’sottosett tal-pazjenti studjati b’linja bażi ta’ GFR ta’ iżjed minn 40 mL/min u eliminazzjoni normali ta’ proteina urinarja, il-GFR ikkalkulat kien ogħla fl-ewwel sena u sentejn f’pazjenti li qalbu għal Rapamune milli għas-sottosett korrispondenti ta’ pazjenti li komplew fuq inibitur ta’ calcineurin. Ir-rati ta’ rifjut akut, ta’ telf tat-trapjant, u mewt kienu simili, imma l-eliminazzjoni ta’ proteina urinarja żdiedet fil-parti tal-istudju dwar Rapamune ta’ dan is-sottosett.

Fi studju multiċentriku, bit-tikketta mikxufa, randomizzat, komparattiv fejn pazjenti bi trapjant tal-kliewi jew inqelbu minn tacrolimus għal sirolimus 3 sa 5 xhur wara t-trapjant jew baqgħu fuq tacrolimus, ma kien hemm ebda differenza sinifikanti fil-funzjoni renali wara sentejn. Kien hemm aktar episodji avversi (99.2% vs. 91.1%, p=0.002*) u aktar twaqqif mill-kura minħabba episodji avversi (26.7% vs. 4.1%, p<0.001*) fil-grupp li nqeleb għal sirolimus meta mqabbel mal-grupp ta’ tacrolimus. L-inċidenza ta’ rifjut akut ikkonfermat b’bijopsija kienet ferm ogħla (p=0.020*) għal pazjenti fil-grupp ta’ sirolimus (11, 8.4%) meta mqabbel mal-grupp ta’ tacrolimus (2, 1.6%) wara sentejn; il-parti l-kbira tar-rifjuti kienu ħfief fis-severità tagħhom (8 minn 9 [89%] ċellola-T BCAR, 2 minn 4 [50%] BCAR medjat b’antikorpi) fil-grupp ta’ sirolimus. Pazjenti li kellhom kemm rifjut medjat b’antikorpi u rifjut medjat b’ċelloli-T fl-istess bijopsija ngħaddew darba għal kull kategorija. Aktar pazjenti li nqelbu għal sirolimus żviluppaw diabetes mellitus b’feġġa ġdida, definita bħala 30 jum jew aktar ta’ użu kontinwu jew għallinqas 25 jum bla waqfien (mingħajr interruzzjoni) ta’ kwalunkwe kura kontra d-dijabete wara r-randomizzazzjoni, glucose ta’ sawma ≥126 mg/dL jew glucose mhux ta’ sawma ≥200 mg/dL wara randomizzazzjoni (18.3% vs. 5.6%, p=0.025*). Inċidenza iktar baxxa ta’ karċinoma ta’ ċelloli skwamużi tal-ġilda ġiet osservata fil-grupp ta’ sirolimus (0% vs. 4.9%). *Nota: valuri-p mhux ikkontrollati għall-ittestjar multiplu.

F’żewġ studji kliniċi multiċentri, pazjenti ta’ trapjanti renali de novo kkurati b’sirolimus, mycophenolate mofetil (MMF), kortikosterojdi, u antagonista tar-riċettur IL-2 kellhom rati ta’ rifjut akuta sinifikament ogħla u rati ta’ mwiet numerikament ogħla meta mqabbla ma’ pazjenti kkurati b’inibitur ta’ calcineurin, MMF, kortikosterojdi u antagonista tar-riċettur IL-2 (ara sezzjoni 4.4). Il-funzjoni renali ma kinitx aħjar fil-parti tal-istudju dwar sirolimus de novo mingħajr inibitur ta’ calcineurin. F’wieħed mill-istudji ntużat skeda ta’ dożaġġ fil-qosor ta’ daclizumab. 

F’evalwazzjoni każwali, komparattiva ta’ ramipril kontra plaċebo għall-prevenzjoni ta’ proteinurja f’pazjenti bi trapjant tal-kliewi li qalbu minn inibituri ta’ calcineurin għal sirolimus, ġiet osservata differenza fin-numru ta’ pazjenti bil-BCAR matul 52 ġimgħa [13 (9.5%) vs. 5 (3.2%), rispettivament; p = 0.073]. Il-pazjenti mibdija fuq ramipril 10 mg kellhom rata ogħla ta’ BCAR (15%) meta mqabbla mal-pazjenti mibdija fuq ramipril 5 mg (5%). Il-biċċa l-kbira tar-rifjuti seħħew fl-ewwel sitt xhur wara l-bidla u kienu ta’ severità ħafifa; ebda telf tat-trapjant ma kien irrapportat waqt l-istudju (ara sezzjoni 4.4).

Pazjenti b’Limfanġjolejomijomatożi Sporadika (S-LAM)

Is-sigurtà u l-effikaċja ta’ Rapamune għall-kura ta’ S-LAM ġew ivvalutati fi prova randomizzata, double-blind, multiċentrika, ikkontrollata. L-istudju qabbel Rapamune (doża aġġustata għal 5‑15 ng/mL) mal-plaċebo għal perjodu ta’ kura ta’ 12-il xahar, segwit minn perjodu ta’ osservazzjoni ta’ 12-il xahar f’pazjenti b’TSC-LAM jew S-LAM. Ġew irreġistrati disgħa u tmenin (89) pazjent fi 13-il sit ta’ studju fl-Istati Uniti, fil-Kanada u fil-Ġappun li minnhom 81 pazjent kellhom S-LAM; minn dawn il-pazjenti b’S-LAM, 39 ġew randomizzati biex jirċievu l-plaċebo u 42 biex jirċievu Rapamune. Il-kriterji ta’ inklużjoni ewlenin kienu volum espiratorju furzat wara l-bronkodilatur f’sekonda (FEV1) ≤70% ta’ dak imbassar waqt il-vista fil-linja bażi. F’pazjenti b’S-LAM, il-pazjenti rreġistrati kellhom marda tal-pulmun avvanzata b’mod moderat, b’FEV1 fil-linja bażi ta’ 49.2±13.6% (±SD medju) tal-valur imbassar. Il-punt aħħari primarju kien id-differenza bejn il-gruppi fir-rata ta’ bidla (inklinazzjoni) f’FEV1. Waqt il-perjodu tal-kura f’pazjenti b’S-LAM, l-inklinazzjoni ta’ ±SE medju FEV1 kienet -12±2 mL kull xahar fil-grupp tal-plaċebo u 0.3±2 mL kull xahar fil-grupp ta’ Rapamune (p<0.001). Id-differenza assoluta bejn il-gruppi fil-bida medja fil-FEV1 waqt il-perjodu tal-kura kienet 152 mL, jew madwar 11% tal-FEV1 medju mar-reġistrazzjoni.

Meta mqabbel mal-grupp tal-plaċebo, il-grupp ta’ sirolimus kellu titjib mil-linja bażi għal 12-il xahar f’kejl ta’ kapaċità vitali furzata (-12±3 vs. 7±3 mL kull xahar, rispettivament, p<0.001), fattur ta’ tkabbir D endoteljati vaskulari fis-seru (VEGF-D; -8.6±15.2 vs. -85.3±14.2 pg/mL kull xahar, rispettivament, p<0.001), u kwalità tal-ħajja (punteġġ ta’ Skala Analoga Viżwali – Kwalità tal-Ħajja [VAS-QOL]: -0.3±0.2 vs. 0.4±0.2 kull xahar, rispettivament, p=0.022) u prestazzjoni funzjonali (-0.009±0.005 vs. 0.004±0.004 kull xahar, rispettivament, p=0.044) f’pazjenti b’S-LAM. Ma kien hemm l-ebda differenza konsiderevoli bejn il-gruppi f’dan l-intervall fil-bidla fil-kapaċità residwali funzjonali, distanza bil-mixi ta’ 6 minuti, li tifrex il-kapaċità tal-pulmun għall-monossidu tal-karbonju, jew il-punteġġ tal-benesseri ġenerali f’pazjenti b’S-LAM.

Popolazzjoni pedjatrika

Rapamune kien evalwat fi studju kliniku kkontrollat li dam 36 xahar li għalih ġew irreġistrati pazjenti ta’ inqas minn 18-il sena li kellhom trapjant tal-kliewi li kienu kkunsidrati li kienu f’riskju immunoloġiku għoli, imfisser bħala li pazjent ikollu storja medika ta’ episodju wieħed jew aktar ta’ rifjut ta’ allograft akut u/jew il-preżenza ta’ nefropatija ta’ allograft kronika meta ssir bijopsija tal-kliewi. L-individwi kellhom jirċievu Rapamune (konċentrazzjonijiet fil-mira ta’ sirolimus ta’ bejn 5 sa 15 ng/mL) flimkien ma’ impeditur ta’ calcineurin u kortikosterojdi jew inkella jirċievu immunosoppressjoni bbażata fuq impeditur ta’ calcineurin mingħajr Rapamune. Il-grupp li kien qed jieħu Rapamune naqas milli juri superjorità fuq il-grupp tal-kontroll fir-rigward tal-ewwel każijiet ta’ rifjut akut ikkonfermat permezz ta’ bijopsija, telf tat-trapjant jew mewt. Mewt waħda seħħet f’kull grupp. L-użu ta’ Rapamune li ngħata flimkien ma’ impedituri ta’ calcineurin u kortikosterojdi kien assoċjat ma’ riskju ogħla ta’ deterjorament tal-funzjoni renali, abnormalitajiet tal-lipidi fis-serum (li jinkludu, imma mhumiex limitat għal, żieda ta’ trigliċeridi u kolesterol totali fis-serum), u infezzjonijiet fis-sistema urinarja (ara sezzjoni 4.8).

Kienet osservata frekwenza għolja mhix aċċettabbli ta’ PTLD fi studju kliniku dwar it-trapjanti fuq it-tfal meta doża sħiħa ta’ Rapamune ngħatat lil tfal u adolexxenti flimkien ma’ doża sħiħa ta’ impedituri ta’ calcineurin flimkien ma’ basiliximab u kortikosterojdi (ara sezzjoni 4.8).

F’evalwazzjoni retrospettiva ta’ mard veno-okklużiv epatiku (VOD) f’pazjenti li kellhom trapjant majeloablattiv ta’ ċelluli staminali bl-użu ta’ cyclosphophamide u irradjazzjoni totali tal-ġisem, kienet osservata żieda fl-inċidenza ta’ VOD epatika f’pazjenti kkurati b’Rapamune, speċjalment bl-użu fl-istess ħin ta’ methotrexate.

5.2	Tagħrif farmakokinetiku

Ħafna mill-informazzjoni farmakokinetika ġenerali kienet miksuba permezz tas-soluzzjoni orali Rapamune, li hija mogħtija fil-qosor l-ewwel. Informazzjoni relatata direttament għal formulazzjoni tal-pillola hija miġbura fil-qosor taħt is-sezzjoni Pillola orali.

Soluzzjoni orali

Wara t-teħid tas-soluzzjoni orali Rapamune, sirolimus jiġi assorbit malajr, biex jilħaq l-ogħla konċentrazzjoni tiegħu f’ħin ta’ siegħa f’individwi b’saħħithom li ngħataw dożi waħdanin u sagħtejn f’pazjenti b’allografts renali stabbli li ngħataw dożi multipli. Id-disponibilità sistemika ta’ sirolimus f’kumbinazzjoni ma’ ciclosporin (Sandimune) mogħti fl-istess ħin hija ta’ madwar 14%. B’għoti ripetut, il-konċentrazzjoni medja ta’ sirolimus fid-demm tiżdied b’madwar 3 darbiet. Il-half life terminali wara dożi orali multipli f’pazjenti stabbli bi trapjant renali kienet ta’ 62±16-il siegħa. Madankollu, il-half-life effettiva hija iqsar u l-konċentrazzjonijiet medji fl-istat fiss intlaħqu wara minn 5 sa 7 ijiem. Il-proporzjon fid-demm mal-plażma (B/P) ta’ 36 jindika li sirolimus huwa mqassam estensivament ġol-elementi ffurmati tad-demm. 

Sirolimus huwa substrat kemm għaċ-ċitokromu P450 IIIA4 (CYP3A4) kif ukoll għall-glikoproteina-P. Sirolimus huwa metabolizzat estensivament b’O-demethylation u/jew hydroxylation. Seba’ metaboliti ewlenin, li jinkludu hydroxyl, demethyl, u hydroxydemethyl, ġew identifikati fid-demm sħiħ. Sirolimus hu l-komponent prinċipali fid-demm sħiħ tal-bniedem u jikkontribwixxi għal aktar minn 90% tal-attività immunosoppressiva. Wara doża waħda ta’ [14C] sirolimus f’voluntiera b’saħħithom, il-parti l-kbira (91.1%) ta’ radjoattività ġiet irkuprata fl-ippurgar, u ammont minuri biss (2.2%) ġie eliminat fl-awrina. 

Studji kliniċi ta’ Rapamune ma kinux jinkludu numru suffiċjenti ta’ pazjenti li kellhom iżjed minn 65 sena sabiex jiġi stabbilit jekk jirreaġixxux b’mod differenti minn pazjenti ta’ età iżgħar. It-tagħrif dwar l-aktar konċentrazzjoni baxxa ta’ sirolimus minn 35 pazjent bi trapjant renali li għandhom iżjed minn 65 sena kien simili għal dak fil-popolazzjoni adulta (n=822) ta’ bejn 18 sa 65 sena.

F’pazjenti pedjatriċi fuq dijalisi (tnaqqis ta’ bejn 30% sa 50% fir-rata ta’ filtrazzjoni glomerulari) f’etajiet ta’ bejn il-5 u l-11-il sena u t-12 u t-18-il sena, is-CL/F medju normalizzat għall-piż kien aktar f’pazjenti pedjatriċi iżgħar (580 mL/siegħa/kg) milli għal pazjenti pedjatriċi akbar (450 mL/siegħa/kg) kif imqabbel ma’ adulti (287 mL/siegħa/kg). Kien hemm varjabilità kbira għal individwi fil-gruppi tal-etajiet differenti.

Il-konċentrazzjonijiet ta’ sirolimus tkejlu fi studji kliniċi b’konċentrazzjonijiet ikkontrollati fuq pazjenti pedjatriċi bi trapjant tal-kliewi li kienu qed jirċievu ciclosporin u kortikosterojdi wkoll. Il-mira għall-konċentrazzjonijiet l-aktar baxxi kienet ta’ 10-20 ng/mL. Fl-istat fiss, 8 itfal ta’ bejn l-etajiet ta’ 6-11-il sena rċivew dożi medji  SD ta’ 1.75  0.71 mg/kuljum (0.064  0.018 mg/kg, 1.65  0.43 mg/m2) filwaqt li 14-il adolexxent ta’ bejn l-etajiet ta’ 12-18-il sena rċivew dożi medji  SD ta’ 2.79  1.25 mg/kuljum (0.053  0.0150 mg/kg, 1.86  0.61 mg/m2). It-tfal iżgħar kellhom CL/F normalizzat ogħla meta mqabbel mal-piż (214 mL/siegħa/kg) meta mqabbel mal-adolexxenti (136 mL/siegħa/kg). Din id-dejta tindika li t-tfal iżgħar għandhom mnejn ikunu jeħtieġu dożi ogħla aġġustati għall-piż tal-ġisemi ogħla milli għall-adolexxenti u l-adulti sabiex jintlaħqu konċentrazzjonijiet fil-mira simili. Madanakollu, rakkomandazzjonijiet għall-iżvilupp ta’ dożi speċjali bħal dawn għat-tfal jeħtieġu aktar dejta sabiex jiġu kkonfermati b’mod definittiv.

F’pazjenti b’indeboliment epatiku minn ħafif għal moderat (klassifikazzjoni Child-Pugh A jew B), il-valuri medji għal AUC u t1/2 ta’ sirolimus żdiedu b’61% u b’43% rispettivament, u CL/F kien imnaqqas b’33% meta mqabbel ma’ individwi normali b’saħħithom. F’pazjenti b’indeboliment epatiku sever (klassifikazzjoni Child-Pugh C), il-valuri medji għal AUC u t1/2 għal sirolimus żdiedu b’210% u 170% rispettivament, u CL/F tnaqqas b’67% meta mqabbel ma’ individwi b’saħħithom normali. Il-half-lives itwal osservati f’pazjenti b’indeboliment epatiku jdewmu milli jintlaħaq l-istat fiss. 

Relazzjoni farmakokinetika/farmakodinamika

Il-farmakokinetika ta’ sirolimus kienet simili f’popolazzjonijiet diversi b’funzjoni renali li tvarja minn normali sa assenti (pazjenti tad-dijalisi).

Pillola Orali

Il-pillola ta’ 0.5 mg mhijiex bijoekwivalenti b’mod sħiħ għall-pilloli ta’ 1 mg, 2 mg u 5 mg meta titqabbel is-Cmax. Għalhekk, ammonti ta’ pilloli ta’ 0.5 mg m’għandhomx jintużaw bħala sostitut għal qawwiet oħra tal-pilloli.

F’individwi b’saħħithom, il-medda medja ta’ bijodisponibilità ta’ sirolimus wara għoti ta’ doża waħda tal-formulazzjoni tal-pillola hija madwar 27% ogħla meta mqabbla mas-soluzzjoni orali. Cmax medja tnaqqset b’35% u tmax medja żdied b’82%. Id-differenza fil-bijodisponibilità kienet anqas qawwija waqt l-għoti fi stat fiss lil riċevituri ta’ trapjanti renali, u ekwivalenza terapewtika kienet murija fi studju każwali ta’ 477 pazjent. Meta pazjenti jkunu ser jaqilbu minn soluzzjoni orali jew formulazzjoni ta’ pillola għall-oħra, hu rakkomandat li tingħata l-istess doża u li tivverifika l-konċentrazzjoni l-aktar baxxa ta’ sirolimus ġimgħa sa ġimagħtejn wara biex tassigura li tibqa’ fil-meded intenzjonati. Il-verifika tal-konċentrazzjonijiet l-aktar baxxi hija rakkomandata wkoll meta jkun hemm bdil bejn qawwiet differenti tal-pilloli.
 
F’24 volontier b’saħħtu li ħadu l-pilloli ta’ Rapamune ma’ ikla b’kontenut għoli ta’ xaħam, Cmax, tmax u AUC urew żidiet ta 65%, 32% u 23% rispettivament. Sabiex titnaqqas il-varjabilità, il-pilloli ta’ Rapamune għandhom jittieħdu konsistentament mal-ikel jew fuq stonku vojt. Il-meraq tal-grejpfrut jaffettwa l-metaboliżmu li jsir permezz ta’ CYP3A4 u għalhekk għandu jkun evitat.

Wara l-għoti ta’ pilloli Rapamune (5 mg) lil individwi f’saħħithom bħala dożi waħdanin, il-konċentrazzjonijiet ta’ sirolimus huma proporzjonali għad-doża bejn 5 u 40 mg.

Studji kliniċi dwar Rapamune ma kinux jinkludu numru suffiċjenti ta’ pazjenti li kellhom iktar minn 65 sena biex jiġi stabbilit jekk dawn humiex ser jirrispondu b’mod differenti minn pazjenti iżgħar. Il-pilloli Rapamune mogħtija lil 12-il pazjent li kellhom trapjant tal-kliewi u li kellhom iktar minn 65 sena, taw riżultati simili bħal dawk ta’ pazjenti adulti (n = 167) li kellhom minn 18 sa 65 sena.

Terapija inizjali (2 sa 3 xhur wara t-trapjant): F’ħafna mill-pazjenti li rċevew il-pilloli ta’ Rapamune b’doża inizjali ta’ 6 mg segwita b’doża inizjali ta’ manteniment ta’ 2 mg, il-konċentrazzjonijiet ta’ sirolimus fid-demm sħiħ fl-iktar livell baxx, malajr laħqu l-konċentrazzjonijiet fissi fi ħdan il-livelli rakkomandati (4 sa 12 ng/mL, assaġġ kromatografiku). Il-parametri farmakokinetiċi ta’ sirolimus b’dożi ta’ 2 mg kuljum ta’ pilloli ta’ Rapamune li ttieħdu ma’ mikroemulsjoni ta’ ciclosporin (4 sigħat qabel il-pilloli ta’ Rapamune) u kortikosterojdi fi 13-il pazjent li kellhom trapjant renali, bbażata fuq dejta miġbura xahar u tliet xhur wara t-trapjant kienu: Cmin,ss, 7.39 ± 2.18 ng/mL; Cmax,ss, 15.0 ± 4.9 ng/mL; tmax,ss, 3.46 ± 2.40 sigħat; AUCτ,ss, 230 ± 67 ng·siegħa/mL; CL/F/W, 139 ± 63 mL/siegħa/kg (parametri kkalkulati minn riżultati ta’ testijiet LC-MS/MS). Ir-riżultati korrispondenti għal mediċina meħuda bħala soluzzjoni orali fl-istess studju kliniku kienu: Cmin,ss, 5.40 ± 2.50 ng/mL; Cmax,ss, 14.4 ± 5.3 ng/mL; tmax,ss, 2.12 ± 0.84 sigħat; AUCτ,ss, 194 ± 78 ng·siegħa/mL; CL/F/W, 173 ± 50 mL/siegħa/kg. Il-konċentrazzjonijiet ta’ sirolimus fid-demm sħiħ fl-aktar livell baxx, kif mkejla LC/MS/MS, kienu korrelatati b’mod sinifikattiv (r2 = 0.85) ma’ AUCτ,ss.

Ibbażati fuq monitoraġġ fil-pazjenti kollha waqt il-perjodu tat-terapija konkomitanti b’ciclosporin, il-konċentrazzjonijiet l-aktar baxxi (espressi bħala valuri ta’ assaġġi kromatografiċi) medji (10, 90 percentili) u dożi meħuda kuljum kienu 8.6 ± 3.0 ng/mL (5.0 sa 13 ng/mL) u 2.1 ± 0.70 mg (1.5 sa 2.7 mg), rispettivament (ara sezzjoni 4.2).

Terapija ta’ manteniment: Wara t-twaqqif ta’ ciclosporin, minn xahar 3 sa xahar 12, il-konċentrazzjonijiet l-aktar baxxi (espressi bħala valuri ta’ assaġġi kromatografiċi) medji (10, 90 percentili) u dożi ta’ kuljum kienu 19 ± 4.1 ng/mL (14 sa 24 ng/mL) u 8.2 ± 4.2 mg (3.6 sa 13.6 mg), rispettivament (ara sezzjoni 4.2). Għalhekk, id-doża ta’ sirolimus kienet madwar 4 darbiet ogħla biex tagħti kont kemm tan-nuqqas ta’ interazzjoni farmakokinetika (żieda doppja) u l-ħtieġa immunosoppressiva awmentata fin-nuqqas ta’ ciclosporin (żieda doppja).

Limfanġjolejomijomatożi (LAM)

Fi prova klinika ta’ pazjenti b’LAM, il-konċentrazzjoni minima ta’ sirolimus fid-demm sħiħ medjana wara 3 ġimgħat ta’ riċeviment ta’ pilloli ta’ sirolimus b’doża ta’ 2 mg/jum kienet ta’ 6.8 ng/mL (medda interkwartili 4.6 sa 9.0 ng/mL; n=37). B’kontroll tal-konċentrazzjoni (konċentrazzjonijiet fil-mira 5 sa 15 ng/mL), il-konċentrazzjoni medjana ta’ sirolimus fl-aħħar tal-kura ta’ 12-il xahar kienet ta’ 6.8 ng/mL (medda interkwartili 5.9 sa 8.9 ng/mL; n=37).

5.3	Tagħrif ta' qabel l-użu kliniku dwar is-sigurtà

Ma dehrux effetti mhux mixtieqa waqt studji kliniċi, iżda dehru f’annimali li ġew esposti għal doża daqs dik klinika u jista’ jkollhom rilevanza għall-użu kliniku, kif spjegat: vakwolazzjoni taċ-ċelluli tal-frixa, tħassir tat-tubi testikolari, ulċerazzjoni gastrointestinali, ksur tal-għadam u kallijiet, ematopojesi epatika, u fosfolipidosi pulmonarja.

Sirolimus ma kienx mutaġeniku fl-assaġġi in vitro ta’ mutazzjonijiet batteriċi riversibbli, fl-assaġġ ta’ aberrazzjoni kromosomali taċ-ċellula tal-ovarji tal-Ħamster Ċiniż, fl-assaġġ tal-mutazzjoni ’l quddiem taċ-ċellula tal-limfoma tal-ġurdien, jew fl-assaġġ in vivo tal-mikronukleju tal-ġurdien. 

Studji dwar il-karċinoġeniċità magħmula fuq ġrieden u firien, urew żieda fl-inċidenza ta’ limfomi (fi ġrieden irġiel u nisa), adenoma epatoċellulari u karċinoma (fi ġrieden irġiel) u lewkimja granuloċitika (fi ġrieden nisa).  Huwa magħruf li tumuri malinni (limfoma) sekondarji għall-użu kroniku ta’ mediċini immunosoppressivi jistgħu jseħħu u ġew irrappurtati b’mod rari f’pazjenti. Fil-ġrieden, leżjonijiet ulċerattivi kroniċi fil-ġilda, żdiedu. Il-bidliet jistgħu jkunu relatati ma’ immunosoppressjoni kronika. Fil-firien, adenomi fiċ-ċelluli interstizjali testikolari kienu probabbilment indikattivi ta’ reazzjoni dipendenti fuq l-ispeċi għal-livelli ta’ ormon lewtenizzanti. Dawn huma ġeneralment meqjusa ta’ relevanza klinika limitata.

Fi studji dwar l-effett tossiku fuq is-sistema riproduttiva ġie osservat tnaqqis fil-fertilità ta’ firien irġiel. Tnaqqis parzjalment riversibbli fl-għadd tal-isperma kien irrappurtat fi stħarriġ ta’ 13-il ġimgħa fil-firien. Tnaqqis fil-piż tat-testikoli u/jew leżjonijiet istoloġiċi (eż., atrofija tubulari u ċelluli tubulari ġganti) kienu osservati fil-firien u fi studju fuq ix-xadini. Fil-firien, sirolimus ikkawża tossiċità fl-embriju/fetu li kienet tidher bħala mortalità u tnaqqis fil-piżijiet fetali (b’dewmien assoċjat fl-ossifikazzjoni skeletrika) (ara sezzjoni 4.6).


6.	TAGĦRIF FARMAĊEWTIKU 

6.1	Lista ta’ eċċipjenti

Il-qalba tal-pillola:
 
Lactose monohydrate
Macrogol
Magnesium stearate 
Talc

Il-kisja tal-pillola:

Rapamune 0.5 mg pilloli miksija
Macrogol 
Glycerol monooleate 
Pharmaceutical glaze (Shellac)
Calcium sulfate 
Microcrystalline cellulose 
Sucrose 
Titanium dioxide 
Iron oxide isfar (E172)
[bookmark: OLE_LINK2]Iron oxide kannella (E172)
Poloxamer 188 
α-tocopherol
Povidone 
Carnauba wax
Linka tal-istampar (Shellac, Iron Oxide Aħmar, Propylene Glycol [E1520], Soluzzjoni ta’ Ammonja Konċentrata, Simethicone)

Rapamune 1 mg pilloli miksija
Macrogol
Glycerol monooleate
Pharmaceutical glaze (shellac)
Calcium sulfate
Microcrystalline cellulose
Sucrose
Titanium dioxide
Poloxamer 188
‑tocopherol
Povidone
Carnauba wax 
Linka tal-istampar (Shellac, Iron Oxide Aħmar, Propylene Glycol [E1520], Soluzzjoni ta’ Ammonja Konċentrata, Simethicone)

Rapamune 2 mg pilloli miksija
Macrogol
Glycerol monooleate
Pharmaceutical glaze (shellac)
Calcium sulfate
Microcrystalline cellulose
Sucrose
Titanium dioxide
Iron oxide isfar (E172)
Iron oxide kannella (E172)
Poloxamer 188
‑tocopherol
Povidone
Carnauba wax 
Linka tal-istampar (Shellac, Iron Oxide Aħmar, Propylene Glycol [E1520], Soluzzjoni ta’ Ammonja Konċentrata, Simethicone)

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

Rapamune 0.5 mg pilloli miksija
3 snin.

Rapamune 1 mg pilloli miksija
3 snin.

Rapamune 2 mg pilloli miksija
3 snin.

6.4	Prekawzjonijiet speċjali għall-ħażna

Taħżinx f’temperatura ’l fuq minn 25ºC.

Żomm il-folja fil-kartuna ta' barra sabiex tilqa’ mid-dawl. 

6.5	In-natura tal kontenitur u ta’ dak li hemm ġo fih

Pakketti ta' 30 u 100 pillola fil-folji tal-aluminju magħmulin minn polyvinyl chloride ċara (PVC)/polyethylene (PE)/polychlorotrifluoroethylene (Aclar). 

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali li għandhom jittieħdu meta jintrema 
 
Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Pfizer Europe MA EEIG
Boulevard de la Plaine 17
1050 Bruxelles
Il-Belġju


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

Rapamune 0.5 mg pilloli miksija
EU/1/01/171/013-14

Rapamune 1 mg pilloli miksija
EU/1/01/171/007-8

Rapamune 2 mg pilloli miksija
EU/1/01/171/009-010


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 13 ta’ Marzu 2001
Data tal-aħħar tiġdid: 13 ta’ Marzu 2011


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

























ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONI RIGWARD IL-PROVVISTA U L-UŻU

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

A.	MANIFATTUR(I) responsabbli għall-ħruġ tal-lott

Isem u indirizz tal-manifatturi responsabbli għall-ħruġ tal-lott

Rapamune 1 mg/mL soluzzjoni orali:

Pfizer Service Company BV
Hermeslaan 11 
1932 Zaventem
Il-Belġju

Rapamune 0.5 mg pilloli miksijin, Rapamune 1 mg pilloli miksijin, Rapamune 2 mg pilloli miksijin:

Pfizer Ireland Pharmaceuticals Unlimited Company
[bookmark: _Hlk210740958]Little Connell, Newbridge, Co. Kildare, W12 HX57
L-Irlanda

Pfizer Manufacturing Deutschland GmbH
Mooswaldallee 1
79108 Freiburg Im Breisgau
Ġermanja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott konċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingћata b’riċetta speċjali u ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

· Pjan tal-ġestjoni tar-riskju (RMP) 

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP. 

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni; 
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

























ANNESS III

TIKKETTAR U FULJETT TA’ TAGĦRIF

























A. TIKKETTAR


	TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT 

KARTUNA TA’ BARRA 




	1.	ISEM TAL-PRODOTT MEDIĊINALI



Rapamune 1 mg/mL soluzzjoni orali
sirolimus


	2.	DIKJARAZZJONI TAS-SUSTANZA(I) ATTIVA(I)



Kull mL ta’ Rapamune fih 1 mg sirolimus.
Kull flixkun ta’ 60 mL ta’ Rapamune fih 60 mg ta’ sirolimus.


	3.	LISTA TA’ EĊĊIPJENTI



Fih ukoll: ethanol, propylene glycol (E1520), soya fatty acids. Ara l-fuljett ta’ tagħrif għal aktar informazzjoni.


	4.	GĦAMLA FARMAĊEWTIKA U KONTENUT



Soluzzjoni orali

1 flixkun
30 siringa tad-dożaġġ
1 adapter tas-siringi
1 kaxxa li ġġorrha miegħek


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. 
Aħżen fil-flixkun oriġinali sabiex tilqa’ mid-dawl.

Uża fi żmien 30 jum wara li tiftaħ il-flixkun.
Uża fi żmien 24 siegħa wara li timla s-siringa għad-dożaġġ.
Wara d-dilwizzjoni, il-preparazzjoni għandha tintuża immedjatament.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN 




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 



EU/1/01/171/001


	13.	NUMRU TAL-LOTT 



Lott


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU



 
16.	INFORMAZZJONI BIL-BRAILLE

Rapamune 1 mg/mL


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


	
TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT 

KARTUNA TAN-NOFS




	1.	ISEM TAL-PRODOTT MEDIĊINALI



Rapamune 1 mg/mL soluzzjoni orali
sirolimus


	2.	DIKJARAZZJONI TAS-SUSTANZA(I) ATTIVA(I)



Kull mL ta’ Rapamune fih 1 mg sirolimus.
Kull flixkun ta’ 60 mL ta’ Rapamune fih 60 mg ta’ sirolimus.


	3.	LISTA TA’ EĊĊIPJENTI



Fih ukoll: ethanol, propylene glycol (E1520), soya fatty acids. Ara l-fuljett ta’ tagħrif għal aktar informazzjoni


	4.	GĦAMLA FARMAĊEWTIKA U KONTENUT



Soluzzjoni orali
Flixkun ta' 60 mL


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. Aħżen fil-flixkun oriġinali sabiex tilqa’ mid-dawl.

Uża fi żmien 30 jum wara li tiftaħ il-flixkun.
Uża fi żmien 24 siegħa wara li timla s-siringa għad-dożaġġ.

Wara d-dilwizzjoni, il-preparazzjoni għandha tintuża immedjatament.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 



EU/1/01/171/001


	13.	NUMRU TAL-LOTT 



Lott


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE




	TAGĦRIF LI GĦANDU JIDHER FUQ IL-PAKKETT LI JMISS MAL-PRODOTT 

TIKKETTA TAL-FLIXKUN




	1.	ISEM TAL-PRODOTT MEDIĊINALI



Rapamune 1 mg/mL soluzzjoni orali
sirolimus


	2.	DIKJARAZZJONI TAS-SUSTANZA(I) ATTIVA(I)



Kull mL ta’ Rapamune fih 1 mg sirolimus.
Kull flixkun ta’ 60 mL ta’ Rapamune fih 60 mg ta’ sirolimus.


	3.	LISTA TA’ EĊĊIPJENTI



Fih ukoll: ethanol, propylene glycol (E1520), soya fatty acids. Ara l-fuljett ta’ tagħrif għal aktar informazzjoni.


	4.	GĦAMLA FARMAĊEWTIKA U KONTENUT



60 mL soluzzjoni orali.


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS

Data meta nfetaħ


	9.	KONDIZZJONIJIET SPEĊJALI TA’ KIF JINĦAŻEN



Aħżen fi friġġ. Aħżen fil-flixkun oriġinali sabiex tilqa’ mid-dawl.

Uża fi żmien 30 jum wara li tiftaħ il-flixkun.
Uża fi żmien 24 siegħa wara li timla s-siringa għad-dożaġġ. 
Wara d-dilwizzjoni, il-preparazzjoni għandha tintuża immedjatament.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 



EU/1/01/171/001


	13.	NUMRU TAL-LOTT 



Lott


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




	16.	INFORMAZZJONI BIL-BRAILLE





	TAGĦRIF LI GĦANDU JIDHER FUQ IL-PAKKETT TA’ BARRA

KARTUN - PAKKETTI TA’ 30 U 100 PILLOLA




	1.	ISEM TAL-PRODOTT MEDIĊINALI



Rapamune 0.5 mg pilloli miksija
sirolimus


	2.	DIKJARAZZJONI TAS-SUSTANZA(I) ATTIVA(I)



Kull pillola miksija fiha 0.5 mg sirolimus.


	3.	LISTA TA’ EĊĊIPJENTI



Fih ukoll: lactose monohydrate, sucrose. Ara l-fuljett ta’ tagħrif għal aktar informazzjoni.


	4.	GĦAMLA FARMAĊEWTIKA U KONTENUT



30 pillola miksija
100 pillola miksija


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Tfarrakx, tomgħodx u taqsamx il-pillola.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Taħżinx f’temperatura ’l fuq minn 25ºC.
Żomm il-folja fil-kartuna ta’ barra sabiex tilqa’ mid-dawl.
 Taħżinx f’temperatura ’l fuq minn 25˚C.


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 



EU/1/01/171/013 30 pillola
EU/1/01/171/014 100 pillola


	13.	NUMRU TAL-LOTT 



Lott


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

Rapamune 0.5 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJA




	1.	ISEM TAL-PRODOTT MEDIĊINALI



Rapamune 0.5 mg pilloli 
sirolimus


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG


	3.	DATA TA’ SKADENZA



JIS


	4.	NUMRU TAL-LOTT 



Lott


5.	OĦRAJN



	TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT 

KARTUN – PAKKETTI Ta’ 30 U 100 PILLOLA




	1.	ISEM TAL-PRODOTT MEDIĊINALI



Rapamune 1 mg pilloli miksija
sirolimus


	2.	DIKJARAZZJONI TAS-SUSTANZA(I) ATTIVA(I)



Kull pillola miksija fiha 1 mg sirolimus.


	3.	LISTA TA’ EĊĊIPJENTI



Fih ukoll: lactose monohydrate, sucrose. Ara l-fuljett ta’ tagħrif għal aktar informazzjoni


	4.	GĦAMLA FARMAĊEWTIKA U KONTENUT



30 pillola miksija
100 pillola miksija


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu
Tfarrakx, tomgħodx u taqsamx il-pillola
Użu orali 


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS 

 
	9.	KONDIZZJONIJIET SPEĊJALI TA’ KIF JINĦAŻEN



Taħżinx f’temperatura ’l fuq minn 25ºC.
Żomm il-folja fil-kartuna ta’ barra sabiex tilqa’ mid-dawl. 


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN 




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 



EU/1/01/171/007 30 pillola
EU/1/01/171/008 100 pillola


	13.	NUMRU TAL-LOTT 



Lott


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

Rapamune 1 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC 
SN
NN




	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJA




	1.	ISEM TAL-PRODOTT MEDIĊINALI



Rapamune 1 mg pilloli 
sirolimus


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG


	3.	DATA TA’ SKADENZA



JIS


	4.	NUMRU TAL-LOTT 



Lott 


5.	OĦRAJN




	TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT

KARTUN - PAKKETTI TA’ 30 U 100 PILLOLA




	1.	ISEM TAL-PRODOTT MEDIĊINALI



Rapamune 2 mg pilloli miksija
sirolimus


	2.	DIKJARAZZJONI TAS-SUSTANZA(I) ATTIVA(I)



Kull pillola miksija fiha 2 mg sirolimus.


	3.	LISTA TA’ EĊĊIPJENTI



Fih ukoll: lactose monohydrate, sucrose. Ara l-fuljett ta’ tagħrif għal aktar informazzjoni


	4.	GĦAMLA FARMAĊEWTIKA U KONTENUT



30 pillola miksija
100 pillola miksija


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Tfarrakx, tomgħodx u taqsamx il-pillola
Użu orali


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



JIS


	9.	KONDIZZJONIJIET SPEĊJALI TA’ KIF JINĦAŻEN



Taħżinx f’temperatura ’l fuq minn 25˚C.
Żomm il-folja fil-kartuna ta’ barra sabiex tilqa’ mid-dawl. 


	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG
Boulevard de la Plaine 17
1050 Bruxelles
Il-Belġju


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 



EU/1/01/171/009 30 pillola
EU/1/01/171/010 100 pillola


	13.	NUMRU TAL-LOTT 



Lott


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

Rapamune 2 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJA




	1.	ISEM TAL-PRODOTT MEDIĊINALI



Rapamune 2 mg pilloli 
sirolimus


	2.	ISEM TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Pfizer Europe MA EEIG


	3.	DATA TA’ SKADENZA



JIS


	4.	NUMRU TAL-LOTT 



Lott


5.	OĦRAJN



























B. FULJETT TA’ TAGĦRIF
[bookmark: _Hlk11059656][bookmark: _Hlk11059509]
Fuljett ta’ tagħrif: informazzjoni għall-utent

Rapamune 1 mg/mL soluzzjoni orali 
sirolimus

	Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib jew lill-ispiżjar tiegħek.
· Din il-mediċina ġiet  mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett.



F’dan il-fuljett

1.	X’inhu Rapamune u għalxiex jintuża
2.	X’għandek tkun taf qabel ma tieħu Rapamune
3.	Kif għandek tieħu Rapamune
4.	Effetti sekondarji possibbli
5.	Kif taħżen Rapamune
6.	Kontenut tal-pakkett u informazzjoni oħra 


1.	X’inhu Rapamune u għalxiex jintuża

Rapamune fih is-sustanza attiva sirolimus, li tappartjeni għal grupp ta’ mediċini li jissejħu immunosoppressanti. Huwa jgħin biex jikkontrolla s-sistema tal-immunità tal-ġisem wara li tkun irċevejt trapjant ta’ kilwa. 

Rapamune jintuża fl-adulti biex ma jħallix il-ġisem tiegħek jirrifjuta t-trapjant tal-kliewi u hu normalment użat ma’ mediċini immunosoppressanti oħrajn li jissejħu kortikosterojdi u fil-bidu (l-ewwel xahrejn sa 3 xhur) ma’ ciclosporin.

Rapamune jintuża wkoll għall-kura ta’ pazjenti b’limfanġjolejomijomatożi sporadika (S-LAM) b’marda tal-pulmun moderata jew b’funzjoni tal-pulmun li qed tonqos. S-LAM hija marda tal-pulmun rari progressiva li taffettwa b’mod predominanti nisa li jistgħu joħorġu tqal. L-aktar sintomu komuni ta’ S-LAM huwa qtugħ ta’ nifs.


2.	X’għandek tkun taf qabel ma tieħu Rapamune

Tiħux Rapamune

· jekk inti allerġiku għal sirolimus jew għal xi sustanza oħra ta’ din il-mediċina (elenkati fis-sezzjoni 6).
· jekk inti allerġiku għall-karawett jew għas-soja

Twissijiet u prekawzjonijiet

Kellem lit-tabib jew lill-ispiżjar tiegħek qabel tieħu Rapamune:

· Jekk għandek xi problemi tal-fwied jew kellek xi marda li setgħet attakkatlek il-fwied, jekk jogħġbok għid lit-tabib tiegħek għaliex din tista’ taffettwa d-doża ta’ Rapamune li ser tirċievi u tista’ tirriżulta f’li jkollok testijiet addizzjonali tad-demm.
· Rapamune, bħal mediċini immunosoppressivi oħrajn, jista’ jnaqqas l-ħila tal-ġisem tiegħek biex jiġġieled l-infezzjonijiet u jista’ jżid r-riskju li tiżviluppa kanċer tat-tessuti tal-limfa u tal-ġilda.
· Jekk għandek indiċi ta’ piż tal-ġisem (BMI) ta’ iżjed minn 30 kg/m2, tista’ tkun f’riskju miżjud għal fejqan anormali ta’ feriti.
· Jekk inti kkunsidrat li int f’riskju għoli għal rifjut tal-kliewi, bħal pereżempju jekk kellek trapjant fil-passat li ntilef minħabba li ġie rrifjutat minn ġismek.

It-tabib tiegħek ser jagħmillek testijiet sabiex jistudja l-livelli ta’ Rapamune fid-demm tiegħek. It-tabib tiegħek ser jagħmillek ukoll testijiet sabiex jara kif il-kliewi qegħdin jiffunzjonaw, u possibbilment kif il-fwied jiffunzjona, matul il-kura b’Rapamune.

L-espożizzjoni għad-dawl tax-xemx u d-dawl UV għandha tiġi ristretta billi tgħatti l-ġilda tiegħek bil-ħwejjeġ u tuża krema li għandha fattur għoli ta’ protezzjoni minħabba li r-riskju tal-kanċer tal-ġilda jiżdied.

Tfal u adolexxenti

Hemm esperjenza limitata dwar l-użu ta’ Rapamune fi tfal u adolexxenti ta’ inqas minn 18-il sena.  Għalhekk, l-użu ta’ Rapamune mhux rakkomandat f’din il-popolazzjoni.

Mediċini oħra u Rapamune

Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċina oħra.

Xi mediċini jistgħu jinterferixxu mal-azzjoni ta’ Rapamune u, għalhekk, aġġustament fid-doża ta’ Rapamune jista’ jkun meħtieġ. B’mod partikolari, għandek tinforma lit-tabib jew lill-ispiżjar jekk qed tieħu xi waħda minn dawn li ġejjin:

· xi mediċini immunosoppressanti oħra. 
· antibijotiċi jew mediċini antifungali użati biex jikkuraw infezzjonijiet eż. clarithromycin, erythromycin, telithromycin, troleandomycin, rifabutin, clotrimazole, fluconazole, itraconazole. Mhuwiex rakkomandat li Rapamune jittieħed ma’ rifampicin, ketoconazole jew voriconazole. 
· kwalunkwe mediċini għal pressjoni tad-demm għolja jew mediċini għal problemi tal-qalb li jinkludu nicardipine, verapamil u diltiazem.
· mediċini antiepilettiċi li jinkludu carbamazepine, phenobarbital, phenytoin.
· mediċini użati biex jikkuraw ulċeri jew disturbi gastriontestinali oħra bħal cisapride, cimetidine, metoclopramide.
· bromocriptine (użat biex jikkura l-marda ta’ Parkinson u disturbi ormonali diversi), danazol (użat fil-kura ta’ disturbi ginekoloġiċi), jew inibituri tal-protease (eż. għal HIV u epatite Ċ bħal ritonavir, indinavir, boceprevir, u telaprevir).
· St. John’s Wort (Hypericum perforatum)
· letermovir (mediċina antivirali li tipprevjeni milli timrad biċ-ċitomegalovirus).
· cannabidiol (użi, fost oħrajn, jinkludu t-trattament ta’ aċċessjonijiet).

L-użu ta’ tilqim ħaj għandu jiġi evitat mal-użu ta’ Rapamune. Qabel it-tilqim, jekk jogħġbok informa lit-tabib jew lill-ispiżjar tiegħek li inti qed tirċievi Rapamune. 

L-użu ta’ Rapamune jista’ jwassal għal żieda fil-livelli ta’ kolesterol u trigliċeridi (xaħmijiet fid-demm) fid-demm tiegħek li jistgħu jinħtieġu trattament. Mediċini magħrufa bħala "statins” u “fibrates” użati biex jittrattaw kolesterol u trigliċeridi elevati ġew assoċjati ma’ riskju ogħla ta’ kollass muskolari (rabdomajoliżi). Jekk jogħġbok informa lit-tabib tiegħek jekk qed tieħu mediċini biex jitnaqqas ix-xaħam fid-demm tiegħek.

L-użu kombinat ta’ Rapamune flimkien ma’ inibituri ta’ enzimi li jibdlu angiotensin (ACE) (tip ta’ mediċina li tintuża biex tbaxxi l-pressjoni tad-demm) tista’ tirriżulta f’reazzjonijiet allerġiċi. Jekk jogħġbok għid lit-tabib tiegħek jekk qed tieħu xi waħda minn dawn il-mediċini.

Rapamune ma’ ikel u xorb

Rapamune għandu jittieħed b’mod konsistenti jew mal-ikel jew fuq stonku vojt. Jekk tippreferi li tieħu Rapamune mal-ikel, allura għandek dejjem tieħdu mal-ikel. Jekk tippreferi li tieħu Rapamune fuq stonku vojt, allura għandek dejjem tieħdu fuq stonku vojt. L-ikel jista’ jaffettwa l-ammont ta’ mediċina li jidħol fiċ-ċirkolazzjoni tad-demm tiegħek, u li tieħu l-mediċina b’mod konsistenti jfisser li l-livelli ta’ Rapamune fid-demm jibqgħu iktar stabbli.

Tiħux Rapamune mal-meraq tal-grejpfrut.

Tqala, treddigħ u fertilità

Rapamune m’għandux jintuża waqt it-tqala ħlief jekk ikun hemm bżonnu b’mod ċar. Għandek tuża metodi effettivi ta’ kontraċezzjoni meta tkun qed tieħu Rapamune u għal 12-il ġimgħa wara li titwaqqaf il-kura. Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Mhux magħruf jekk Rapamune jitneħħiex fil-ħalib tas-sider. Pazjenti li jkunu qed jieħdu Rapamune għandhom iwaqqfu t-treddigħ.

Tnaqqis fl-għadd tal-isperma huwa assoċjat mal-użu ta’ Rapamune u ġeneralment jerġa’ lura għan-normal ġaladarba l-kura titwaqqaf.

Sewqan u tħaddim ta’ magni

Għalkemm il-kura b’Rapamune mhix mistennija li taffettwa l-ħila tiegħek biex issuq, jekk għandek xi dubji staqsi li t-tabib tiegħek.

Rapamune fih ethanol (alkoħol)

Rapamune fih sa 3.17 % vol ta’ ethanol (alkoħol). Doża għolja tal-bidu ta’ 6 mg fiha sa 150 mg ta’ alkoħol li hu ekwivalenti għal 3.80 mL ta’ birra jew 1.58 mL ta’ nbid. Dan l-ammont ta’ alkoħol jista’ jkun ta’ ħsara għal dawk li jbatu mill-alkoħoliżmu kif ukoll għan-nisa tqal jew li jkunu qed ireddgħu, għat-tfal u gruppi li qegħdin f’riskju għoli bħal pazjenti b’mard fil-fwied, jew epilessija. L-alkoħol jista’ jimmodifika jew iżid l-effett ta’ mediċini oħra.

Dożi ta’ manteniment ta’ 4 mg jew inqas fihom ammonti żgħar ta’ ethanol (100 mg jew inqas) li x’aktarx ikunu baxxi wisq biex jagħmlu l-ħsara.


3.	Kif għandek tieħu Rapamune

Dejjem għandek tieħu din il-mediċina skont il-parir eżatt tat-tabib tiegħek. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

It-tabib tiegħek se jiddeċiedi kemm għandha tkun id-doża ta’ Rapamune li għandek tieħu u kemm-il darba għandek teħodha. Imxi eżatt mal-istruzzjonijiet li tak it-tabib tiegħek, u qatt tbiddel id-doża minn jeddek. 

Rapamune hu għal użu orali biss. Informa lit-tabib tiegħek jekk ikollok xi diffikultà biex tieħu s-soluzzjoni orali.

Rapamune għandu jittieħed b’mod konsistenti, jew mal-ikel jew fuq stonku vojt.

Trapjant tal-Kliewi
It-tabib tiegħek jagħtik doża inizjali ta’ 6 mg kemm jista’ jkun malajr wara l-operazzjoni tat-trapjant tal-kliewi. Wara tkun trid tieħu 2 mg ta’ Rapamune kuljum, sakemm it-tabib ma jordnax xorta oħra. Id-doża tieghek se tiġi aġġustata skont il-livell ta’ Rapamune fid-demm tiegħek. It-tabib tiegħek ikun irid jagħmel testijiet tad-demm biex ikejjel il-konċentrazzjoni ta’ Rapamune. 

Jekk inti qed tieħu ciclosporin, inti trid tieħu ż-żewġ mediċini f’ħin ta’ madwar 4 sigħat differenza bejniethom.

Hu rakkomandat li Rapamune jintuża l-ewwel flimkien ma’ ciclosporin u kortikosterojdi. Wara 3 xhur, it-tabib tiegħek jista’ jwaqqaf jew Rapamune jew ciclosporin, għax mhux rakkomandat li dawn il-mediċini jittieħdu flimkien wara dan il-perjodu. 

Limfanġjolejomijomatożi Sporadika (S-LAM)
It-tabib tiegħek se jagħtik 2 mg ta’ Rapamune kuljum, sakemm it-tabib ma jordnax xorta oħra. Id-doża tiegħek se tiġi aġġustata skont il-livell ta’ Rapamune fid-demm tiegħek. It-tabib tiegħek se jkun irid jagħmel testijiet tad-demm biex ikejjel il-konċentrazzjonijiet ta’ Rapamune.

Istruzzjonijiet kif tiddilwi Rapamune

1. Neħħi t-tapp mill-flixkun billi tagħfas it-tikketta ta’ fuq it-tapp u ddawwar. Daħħal l-adapter tas-siringa fil-flixkun sakemm ikun eżatt ma’ għonq il-flixkun. Tippruvax tneħħi l-adapter tas-siringa mill-flixkun ġaladarba tkun daħħaltu.

[image: ]

2. 	Bil-planġer magħfus kollu, daħħal waħda mis-siringi tad-doża fil-bokka tal-adapter.

[image: ]

3.	Iġbed l-ammont eżatt ta’ Rapamune soluzzjoni orali, kif preskritt lilek mit-tabib tiegħek. Dan tagħmlu billi tiġbed ’il barra bil-mod il-parti ta’ wara tas-siringa tad-doża sakemm il-livell tas-soluzzjoni orali jkun livell mal-marka adattata ta’ fuq is-siringa tad-doża. Il-flixkun għandu jinżamm f’pożizzjoni wieqfa meta tinġibed is-soluzzjoni minnu. Jekk tara xi bżieżaq fis-soluzzjoni orali fis-siringa tad-doża waqt li tkun qed tiġbed, erġa’ battal Rapamune fil-flixkun u irrepeti l-proċedura. Jista’ jkollok bżonn tirrepeti pass 3 aktar minn darba biex tagħti d-doża tiegħek. 

[image: ]

4.	Jista’ jkun li ngħatajt struzzjonijiet biex tieħu Rapamune soluzzjoni orali f’ħin partikulari tal-ġurnata. Jekk ikollok bżonn iġġorr il-mediċina miegħek, imla s-siringa tad-doża sal-marka adattata u poġġi t-tapp magħluq tajjeb fuqha – it-tapp irid jidħol f’postu. Wara poġġi s-siringa tad-doża magħluqa fil-kaxxa tal-ġarr ipprovduta. Il-mediċina miżmuma fis-siringa għandha tinżamm f’temperatura tal-kamra (li ma taqbiżx 25°C) jew fi friġġ. Din għandha tittieħed fi żmien 24 siegħa.

[image: ][image: ]

5.	Battal il-mediċina li hemm fis-siringa tad-doża f’reċipjent tal-ħġieġ jew tal-plastik li jesa’ mill-inqas 60 mL ta’ ilma jew meraq tal-larinġ. Ħawwad sewwa għal minuta u ixorbu mill-ewwel. Erġa’ imla t-tazza mill-inqas 120 mL ta’ ilma jew meraq tal-larinġ, ħawwad tajjeb u ixrob mill-ewwel. L-ebda likwidu ieħor, inkluż il-meraq tal-grejpfrut, m’għandu jintuża għat-taħlita. Is-siringa tad-doża u t-tapp għandhom jintużaw darba biss u wara jiġu mormija. 

Meta titpoġġa fil-friġġ, is-soluzzjoni ta’ ġol-flixkun tista’ tiċċajpar. Jekk jiġri dan, ġib Rapamune soluzzjoni orali għat-temperatura tal-kamra u ċaqalqu bil-mod. Il-preżenza ta’ dan iċ-ċpar ma taffettwax il-kwalità ta’ Rapamune. 

Jekk tieħu Rapamune aktar milli suppost 

Jekk ħadt aktar mediċina milli għaliha ngħatajt ir-riċetta, ikkuntattja tabib jew mur mill-ewwel fl-eqreb sptar fid-dipartiment tal-emerġenza. Dejjem ħu miegħek il-flixkun tal-mediċina bit-tikketta fuqu, anke jekk ikun vojt.

Jekk tinsa tieħu Rapamune

Jekk tinsa tieħu Rapamune, ħudu malli tiftakar, iżda mħux fiż-żmien ta’ 4 sigħat li jmissek tieħu id-doża ta’ ciclosporin. Wara dan, kompli ħu l-mediċini bħas-soltu. M’għandekx tieħu doża doppja biex tpatti għal kull doża ta’ Rapamune li tkun insejt tieħu, u ftakar dejjem li jridu jgħaddu madwar 4 sigħat bejn Rapamune u ciclosporin. Jekk tinsa kompletament tieħu doża ta’ Rapamune, għandek tgħarraf b’dan lit-tabib tiegħek.

Jekk tieqaf tieħu Rapamune

M’għandekx tieqaf tieħu Rapamune, ħlief jekk it-tabib tiegħek jgħidlek tagħmel hekk, għax tirriskja li titlef it-trapjant tiegħek.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli 

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Reazzjonijiet allerġiċi

Għandek tara lit-tabib tiegħek immedjatament jekk ikollok sintomi, bħal nefħa fil-wiċċ, fl-ilsien u/jew fin-naħa ta’ wara tal-ħalq (farinġi), u/jew diffikultajiet biex tieħu n-nifs (anġjoedema), jew kundizzjoni tal-ġilda fejn il-ġilda tista’ titqaxxar (dermatite bil-qxur). Dawn jistgħu jkunu sintomi ta’ reazzjoni allerġika serja. 

Ħsara fil-kliewi b’għadd baxx ta’ ċelluli tad-demm (purpura tromboċitopenika/sindrome uremiku emolitiku)

Meta jittieħed ma’ mediċini msejħa inibituri ta’ calcineurin (ciclosporin jew tacrolimus), Rapamune jista’ jżid ir-riskju ta’ ħsara fil-kliewi b’għadd baxx ta’ plejlits fid-demm u għadd baxx ta’ ċelluli tad-demm ħomor, b’raxx jew mingħajru (purpura tromboċitopenika/sindrome uremiku emolitiku). Jekk ikollok sintomi bħal tbenġil jew raxx, tibdil fl-awrina, jew tibdil fl-imġiba jew kwalunkwe sintomi oħrajn li jkunu serji, mhux tas-soltu jew li jdumu għal tul ta’ żmien, ikkuntattja lit-tabib tiegħek.

Infezzjonijiet

Rapamune inaqqas il-mekkaniżmi tad-difiża ta’ ġismek stess. Konsegwentement, ġismek mhux ser jaħdem bl-aħjar mod fil-ġlieda tiegħu kontra l-infezzjonijiet. Għalhekk jekk qed tieħu Rapamune, tista’ tieħu iktar infezzjonijiet mis-soltu, bħal infezzjonijiet tal-ġilda, tal-ħalq, tal-istonku u tal-imsaren, tal-pulmun u tal-apparat tal-awrina (ara l-lista hawn taħt). Għandek tikkuntattja lit-tabib tiegħek immedjatament jekk ikollok sintomi li huma serji, mhux tas-soltu jew li jdumu għal tul ta’ żmien.

Frekwenzi tal-effetti sekondarji 

Komuni ħafna: jista’ jaffettwa lil aktar minn persuna 1 minn kull 10

· Akkumulazzjoni ta’ fluwidu madwar il-kliewi 
· Nefħa tal-ġisem li tinkludi nefħa fl-idejn u fis-saqajn
· Uġigħ
· Deni
· Uġigħ ta’ ras
· Żieda fil-pressjoni tad-demm
· Uġigħ fl-istonku, dijarea, stitikezza, nawsja
· Tnaqqis fin-numru ta’ ċelluli tad-demm ħomor, tnaqqis fin-numru ta’ plejtlets tad-demm
· Żieda ta’ xaħam fid-demm (kolesterol u/jew trigliċeridi), żieda ta’ zokkor fid-demm, livell baxx ta’ potassju fid-demm, livell baxx ta’ fosfru fid-demm, żieda fil-livell ta’ lactate dehydrogenase fid-demm, żieda fil-livell ta’ krejatinina fid-demm
· Uġigħ fil-ġogi
· Akne
· Infezzjoni fl-apparat tal-awrina
· Pnewmonja u infezzjonijiet batterjali, virali, u fungali oħrajn
· Tnaqqis fin-numru ta’ ċelluli li jiġġieldu l-infezzjoni fid-demm (ċelluli tad-demm bojod)
· Dijabete
· Testijiet tal-funzjoni tal-fwied b’riżultat anormali, livelli għoljin ta’ enzimi AST u/jew ALT
· tal-fwied
· Raxx
· Livell għoli ta’ proteina fl-awrina
· Disturbi fil-mestrwazzjoni (li jinkludu ebda pirjid, jew pirjids mhux frekwenti jew li fihom joħroġ ħafna demm)
· Fejqan bil-mod (dan jista’ jinkludi s-separazzjoni tas-saffi ta’ ferita kirurġika jew linja ta’ punti)
· Rata mgħaġġla ta’ taħbit tal-qalb
· Hemm tendenza ġenerali li l-fluwidu jakkumula f’diversi tessuti.

Komuni: jista’ jaffettwa sa persuna 1 minn kull 10

· Infezzjonijiet (li jinkludu infezzjonijiet ta’ periklu għall-ħajja)
· Tagħqid tad-demm fir-riġlejn
· Tagħqid tad-demm fil-pulmun
· Feriti fil-ħalq
· Akkumulazzjoni ta’ fluwidu fiż-żaqq
· Ħsara fil-kliewi b’għadd baxx ta’ plejtlits fid-demm u għadd baxx ta’ ċelluli tad-demm ħomor, bir-raxx jew mingħajru (purpura tromboċitopenika/sindrome uremiku emolitiku) 
· Livelli baxxi ta’ tip ta’ ċelluli tad-demm bojod imsejħa newtrofili
· Deterjorament tal-għadam
· Infjammazzjoni li tista’ twassal għal ħsara fil-pulmun, fluwidu madwar il-pulmun
· Fsada mill-imnieħer
· Kanċer fil-ġilda
· Infezzjoni fil-kliewi
· Ċesti fl-ovarji
· Akkumulazzjoni ta’ fluwidu fil-membrana madwar il-qalb li, f’xi każijiet tista’ tnaqqas il-ħila tal-qalb li tippompja d-demm
· Infjammazzjoni tal-frixa
· Reazzjonijiet allerġiċi 
· Ħruq ta’ Sant’Antnin
· Infezzjoni b’ċitolmegalovirus

Mhux komuni: jista’ jaffettwa sa persuna 1 minn kull 100
	
· Kanċer tat-tessut tal-limfa (limfoma/disturb limfoproliferattiv wara t-trapjant), tnaqqis kombinat fl-ammont ta’ ċelluli tad-demm ħomor, ċelluli bojod tad-demm u plejtlits fid-demm
· Ħruġ ta’ demm mill-pulmun
· Proteina fl-awrina, li kultant tkun severa u assoċjata ma’ effetti sekondarji, bħal nefħa
· Ċikatriċi fil-kliewi, li tista’ tnaqqas il-funzjoni tal-kliewi
· Wisq fluwidu jakkumula fit-tessut minħabba funzjoni irregolari tal-limfa 
· Livell baxx ta’ plejtlits fid-demm, bi jew mingħajr raxx (pupura tromboċitopenika)
· Reazzjonijiet allerġiċi serji li jistgħu jikkawżaw tqaxxir tal-ġilda
· Tuberkulożi
· Infezzjoni bil-virus Epstein-Barr
· Dijarea infettiva bi Clostridium difficile
· Ħsara serja fil-fwied

Rari: jista’ jaffettwa sa persuna 1 minn kull 1,000

· Akkumulazzjoni ta’ proteina fil-membrani tal-pulmun li tista’ tfixkel it-teħid tan-nifs
· Reazzjonijiet allerġiċi serji li jistgħu jaffettwaw il-vini/arterji (ara l-paragrafu t’hawn fuq dwar reazzjonijiet allerġiċi)

Mhux magħruf: il-frekwenza ma tistax tiġi stmata mid-data disponibbli

· Sindrome ta’ enċefalopatija riversibbli posterjuri (PRES), sindrome tas-sistema nervuża ċentrali li għandu s-sintomi li ġejjin: uġigħ ta’ ras, dardir, rimettar, konfużjoni, aċċessjonijiet u telf fil-vista. Jekk iseħħ xi wieħed minn dawn li ġejjin, jekk jogħġbok ikkuntattja lit-tabib tiegħek.

Pazjenti b’S-LAM esperjenzaw effetti sekondarji simili għal dawk f’pazjenti li għamlu trapjant tal-kliewi, biż-żieda ta’ telf fil-piż, li jista’ jaffettwa sa 1 minn kull 10 persuni.

Rappurtar tal-effetti sekondarji

Jekk ikollok xi effett sekondarju, kellem lit-tabib,  jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Rapamune

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kartuna wara “JIS”. Id-data ta’ meta tiskadi tirreferi għall-aħħar ġurnata ta’ dak ix-xahar.

Aħżen fi friġġ (2°C - 8°C).
 
Żomm is-soluzzjoni orali ta’ Rapamune fil-flixkun oriġinali sabiex tilqa’ mid-dawl. 

Wara li jinfetaħ il-flixkun, il-kontenut għandu jinżamm fi friġġ u jiġi użat fi żmien 30 jum. Jekk ikun hemm bżonn, inti tista’ żżomm il-flixkun f’temperatura tal-kamra sa 25°C għal żmien qasir, iżda mhux aktar minn 24 siegħa.

Ġaladarba s-siringa għad-dożaġġ tkun imtliet b’Rapamune soluzzjoni orali, din għandha tinżamm fit-temperatura tal-kamra, iżda f’mhux aktar minn 25°C, għal massimu ta’ 24 siegħa.

Ġaladarba l-kontenut tas-siringa għad-dożaġġ jiġi dilwit bl-ilma jew meraq tal-larinġ, il-preparazzjoni għandha tinxtorob immedjatament.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Rapamune

Is-sustanza attiva hi sirolimus. Kull mL ta’ Rapamune soluzzjoni orali fih 1 mg ta’ sirolimus.

Is-sustanzi l-oħra huma:

Polysorbate 80 (E433) u phosal 50 PG (phosphatidylcholine, propylene glycol [E1520], mono-u diglycerides, ethanol, soya fatty acids, u ascorbyl palmitate).

Din il-mediċina fiha madwar 350 mg propylene glycol (E1520) f’kull mL.

Kif jidher Rapamune u l-kontenut tal-pakkett

Rapamune soluzzjoni orali hi soluzzjoni safra ċara għal safra fornuta fi flixkun ta’ 60 mL.

Kull pakkett fih: flixkun wieħed (ħġieġ ta’ lewn safrani) li fih 60 mL ta’ soluzzjoni ta’ Rapamune, adapter wieħed għas-siringa, 30 siringa għad-dożaġġ (plastik ta’ lewn safrani) u kaxxa tal-ġarr għal siringa waħda.

Detentur tal-Awtorizzazzjoni għat-Tqegħid fis-Suq u l-Manifattur

	Detentur tal-Awtorizzazzjoni għat-Tqegħid fis-Suq:
Pfizer Europe MA EEIG
Boulevard de la Plaine 17
1050 Bruxelles
Il-Belġju
	Manifattur:
Pfizer Service Company BV
Hermeslaan 11 
1932 Zaventem
Il-Belġju



Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11

България
Пфайзер Люксембург САРЛ, Клон България
Teл: +359 2 970 4333

	Lietuva
Pfizer Luxembourg SARL filialas Lietuvoje
Tel. +3705 2514000


Magyarország
Pfizer Kft.
Tel: +36 1 488 3700


	Česká Republika
Pfizer, spol. s r.o. 
Tel: +420 283 004 111
	Malta
Vivian Corporation Ltd.
Tel: +35621 344610


	Danmark
Pfizer ApS
Tlf: +45 44 201 100

	Nederland
Pfizer bv
Tel: +31 (0)800 63 34 636


	Deutschland
Pfizer Pharma GmbH
Tel: +49 (0)30 550055-51000

	Norge
Pfizer AS
Tlf: +47 67 52 61 00

	Eesti
Pfizer Luxembourg SARL Eesti filiaal
Tel: +372 666 7500

	Österreich
Pfizer Corporation Austria Ges.m.b.H.
Tel: +43 (0)1 521 15-0

	Ελλάδα 
PFIZER ΕΛΛΑΣ A.E.
Τηλ.: +30 210 6785 800
	Polska
Pfizer Polska Sp. z o.o.
Tel.: +48 22 335 61 00

	España
Pfizer, S.L.
Télf:+34914909900
	Portugal
Laboratórios Pfizer, Lda.
Tel: +351 21 423 5500


	France
Pfizer
Tél: +33 (0)1 58 07 34 40
	România
Pfizer Romania S.R.L
Tel: +40 (0) 21 207 28 00

	Hrvatska 
Pfizer Croatia d.o.o.
Tel: + 385 1 3908 777

	Slovenija
Pfizer Luxembourg SARL, Pfizer, podružnica za svetovanje s področja farmacevtske dejavnosti, Ljubljana 
Tel: +386 (0)1 52 11 400

	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161
	Slovenská Republika
Pfizer Luxembourg SARL, organizačná zložka 
Tel: + 421 2 3355 5500

	Ísland
Icepharma hf
Tel: +354 540 8000

	Suomi/Finland
Pfizer Oy
Puh/Tel: +358 (0)9 430 040

	Italia
Pfizer S.r.l.
Tel: +39 06 33 18 21
	Sverige 
Pfizer AB
Tel: +46 (0)8 550 520 00


	Kύπρος
PFIZER ΕΛΛΑΣ Α.Ε. (Cyprus Branch)
Thl: +357 22 817690

	

	Latvija
Pfizer Luxembourg SARL filiāle Latvijā
Tel. +371 67035775

	



Dan il-fuljett kien rivedut l-aħħar f’XX/SSSS

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.
[bookmark: _Hlk11059878]
Fuljett ta’ tagħrif: informazzjoni għall-utent

Rapamune 0.5 mg pilloli miksija 
Rapamune 1 mg pilloli miksija
Rapamune 2 mg pilloli miksija
sirolimus

	Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
-        Żomm dan il-fuljett. Jista’ jkollok bżonn terġa’ taqrah.
-        Jekk ikollok aktar mistoqsijiet oħra, staqsi lit-tabib jew lill-ispiżjar tiegħek.
-        Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek.
-        Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett.



F’dan il-fuljett

1. X’inhu Rapamune u għalxiex jintuża
2. X’għandek tkun taf qabel ma tieħu Rapamune
3. Kif għandek tieħu Rapamune
4. Effetti sekondarji possibbli
5. Kif taħżen Rapamune
6. Kontenut tal-pakkett u informazzjoni oħra 


1.	X’inhu Rapamune u għalxiex jintuża

Rapamune fih is-sustanza attiva sirolimus, li tappartjeni għal grupp ta’ mediċini li jissejħu immunosoppressanti. Huwa jgħin biex jikkontrolla s-sistema tal-immunità tal-ġisem wara li tkun irċevejt trapjant ta’ kilwa. 

Rapamune jintuża fl-adulti biex ma jħallix il-ġisem tiegħek jirrifjuta t-trapjant tal-kliewi u hu normalment użat ma’ mediċini immunosoppressanti oħrajn li jissejħu kortikosterojdi u fil-bidu (l-ewwel xahrejn sa 3 xhur) ma’ ciclosporin.

Rapamune jintuża wkoll għall-kura ta’ pazjenti b’limfanġjolejomijomatożi sporadika (S-LAM) b’marda tal-pulmun moderata jew b’funzjoni tal-pulmun li qed tonqos. S-LAM hija marda tal-pulmun rari progressiva li taffettwa b’mod predominanti nisa li jistgħu joħorġu tqal. L-aktar sintomu komuni ta’ S-LAM huwa qtugħ ta’ nifs.


2.	X’għandek tkun taf qabel ma tieħu Rapamune

Tiħux Rapamune

· jekk inti allerġiku għal sirolimus jew għal xi sustanza oħra ta’ din il-mediċina (elenkati fis-sezzjoni 6).

Twissijiet u prekawzjonijiet

Kellem lit-tabib jew lill-ispiżjar tiegħek qabel tieħu Rapamune:

· Jekk għandek xi problemi tal-fwied jew kellek xi marda li setgħet attakkatlek il-fwied, jekk jogħġbok għid lit-tabib tiegħek għaliex din tista’ taffettwa d-doża ta’ Rapamune li ser tirċievi u tista’ tirriżulta f’li jkollok testijiet addizzjonali tad-demm.
· Rapamune, bħal mediċini immunosoppressivi oħrajn, jista’ jnaqqas l-ħila tal-ġisem tiegħek biex jiġġieled l-infezzjonijiet u jista’ jżid r-riskju li tiżviluppa kanċer tat-tessuti tal-limfa u tal-ġilda.
· Jekk għandek indiċi ta’ piż tal-ġisem (BMI) ta’ iżjed minn 30 kg/m2, tista’ tkun f’riskju miżjud għal fejqan anormali ta’ feriti.
· Jekk inti kkunsidrat li int f’riskju għoli għal rifjut tal-kliewi, bħal pereżempju jekk kellek trapjant fil-passat li ntilef minħabba li ġie rrifjutat minn ġismek.

It-tabib tiegħek ser jagħmillek testijiet sabiex jistudja l-livelli ta’ Rapamune fid-demm tiegħek. It-tabib tiegħek ser jagħmillek ukoll testijiet sabiex jara kif il-kliewi qegħdin jiffunzjonaw, il-livelli ta’ xaħam fid-demm tiegħek (kolesterol u/jew trigliċeridi), u possibbilment kif il-fwied jiffunzjona, matul il-kura b’Rapamune.

L-espożizzjoni għad-dawl tax-xemx u d-dawl UV għandha tiġi ristretta billi tgħatti l-ġilda tiegħek bil-ħwejjeġ u tuża krema li għandha fattur għoli ta’ protezzjoni minħabba li r-riskju tal-kanċer tal-ġilda jiżdied.

Tfal u adolexxenti

Hemm esperjenza limitata dwar l-użu ta’ Rapamune fi tfal u adolexxenti ta’ inqas minn 18-il sena.  Għalhekk, l-użu ta’ Rapamune mhux rakkomandat f’din il-popolazzjoni.

Mediċini oħra u Rapamune

Għid lit-tabib jew lill-ispiżjar tiegħek jekk qiegħed tieħu, ħadt dan l-aħħar jew tista’ tieħu xi mediċina oħra.

Xi mediċini jistgħu jinterferixxu mal-azzjoni ta’ Rapamune u, għalhekk, aġġustament fid-doża ta’ Rapamune jista’ jkun meħtieġ. B’mod partikolari, għandek tinforma lit-tabib jew lill-ispiżjar jekk qed tieħu xi waħda minn dawn li ġejjin:

· xi mediċini immunosoppressanti oħra. 
· antibijotiċi jew mediċini antifungali użati biex jikkuraw infezzjonijiet eż. clarithromycin, erythromycin, telithromycin, troleandomycin, rifabutin, clotrimazole, fluconazole, itraconazole. Mhuwiex rakkomandat li Rapamune jittieħed ma’ rifampicin, ketoconazole jew voriconazole. 
· kwalunkwe mediċini għal pressjoni tad-demm għolja jew mediċini għal problemi tal-qalb li jinkludu nicardipine, verapamil u diltiazem.
· mediċini antiepilettiċi li jinkludu carbamazepine, phenobarbital, phenytoin.
· mediċini użati biex jikkuraw ulċeri jew disturbi gastriontestinali oħra bħal cisapride, cimetidine, metoclopramide. 
· bromocriptine (użat biex jikkura l-marda ta’ Parkinson u disturbi ormonali diversi), danazol (użat fil-kura ta’ disturbi ginekoloġiċi), jew inibituri tal-protease (eż. għall-HIV u għall-epatite Ċ bħal ritonavir, indinavir, boceprevir, u telaprevir).
· St. John’s Wort (Hypericum perforatum).
· letermovir (mediċina antivirali li tipprevjeni milli timrad biċ-ċitomegalovirus).
· cannabidiol (użi, fost oħrajn, jinkludu t-trattament ta’ aċċessjonijiet).  

L-użu ta’ tilqim ħaj għandu jiġi evitat mal-użu ta’ Rapamune. Qabel it-tilqim, jekk jogħġbok informa lit-tabib jew lill-ispiżjar tiegħek li inti qed tirċievi Rapamune. 

L-użu ta’ Rapamune jista’ jwassal għal żieda fil-livelli ta’ kolesterol u trigliċeridi (xaħmijiet fid-demm) fid-demm tiegħek li jistgħu jinħtieġu trattament. Mediċini magħrufa bħala "statins” u “fibrates” użati biex jittrattaw kolesterol u trigliċeridi elevati ġew assoċjati ma’ riskju ogħla ta’ kollass muskolari (rabdomajoliżi). Jekk jogħġbok informa lit-tabib tiegħek jekk qed tieħu mediċini biex jitnaqqas ix-xaħam fid-demm tiegħek.

L-użu kombinat ta’ Rapamune flimkien ma’ inibituri ta’ enzimi li jibdlu angiotensin (ACE) (tip ta’ mediċina li tintuża biex tbaxxi l-pressjoni tad-demm) tista’ tirriżulta f’reazzjonijiet allerġiċi. Jekk jogħġbok għid lit-tabib tiegħek jekk qed tieħu xi waħda minn dawn il-mediċini.

Rapamune ma’ ikel u xorb

Rapamune għandu jittieħed b’mod konsistenti jew mal-ikel jew fuq stonku vojt. Jekk tippreferi li tieħu Rapamune mal-ikel, allura għandek dejjem tieħdu mal-ikel. Jekk tippreferi li tieħu Rapamune fuq stonku vojt, allura għandek dejjem tieħdu fuq stonku vojt. L-ikel jista’ jaffettwa l-ammont ta’ mediċina li jidħol fiċ-ċirkolazzjoni tad-demm tiegħek, u li tieħu l-mediċina b’mod konsistenti jfisser li l-livelli ta’ Rapamune fid-demm jibqgħu iktar stabbli.

Tiħux Rapamune mal-meraq tal-grejpfrut.

Tqala, treddigħ u fertilità

Rapamune m’għandux jintuża waqt it-tqala ħlief jekk ikun hemm bżonnu b’mod ċar. 
Għandek tuża metodi effettivi ta’ kontraċezzjoni meta tkun qed tieħu Rapamune u għal 12-il ġimgħa wara li titwaqqaf il-kura. Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Mhux magħruf jekk Rapamune jitneħħiex fil-ħalib tas-sider. Pazjenti li jkunu qed jieħdu Rapamune għandhom iwaqqfu t-treddigħ.

Tnaqqis fl-għadd tal-isperma huwa assoċjat mal-użu ta’ Rapamune u ġeneralment jerġa’ lura għan-normal ġaladarba l-kura titwaqqaf.

Sewqan u tħaddim ta’ magni

Għalkemm il-kura b’Rapamune mhix mistennija li taffettwa l-ħila tiegħek biex issuq, jekk għandek xi dubji staqsi li t-tabib tiegħek.

Rapamune fih lactose u sucrose

Rapamune fih 86.4 mg ta’ lactose u sa 215.8 mg ta’ sucrose. Jekk it-tabib tiegħek qallek li għandek xi intolleranza għal xi zokkor, ikkuntattja lit-tabib tiegħek qabel tieħu din il-mediċina.


3.	Kif għandek tieħu Rapamune

Dejjem għandek tieħu din il-mediċina skont il-parir eżatt tat-tabib tiegħek. Dejjem għandek taċċerta ruħek mat-tabib jew mal-ispiżjar tiegħek jekk ikollok xi dubju.

It-tabib tiegħek se jiddeċiedi kemm għandha tkun id-doża ta’ Rapamune li għandek tieħu u kemm-il darba għandek teħodha. Imxi eżatt mal-istruzzjonijiet li tak it-tabib tiegħek, u qatt tbiddel id-doża minn jeddek. 

Rapamune hu għal użu orali biss. Tfarrakx, tomgħodx jew taqsam il-pilloli. Informa lit-tabib tiegħek jekk ikollok xi diffikultà biex tieħu l-pillola.

Ammonti ta’ pilloli ta’ 0.5 mg m’għandhomx jintużaw bħala sostitut għall-pilloli ta’ 1 mg u 2 mg għax il-qawwiet differenti ma jistgħux jiġu skambjati direttament bejniethom.

Rapamune għandu jittieħed b’mod konsistenti jew mal-ikel jew fuq stonku vojt.

Trapjant tal-Kliewi
It-tabib tiegħek jagħtik doża inizjali ta’ 6 mg kemm jista’ jkun malajr wara l-operazzjoni tat-trapjant tal-kliewi. Wara tkun trid tieħu 2 mg ta’ Rapamune kuljum, sakemm it-tabib ma jordnax xorta oħra. Id-doża tieghek se tiġi aġġustata skont il-livell ta’ Rapamune fid-demm tiegħek. It-tabib tiegħek ikun irid jagħmel testijiet tad-demm biex ikejjel il-konċentrazzjoni ta’ Rapamune. 
Jekk inti qed tieħu ciclosporin, inti trid tieħu ż-żewġ mediċini f’ħin ta’ madwar 4 sigħat differenza bejniethom.

Hu rakkomandat li Rapamune jintuża l-ewwel flimkien ma’ ciclosporin u kortikosterojdi. Wara 3 xhur, it-tabib tiegħek jista’ jwaqqaf jew Rapamune jew ciclosporin, għax mhux rakkomandat li dawn il-mediċini jittieħdu flimkien wara dan il-perjodu. 

Rapamune hu għal użu orali biss. Tfarrakx, tomgħodx u taqsamx il-pilloli. Informa lit-tabib tiegħek jekk ikollok xi diffikultà biex tieħu l-pillola.

Ammonti ta’ pilloli ta’ 0.5 mg m’għandhomx jintużaw bħala sostitut għall-pilloli ta’ 1 mg u 2 mg għax il-qawwiet differenti ma jistgħux jiġu skambjati direttament bejniethom.

Rapamune għandu jittieħed b’mod konsistenti jew mal-ikel jew fuq stonku vojt.

Limfanġjolejomijomatożi Sporadika (S-LAM)
It-tabib tiegħek se jagħtik 2 mg ta’ Rapamune kuljum, sakemm it-tabib ma jordnax xorta oħra. Id-doża tiegħek se tiġi aġġustata skont il-livell ta’ Rapamune fid-demm tiegħek. It-tabib tiegħek se jkun irid jagħmel testijiet tad-demm biex ikejjel il-konċentrazzjonijiet ta’ Rapamune.

Jekk tieħu Rapamune aktar milli suppost 

Jekk ħadt aktar mediċina milli qalulek tieħu, ikkuntattja tabib jew mur mill-aktar fis fl-eqreb sptar fid-dipartiment tal-emerġenza. Dejjem ħu miegħek il-folja bit-tikketta, anke jekk tkun vojta.

Jekk tinsa tieħu Rapamune

Jekk tinsa tieħu Rapamune, ħudu malli tiftakar, iżda mħux fiż-żmien ta’ 4 sigħat li jmissek tieħu id-doża ta’ ciclosporin. Wara dan, kompli ħu l-mediċini bħas-soltu. M’għandekx tieħu doża doppja biex tpatti għal kull doża Rapamune li tkun insejt tieħu, u ftakar dejjem li jridu jgħaddu madwar 4 sigħat bejn Rapamune u ciclosporin. Jekk tinsa kompletament tieħu doża ta’ Rapamune, għandek tgħarraf b’dan lit-tabib tiegħek.

Jekk tieqaf tieħu Rapamune

M’għandekx tieqaf tieħu Rapamune, ħlief jekk it-tabib tiegħek jgħidlek tagħmel hekk, għax tirriskja li titlef it-trapjant tiegħek.

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli 

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

Reazzjonijiet allerġiċi

Għandek tara lit-tabib tiegħek immedjatament jekk ikollok sintomi, bħal nefħa fil-wiċċ, fl-ilsien u/jew fin-naħa ta’ wara tal-ħalq (farinġi), u/jew diffikultajiet biex tieħu n-nifs (anġjoedema), jew kundizzjoni tal-ġilda fejn il-ġilda tista’ titqaxxar (dermatite bil-qxur). Dawn jistgħu jkunu sintomi ta’ reazzjoni allerġika serja. 

Ħsara fil-kliewi b’għadd baxx ta’ ċelluli tad-demm (purpura tromboċitopenika/sindrome uremiku emolitiku)

Meta jittieħed ma’ mediċini msejħa inibituri ta’ calcineurin (ciclosporin jew tacrolimus), Rapamune jista’ jżid ir-riskju ta’ ħsara fil-kliewi b’għadd baxx ta’ plejlits fid-demm u għadd baxx ta’ ċelluli tad-demm ħomor, b’raxx jew mingħajru (purpura tromboċitopenika/sindrome uremiku emolitiku). Jekk ikollok sintomi bħal tbenġil jew raxx, tibdil fl-awrina, jew tibdil fl-imġiba jew kwalunkwe sintomi oħrajn li jkunu serji, mhux tas-soltu jew li jdumu għal tul ta’ żmien, ikkuntattja lit-tabib tiegħek.

Infezzjonijiet

Rapamune inaqqas il-mekkaniżmi tad-difiża ta’ ġismek stess. Konsegwentement, ġismek mhux ser jaħdem bl-aħjar mod fil-ġlieda tiegħu kontra l-infezzjonijiet. Għalhekk jekk qed tieħu Rapamune, tista’ tieħu iktar infezzjonijiet mis-soltu, bħal infezzjonijiet tal-ġilda, tal-ħalq, tal-istonku u tal-imsaren, tal-pulmun u tal-apparat tal-awrina (ara l-lista hawn taħt). Għandek tikkuntattja lit-tabib tiegħek immedjatament jekk ikollok sintomi li huma serji, mhux tas-soltu jew li jdumu għal tul ta’ żmien.

Frekwenzi tal-effetti sekondarji 

Komuni ħafna: jista’ jaffettwa lil aktar minn persuna 1 minn kull 10

· Akkumulazzjoni ta’ fluwidu madwar il-kliewi
· Nefħa tal-ġisem li tinkludi nefħa fl-idejn u fis-saqajn
· Uġigħ
· Deni
· Uġigħ ta’ ras
· Żieda fil-pressjoni tad-demm
· Uġigħ fl-istonku, dijarea, stitikezza, nawsja
· Tnaqqis fin-numru ta’ ċelluli tad-demm ħomor, tnaqqis fin-numru ta’ plejtlets tad-demm
· Żieda ta’ xaħam fid-demm (kolesterol u/jew trigliċeridi), żieda ta’ zokkor fid-demm, livell baxx ta’ potassju fid-demm, livell baxx ta’ fosfru fid-demm, żieda fil-livell ta’ lactate dehydrogenase fid-demm, żieda fil-livell ta’ krejatinina fid-demm
· Uġigħ fil-ġogi
· Akne
· Infezzjoni fl-apparat tal-awrina
· Pnewmonja u infezzjonijiet batterjali, virali, u fungali oħrajn
· Tnaqqis fin-numru ta’ ċelluli li jiġġieldu l-infezzjoni fid-demm (ċelluli tad-demm bojod)
· Dijabete
· Testijiet tal-funzjoni tal-fwied b’riżultat anormali, livelli għoljin ta’ enzimi AST u/jew ALT
· tal-fwied
· Raxx
· Livell għoli ta’ proteina fl-awrina
· Disturbi fil-mestrwazzjoni (li jinkludu ebda pirjid, jew pirjids mhux frekwenti jew li fihom joħroġ ħafna demm)
· Fejqan bil-mod (dan jista’ jinkludi s-separazzjoni tas-saffi ta’ ferita kirurġika jew linja ta’ punti)
· Rata mgħaġġla ta’ taħbit tal-qalb
· Hemm tendenza ġenerali li l-fluwidu jakkumula f’diversi tessuti.

Komuni: jista’ jaffettwa sa persuna 1 minn kull 10

· Infezzjonijiet (li jinkludu infezzjonijiet ta’ periklu għall-ħajja)
· Tagħqid tad-demm fir-riġlejn
· Tagħqid tad-demm fil-pulmun
· Feriti fil-ħalq
· Akkumulazzjoni ta’ fluwidu fiż-żaqq
· Ħsara fil-kliewi b’għadd baxx ta’ plejtlits fid-demm u għadd baxx ta’ ċelluli tad-demm ħomor, bir-raxx jew mingħajru (purpura tromboċitopenika/sindrome uremiku emolitiku)
· Livelli baxxi ta’ tip ta’ ċelluli tad-demm bojod imsejħa newtrofili
· Deterjorament tal-għadam
· Infjammazzjoni li tista’ twassal għal ħsara fil-pulmun, fluwidu madwar il-pulmun
· Fsada mill-imnieħer
· Kanċer fil-ġilda
· Infezzjoni fil-kliewi
· Ċesti fl-ovarji
· Akkumulazzjoni ta’ fluwidu fil-membrana madwar il-qalb li, f’xi każijiet tista’ tnaqqas il-ħila tal-qalb li tippompja d-demm
· Infjammazzjoni tal-frixa
· Reazzjonijiet allerġiċi 
· Ħruq ta’ Sant’Antnin
· Infezzjoni b’ċitolmegalovirus

Mhux komuni: jista’ jaffettwa sa persuna 1 minn kull 100

· Kanċer tat-tessut tal-limfa (limfoma/disturb limfoproliferattiv wara t-trapjant), tnaqqis kombinat fl-ammont ta’ ċelluli tad-demm ħomor, ċelluli bojod tad-demm u plejtlits fid-demm
· Ħruġ ta’ demm mill-pulmun
· Proteina fl-awrina, li kultant tkun severa u assoċjata ma’ effetti sekondarji, bħal nefħa
· Ċikatriċi fil-kliewi, li tista’ tnaqqas il-funzjoni tal-kliewi
· Wisq fluwidu jakkumula fit-tessut minħabba funzjoni irregolari tal-limfa 
· Livell baxx ta’ plejtlits fid-demm, bi jew mingħajr raxx (pupura tromboċitopenika)
· Reazzjonijiet allerġiċi serji li jistgħu jikkawżaw tqaxxir tal-ġilda
· Tuberkulożi
· Infezzjoni bil-virus Epstein-Barr
· Dijarea infettiva bi Clostridium difficile
· Ħsara serja fil-fwied

Rari: jista’ jaffettwa sa persuna 1 minn kull 1,000

· Akkumulazzjoni ta’ proteina fil-membrani tal-pulmun li tista’ tfixkel it-teħid tan-nifs
· Reazzjonijiet allerġiċi serji li jistgħu jaffettwaw il-vini/arterji (ara l-paragrafu t’hawn fuq dwar reazzjonijiet allerġiċi)

Mhux magħruf: il-frekwenza ma tistax tiġi stmata mid-data disponibbli
· Sindrome ta’ enċefalopatija riversibbli posterjuri (PRES), sindrome tas-sistema nervuża ċentrali li għandu s-sintomi li ġejjin: uġigħ ta’ ras, dardir, rimettar, konfużjoni, aċċessjonijiet u telf fil-vista. Jekk iseħħ xi wieħed minn dawn li ġejjin, jekk jogħġbok ikkuntattja lit-tabib tiegħek.

Pazjenti b’S-LAM esperjenzaw effetti sekondarji simili għal dawk f’pazjenti li għamlu trapjant tal-kliewi, biż-żieda ta’ telf fil-piż, li jista’ jaffettwa sa 1 minn kull 10 persuni.

Rappurtar tal-effetti sekondarji

Jekk ikollok xi effett sekondarju, kellem lit-tabib, jew lill-ispiżjar tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Rapamune

Żomm din il-mediċina fejn ma tidhirx u ma tintlaħaqx mit-tfal. 

Tużax din il-mediċina wara d-data ta’ meta tiskadi li tidher fuq il-kartuna wara “JIS”. Id-data ta’ meta tiskadi tirreferi għall-aħħar ġurnata ta’ dak ix-xahar.

Taħżinx f’temperatura ’l fuq minn 25˚C.

Żomm il-folja fil-kartuna ta’ barra sabiex tilqa’ mid-dawl.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Rapamune
 
Is-sustanza attiva hi sirolimus. 
Kull Rapamune 0.5 mg pillola miksija fiha 0.5 mg ta’ sirolimus.
Kull Rapamune 1 mg pillola miksija fiha 1 mg ta’ sirolimus.
Kull Rapamune 2 mg pillola miksija fiha 2 mg ta’ sirolimus.

Is-sustanzi l-oħra huma:

Il-qalba tal-pillola: lactose monohydrate, macrogol, magnesium stearate, talc.
Il-kisja tal-pillola: macrogol, glyceryl monooleate, pharmaceutical glaze, anhydrous calcium sulfate, microcrystalline cellulose, sucrose, titanium dioxide, poloxamer 188, -tocopherol, povidone, carnauba wax, Linka tal-istampar (Shellac, Iron Oxide Aħmar, Propylene Glycol [E1520], Soluzzjoni ta’ Ammonja Konċentrata, Simethicone). Il-pilloli ta’ 0.5 mg u 2 mg fihom ukoll iron oxide isfar (E172) u iron oxide kannella (E172).

Kif jidher Rapamune u l-kontenut tal-pakkett

Rapamune 0.5 mg jasallek bħala pilloli miksija ta’ lewn kannella jagħti fl-isfar, f’għamla trijangulari, u mmarkati “RAPAMUNE 0.5 mg” fuq naħa waħda.

Rapamune 1 mg jasallek bħala pilloli miksija ta’ lewn abjad, f’għamla trijangulari, u mmarkati “RAPAMUNE 1 mg” fuq naħa waħda.

Rapamune 2 mg jasallek bħala pilloli miksija ta’ lewn isfar fil-bex, f’għamla trijangulari, u mmarkati “RAPAMUNE 2 mg” fuq naħa waħda.

Il-pilloli jiġu f’pakketti ta’ folji ta’ 30 u 100 pillola. Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq u l-Manifattur

	Detentur tal-Awtorizzazzjoni għat-Tqegħid fis-Suq:
Pfizer Europe MA EEIG
Boulevard de la Plaine 17
1050 Bruxelles
Il-Belġju
	Manifattur:
Pfizer Ireland Pharmaceuticals Unlimited Company
Little Connell,
Newbridge,
Co. Kildare
W12 HX57
L-Irlanda

Pfizer Manufacturing Deutschland GmbH
Mooswaldallee 1
79108 Freiburg Im Breisgau
Ġermanja




Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
Luxembourg/Luxemburg
Pfizer NV/SA
Tél/Tel: +32 (0)2 554 62 11
	Lietuva
Pfizer Luxembourg SARL filialas Lietuvoje
Tel. +3705 2514000

	България
Пфайзер Люксембург САРЛ, Клон България 
Teл: +359 2 970 4333

	Magyarország
Pfizer Kft.
Tel: +36 1 488 3700


	Česká Republika
Pfizer, spol. s r.o. 
Tel: +420 283 004 111
	Malta
Vivian Corporation Ltd.
Tel: +35621 344610


	Danmark
Pfizer ApS
Tlf: +45 44 201 100

	Nederland
Pfizer bvTel: +31 (0)800 63 34 636

	Deutschland
Pfizer Pharma GmbH
Tel: +49 (0)30 550055-51000
	Norge
Pfizer AS
Tlf: +47 67 52 61 00

	Eesti
Pfizer Luxembourg SARL, Eesti filiaal
Tel: +372 666 7500
	Österreich
Pfizer Corporation Austria Ges.m.b.H.
Tel: +43 (0)1 521 15-0

	Ελλάδα 
PFIZER ΕΛΛΑΣ A.E.
Τηλ.: +30 210 6785 800
	Polska
Pfizer Polska Sp. z o.o.
Tel.: +48 22 335 61 00

	España
Pfizer, S.L.
Télf:+34914909900
	Portugal
Laboratórios Pfizer, Lda.
Tel: +351 21 423 5500

	France
Pfizer
Tél +33 (0)1 58 07 34 40
	România
Pfizer Romania S.R.L
Tel: +40 (0) 21 207 28 00

	Hrvatska 
Pfizer Croatia d.o.o.
Tel: + 385 1 3908 777

	Slovenija
Pfizer Luxembourg SARL, Pfizer, podružnica za svetovanje s področja farmacevtske dejavnosti, Ljubljana 
Tel: +386 (0)1 52 11 400


	Ireland
Pfizer Healthcare Ireland Unlimited Company
Tel: +1800 633 363 (toll free)
Tel: +44 (0)1304 616161

	Slovenská Republika
Pfizer Luxembourg SARL, organizačná zložka 
Tel: + 421 2 3355 5500

	Ísland
Icepharma hf
Tel: +354 540 8000

	Suomi/Finland
Pfizer Oy
Puh/Tel: +358 (0)9 430 040

	Italia
Pfizer S.r.l.
Tel: +39 06 33 18 21

	Sverige 
Pfizer AB
Tel: +46 (0)8 550 520 00


	Kύπρος
PFIZER ΕΛΛΑΣ Α.Ε. (Cyprus Branch) 
Thl: +357 22 817690

	

	Latvija
Pfizer Luxembourg SARL filiāle Latvijā
Tel. +371 67035775
	



Dan il-fuljett kien rivedut l-aħħar f’XX/SSSS

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

